text:
ສົມເດັດພະເຈົ້າຢູ່ຫົວວະຊິລາລົງກອນບໍດິນທະລະເທບພະຍະວະຮາງກູນ
ປະເທດ: ປະເທດໄທ
ຊື່ເກິດ: Maha Vajiralongkorn Bodindradebayavarangkun
ຂໍ້ມູນຢ່າງເປັນທາງການ
ອາຊີບ: monarch, ນັກການເມືອງ
ສະມາຄົມ
ຄອບຄົວ
ຄູ່ສົມລົດ: สุขารมณ์
ເດັກ: Dipangkorn Rasmijoti, Bajrakitiyabha, Sirivannavari Nariratana
ນາມສະກຸນ: ລາຊະວົງຈັກກີ
ຄວາມຊງຈຳ
ສົມເດັດພະເຈົ້າຢູ່ຫົວມະຫາວະຊິຣາລົງກອນ ບໍດິນທະລະເທບພະຍະວະຮາງກູນ (ໄທ: สมเด็จพระเจ้าอยู่หัวมหาวชิราลงกรณ บดินทรเทพยวรางกูร) ແມ່ນພະລາຊະໂອລົດພະອົງດຽວໃນພະບາດສົມເດັດພະປໍຣະມິນມະຫາພູມິພົນອະດຸນຍະເດດແລະສົມເດັດພະນາງເຈົ້າສິຣິກິດ ພະບໍຣົມລາຊິນີນາດ (ໝ່ອມລາຊະວົງສິຣິກິດ ກິຕິຍາກອນ) ຊົງເປັນສະຫຍາມມຸງກຸດລາຊະກຸມານພະອົງທີ່ 3 ຂອງໄທ ປະຈຸບັນແມ່ນພະມະຫາກະສັດໄທລຳດັບທີ 10 ແຫ່ງລາຊະວົງຈັກກີ
ຫຼັງພະລາຊະບິດາສະເດັດສະຫວັນຄົດເມື່ອວັນທີ 13 ຕຸລາ ຄ.ສ. 2016 ເປັນທີ່ຄາດໝາຍວ່າພະອົງຈະສືບລາຊະສົມບັດຕໍ່ ທັງພົນເອກ ປະຍຸດ ຈັນໂອຊາ ນາຍົກລັດຖະມົນຕີກໍຢັ້ງຢືນວ່າ ຈະຊົງເປັນພະມະຫາກະສັດພະອົງໃໝ່[໑] ແຕ່ຊົງຂໍຜ່ອນຜັນ[໒] ພົນເອກ ເປນ ຕິນນະສູລານົນ ປະທານອົງຄະມົນຕີ ຈຶງເປັນຜູ້ສຳເລັດລາຊະການແທນພະອົງໂດຍຕຳແໜ່ງໄປພາງກ່ອນ[໓]
ເນື້ອໃນ
ພະລາຊະປະຫວັດຊ່ວງຕົ້ນພະຊົນຊີບ[ແກ້ໄຂ]
ພະລາຊະສົມພົບ[ແກ້ໄຂ]
ສົມເດັດພະເຈ້າອຍູ່ຫັວມຫາວຊຶລາລງກອນ ບໍດິນທະລະເທບພະຍະວະລາງກູນ ມີພະນາມແຮກປະສູດວ່າ "ສົມເດັດພະເຈົ້າລູກຢາເທີ ເຈົ້າຟ້າວະຊິລາລົງກອນ ບໍຣົມຈັກກະຢາດິສອນສັນຕະຕິວົງ ເທເວດທຳລົງສຸບໍລິບານ ອະພິຄຸນູປະການມະຫິຕະລາດຸນເດດ ພູມິພົນນະເຣດວະຮາງກູນ ກິຕຕິສິຣິສົມບູນສະວາງຄະວັດ ບໍຣົມຂັດຕິຍະລາຊະກຸມານ" ແມ່ນພະລາຊະໂອລົດພະອົງດຽວໃນພະບາດສົມເດັດພະປໍຣະມິນມະຫາພູມິພົນອະດຸນຍະເດດ ແລະສົມເດັດພະນາງເຈົ້າສິຣິກິດ ພະບໍຣົມລາຊິນີນາດ ສະເດັດພະລາຊະສົມພົບ ນະ ພະທີ່ນັ່ງອຳພອນສະຖານ ພະລາຊະວັງດຸສິດ ເມື່ອວັນຈັນທີ່ 28 ກໍລະກົດ ຄ.ສ. 1952 ເວລາ 17.45 ໂມງ
ພະນາມ "ວະຊິລາລົງກອນ" ນັ້ນສົມເດັດພະສັງຄະລາດເຈົ້າ ກົມມະຫຼວງວະຊິລະຍານຊົງຕັ້ງຖະຫວາຍມາຈາກ "ວະຊິລະຍານ" ພະນາມສາຍາຂະນະຜະໜວດໃນພະບາດສົມເດັດພະຈອມເກົ້າເຈົ້າຢູ່ຫົວຜະໜວກກັບ "ອະລົງກອນ" ຈາກພະນາມໃນພະບາດສົມເດັດພະປໍລະມິນມະຫາຈຸລາລົງກອນ ພະຈຸລະຈອມເກົ້າເຈົ້າຢູ່ຫົວ[໔]
ພະລາຊະພິທີສົມໂພດແລະຂຶ້ນພະອູ່[ແກ້ໄຂ]
ພະບາດສົມເດັດພະປໍຣະມິນມະຫາພູມິພົນອະດຸນຍະເດດຊົງພະກະລຸນາໂປດເກົ້າຯ ໃຫ້ຈັດພະລາຊະພິທີສົມໂພດແລະຂຶ້ນພະອູ່ຂຶ້ນ ນະ ພະທີ່ນັ່ງອຳພອນສະຖານ ພະລາຊະວັງດຸສິດ ໃນລະຫວ່າງວັນທີ່ 14-15 ກັນຍາ ຄ.ສ.1952 ໂດຍສົມເດັດພະສັງຄະລາດເຈົ້າ ກົມມະຫຼວງວະຊິຣະຍານນະວົງຊົງເປັນປະທານຈະເລີນພະພຸດທະມົນໃນຕອນແລງວັນທີ່ 14 ກັນຍາ ຄ.ສ.1952
ເຊົ້າວັນຕໍ່ມາ (15 ກັນຍາ) ຈຶງມີພິທີສົງແລະພິທີພາມໃນຫ້ອງພິທີ ເລິ່ມດ້ວຍພໍຮອດພະເລີກ ພະບາດສົມເດັດພະເຈົ້າຢູ່ຫົວຊົງຫຍິບພະກັນບິດກິບພະເກສາ (ຜົມ) ຊົງເຈີມ ຊົງຜູກດ້າຍພະຂວັນ ພະສົງສວດໄຊມົງຄົນຄາຖາ ພາມປະກອບພິທີລອຍກຸ້ງ ປາທອງ ໝາກພ້າວເງິນ ໝາກພ້າວທອງລົງໃນພະຂັນສາຄອນ ແລ້ວພະສົງຖະຫວາຍອະດິເຫຼກ ຖະຫວາຍພະພອນລາ ພະມະຫາລາຊະຄູເຊີນສະເດັດຂຶ້ນພະອູ່ແລະເຫ່ກ່ອມເປີດສິວາໄລໄກລາດຕາມປະເພນີພິທີຂອງພາມ ພະບາດສົມເດັດພະເຈົ້າຢູ່ຫົວຊົງວາງພະລາຊະພັນລົງໃນພະອູ່ຕາມພະລາຊະປະເພນີແລ້ວ ພະມະຫາລາຊະຄູເຊິນສົມເດັດພະເຈົ້າລູກຍາເທີ ເຈົ້າຟ້າວະຊິຣາລົງກອນຯ ຂຶ້ນພະອູ່ແລ້ວ ພະບໍຣົມວົງສານຸວົງແລະຂ້າທູນລະອອງທຸລີພະບາດວຽນຄົບຮອບຕາມປະເພນີ ສະພາວັດທະນະທຳແຫ່ງຊາດໄດ້ຂັບໄມ້ມະໂຫລີຂັບກ່ອມຖະຫວາຍພະພອນໃນວາລະນີ້ດ້ວຍ ໃນການນີ້ມີການຖ່າຍທອດສຽງໃນພະລາຊະພິທີທາງວິທະຍຸໄປທົ່ວປະເທດ
ສົມເດັດພະຍຸພະລາດ[ແກ້ໄຂ]
ເມື່ອມີພະຊົນມາຍຸຄົບ 20 ພັນສາ ພະບາດສົມເດັດພະປໍຣະມິນມະຫາພູມິພົນອະດຸນຍະເດດໂປດໃຫ້ສະຖາປະນາ ສົມເດັດພະເຈົ້າລູກຍາເທີ ເຈົ້າຟ້າວະຊິຣາລົງກອນຂຶ້ນເປັນສົມເດັດພຣະບໍຣົມໂອຣະສາທິລາດ ເຈົ້າຟ້າມະຫາວະຊິຣາລົງກອນ ສະຫຍາມມຸງກຸດລາຊະກຸມານ ເມື່ອວັນທີ່ 28 ທັນວາ ຄ.ສ.1972 ມີພະນາມຕາມຈາຣຶກໃນພະສຸພັນນະບັດວ່າ "ສົມເດັດພຣະບໍຣົມໂອຣະສາທິລາດ ເຈົ້າຟ້າວະຊິຣາລົງກອນ ບໍດິນທໍລະເທບຍະວະຮາງກູນ ສິຣິກິດສົມບູນສະວາງຄະວັດ ວໍລະຂັດຕິຍະລາຊະສັນຕະຕິວົງ ມະຫິດົນພົງອະດຸນຍະເດດ ຈັກກີນະເຣດຍຸພະລາດວິສຸດ ສະຫຍາມມຸງກຸດລາຊະກຸມານ" ໃນປີ ຄ.ສ.1956
ການສຶກສາ[ແກ້ໄຂ]
ໃນປີ ຄ.ສ.1956 ສົມເດັດພຣະບໍຣົມໂອຣະສາທິລາດຯ ຊົງສຳເລັດການສຶກສາຂັ້ນຕົ້ນໃນລະດັບອະນຸບານ ລຸ້ນທີ່ 2 ຈາກໂຮງຮຽນຈິດລະດາແລ້ວສະເດັດຯ ໄປຊົງສຶດສາຕໍ່ໃນລະດັບປະຖົມທີ່ໂຮງຮຽນຄິງສ໌ມີດ ແຄວ້ນຊັສແຊັກ ແລະສຶກສາລະດັບມັດທະຍົມສຶກສາທີ່ໂຮງຮຽນມິລຟິລດ໌ ແຄວ້ນຊອມເມີແຊັດ ປະເທດອັງກິດ ຫຼັງຈາກນັ້ນຊົງສຶກສາຕໍ່ວິຊາທະຫານທີ່ໂຮງຮຽນຄິງສ໌ສະກູລ ຊິດນີຍ໌ ປະເທດອົດສະຕາລີເສັດແລ້ວຊົງສຶກສາຕໍ່ໃນລະດັບປະລິນຍາຕີສາຂາອັກສໍລະສາດ (ດ້ານການທະຫານ) ຈາກມະຫາວິທະຍາໄລນິວເຊົາທ໌ເວລລ໌ ປະເທດອົດສະຕາລີ ເມື່ອ ຄ.ສ.1976
ເມື່ອສະເດັດກັບປະເທດໄທຊົງຮັບລາຊະການທະຫານແລ້ວຊົງສຶກສາຕໍ່ທີ່ໂຮງຮຽນເສນາທິການທະຫານບົກ ລຸ້ນທີ່ 46 ຄ.ສ. 1977 ຊົງເຂົ້າສຶກສາໃນສາຂາວິຊານິຕິສາດ ລຸ້ນທີ່ 2 ຈາກມະຫາວິທະຍາໄລສຸໂຂໄທທຳມາທິລາດ ເມື່ອ ພ.ສ. 1982 ຊົງສຳເລັດການສຶກສານິຕິສາດບັນດິດ (ກຽດນິຍົມອັນດັບ 2) ແລະປີ ຄ.ສ. 1990 ຊົງໄດ້ຮັບການສຶກສາ ນະ ມະຫາວິທະຍາໄລປ້ອງກັນລາຊະອານາຈັກແຫ່ງສະຫະລາຊະອານາຈັກ ແລະສົມເດັດພະບໍຣົມໂອຣະສາທິລາດຯ ຊົງບວດເມື່ອປີ ຄ.ສ.1978
ພະອົງກັບສາທາລະນະ[ແກ້ໄຂ]
ປະມວນກົດໝາຍອາຍາ ມາດຕາ 112 ຫ້າມວິພາກວິຈານລັດຊະທາຍາດ ແຕ່ພະຊົນຊີບສ່ວນພະອົງຂອງສົມເດັດພຣະບໍຣົມໂອຣະສາທິລາດຯ ເປັນທີ່ວິພາກວິຈານໃນໝູ່ຊົນຢ່າງກວ້າງຂວາງ ແຕ່ໂດຍຄວາມງຽບ ວັນທີ່ 10 ມັງກອນ 2545 ນິດຕະຍະສານ "ຟາຣ໌ອີສ ເທີນອີໂຄໂນມິກຣີວິວ" ( Far Eastern Economic Review) ລົງບົດຄວາມວ່າສົມເດັດພຣະບໍຣົມໂອຣະສາທິລາດຯ ຊົງມີຄວາມສັມພັນຢ່າງແນບແໜ້ນກັບພັນຕຳລວດໂທ ທັກສິນ ຊິນນະວັດ ອະດີດນາຍົກລັດຖະມົນຕີ ລັດຖະບານໄທໄດ້ສັ່ງຫ້າມຈຳໜ່າຍນິດຕະຍະສານດັງກ່າວແລະລະງັບໜັງສືເດີນທາງຂອງ ຊອວນ໌ ຄຣິສປິນ ( Shawn Crispin) ກັບ ຮອດນີຍ໌ ແທສເກີ ( Rodney Tasker) ຜູ້ສື່ຂ່າວຂອງນິດຕະຍະສານ ໂດຍອ້າງວ່າເປັນໄພຕໍ່ຄວາມມັ່ນຄົງ ຢ່າງໃດກໍດີ ໃນປີ ພ.ສ.2553 ຫຼັງຈາກທີ່ ພ.ຕ.ທ. ທັກສິນພົ້ນຈາກຕຳແໜ່ງໂດຍລັດຖະປະຫານແລ້ວ ພົນເອກ ເປມ ຕິນນະສູລານົນ ອົງຄະມົນຕີຍອມຮັບວ່າ "...ແນ່ນອນວ່າ ເຈົ້າຟ້າຊາຍຍັງຊົງຮັກສາສັມພັນທະພາບບາງຢ່າງກັບອະດີດນາຍົກຯ ທັກສິນເອົາໄວ້ ພະອົງຊົວພົບກັບທັກສິນເປັນຊ່ວງໆ..." ວັນທີ່ 12 ທັນວາ ປີດຽວກັນ ບິລາຮາລີ ເຄົາສິກັນ ( Bilahari Kausikan) ຂ້າລາຊະການກະຊວງການຕ່າງປະເທດສິງຄະໂປ ຖະແຫຼງວ່າພະອົງຊົງຕິດການພະນັນແລະມີອະດີດນາຍົກລັດຖະມົນຕີທັກສິນຄອຍສະນັບສະໜຸນການເງິນໃຫ້ພະອົງ ໂອກາດດຽວກັນ ພົນເອກເປມເສີມວ່າ "...ທັກສິນກຳລັງສ່ຽງທີ່ຈະທຳລາຍຕົວເອງ ເຂົາອາດຄິດວ່າເຈົ້າຟ້າຊາຍຈະຊົງປະຕິບັດກັບເຂົາເໝືອນດັງເຂົາເປັນພະສະຫາຍຫຼືຜູ້ສະນັບສະໜຸນ ພຽງເພາະເຂົາສົ່ງເສີມການເງິນໃຫ້ແກ່ພະອົງ ແຕ່ເຈົ້າຟ້າຊາຍບໍ່ຊົງຊອບພະໄທຄວາມສັມພັນແບບນັ້ນຊັກເທົ່າໃດ
ໃນປີ 2008 ຣາລ໌ຟ ແອລ.ບອຍຊ໌ (Ralph L. Boyce) ນັກການທູດຊາວສະຫະລັດອາເມລິກາລາຍງານຕໍ່ລັດຖະບານສະຫະລັດອາເມລິກາວ່າ ສົມເດັດພະບໍຣົມໂອຣະສາທິລາດຯ ເຄີຍເວົ້າປະຕິເສດກັບເຂົາ ກ່ຽວກັບຂ່າວທີ່ພະອົງຊົງມີຄວາມສັມພັນກັບ ພ.ຕ.ທ. ທັກສິນ ບອຍຊ໌ກ່າວວ່າ
"...[ສົມເດັດພະບໍຣົມໂອຣະສາທິລາດຯ ຊົງ] ເຫັນເປັນເລື່ອງຕະຫຼົກຮ້າຍ ທີ່ນາຍກລັດຖະມົນຕີທັກສິນສາມາດເຮັດຕົວເປັນຜະເດັດການໄດ້ ທັງທີມາຈາກການເລືອກຕັ້ງ...ໃນຊ່ວງທຳອິດ ຂອງລັດຖະບານທັກສິນ ເບິ່ງເໝືອນເຂົາຈະລົງທຸນຢ່າງໜັກເພື່ອສ້າງຄວາມໄກ້ຊິດກັບມຸງກຸດລາຊະກຸມານ ທັງສອງມີເລື່ອງຜິດໃຈກັນຢ່າງສັງເກດເຫັນໄດ້ ໃນເວລາຕໍ່ມາ ເປັນເຫດໃຫ້ມຸງກຸດລາຊະກຸມານຊົງລະທິ້ງພະຕຳໜັກນົນທະບຸລີ ທີ່ທັກສິນຊື້ແລະຕົກແຕ່ງຖະຫວາຍໃຫ້ ແລ້ວຍ້າຍມາປະທັບ ນະ ວັງສຸໂຂໄທ ເຊິ່ງຕັ້ງຢູ່ໃນຍ່ານກາງເມືອງ"...
"...ມີເລື່ອງເລົ່າກັນໄປຕ່າງໆ ນານາ ກ່ຽວກັບການພົບປະລະຫວ່າງທັກສິນ
ກັບມຸງກຸດລາຊະກຸມານທີລອນດອນເມື່ອຊ່ວງຕົ້ນປີນີ້ [ຄ.ສ. 2008] ເຊິ່ງເລື່ອງທີ່ເຮົາພິຈາລະນາ ນ່າຈະເປັນໄປໄດ້ຫຼາຍທີສຸດຄືທັກສິນເຂົ້າເຝົ້າ
ມຸງກຸດລາຊະກຸມານແລະບໍ່ໄດ້ຮັບອະນຸຍາດ ເຂົາຈຶງໄປເຂົ້າແຖວຮັບສະເດັດ ນະ ໂຮງແຮມທີມຸງກຸດລາຊະກຸມານປະທັບ ແລະສົນທະນາຢ່າງບໍ່ມີສາລະສຳຄັນອີຫຍັງ ພຽງສິບຫ້າວິນາທີ"...
ປັນຫາການສືບລາຊະສັນຕະຕິວົງ ຫຼັງຈາກລັດຊະສະໄໝພະບາດສົມເດັດພະປໍຣະມິນມະຫາພູມິພົນອະດຸນຍະເດດ ກໍເປັນທີ່ກ່າວເຖິງຫຼາຍໃນ ສັງຄົມ ນັກວິຊາການຕັ້ງຂໍ້ສັງເກດວ່າ ຕົວແປ ສຳຄັນໃນເລື່ອງມີຢູ່ສາມສິ່ງ ຄື ອົງຄະມົນຕີ, ກອງທັບ ແລະຄວາມເໝາະສົມຂອງສົມເດັດ ພະບໍຣົມໂອຣະສາທິລາດຯ ໃນປີ ຄ.ສ. 2002 ນິດຕະຍະສານ "ອີ ໂຄໂນມິດຕ໌" ( The Economist) ລົງຂໍ້ຄວາມວ່າ "ຜູ້ຄົນເຄົາຮົບເຈົ້າຟ້າວະຊິຣາລົງກອນໜ້ອຍຫຼາຍ (ກວ່າກະສັດພູມິພົນ) ຊາວບາງກອກພາ ກັນລ່ຳລືເລື່ອງຊີວິດສ່ວນພະອົງອັນມົວໝອງ...ບໍ່ມີຜູ້ສືບລາຊະບັນລັງຜູ້ໃດຈະປະສົບຄວາມສຳເລັດຢ່າງທີ່ກະສັດພູມິພົນຊົງໄດ້ຊາບມາ ໃນຊ່ວງເວລາຄອງລາດ 69 ປີ..." ແລະລັດຖະບານໄທໄດ້ສັ່ງຫ້າມຈຳໜ່າຍນິດຕະຍະສານດັງກ່າວ ໃນປີ ຄ.ສ. 2010 "ດິ ອີໂຄໂນມິດຕ໌" ລົງບົດຄວາມວ່າ ສົມເດັດພະບໍຣົມໂອຣະສາທິລາດຯ ນັ້ນ "ຊົງເປັນທີດຽດສັນແລະຫວັ່ນເກງຢ່າງກວ່າງ" ແລະ "ຊົງຜິດແປກຢ່າງຄາດບໍ່ເຖິງ" ແລະສະບັບນີ້ກໍບໍ່ໄດ້ຈຳໜ່າຍໃນປະເທດໄທເຊັ່ນກັນ ຄັ້ນວັນທີ 1 ເມສາ 2010 ນິດຕະຍະສານອອນໄລນ໌ "ເອເຊຍເຊນທິເນລ" ( Asia Sentinel) ລົງວ່າ "ຖືວ່າຊົງເອົາແນ່ນອນບໍ່ໄດ້ ແລະຊົງບໍ່ສາມາດ ປົກຄອງໄດ້ໂດຍແທ້" ເວັບໄຊຕ໌ນີ້ຖືກສະກັດ ກັ້ນໃນປະເທດໄທຢ່າງຣວດເຣັວ ແຕ່ມີຜູ້ຄົນເຫັນວ່າ ສົມເດັດພະເທບພະຣັດ ລາດສຸດາຯ ສະຫຍາມບໍຣົມລາຊະກຸມາຣີ ຊອບທີຈະໄດ້ສືບລາຊະສົມບັດຫຼາຍ ພົນເອກເປມ ຕິນນະສູລານົນແລະອົງຄະມົນຕີຄົນ ອື່ນໆ ມີຄວາມເຫັນຄ່ອນຂ້າງລົບກ່ຽວກັບສົມ ເດັດພະບໍຣົມໂອຣະສາທິລາດຯ ສ່ວນ ຣາລ໌ຟ ແອລ.ບອຍຊ໌ ເຄີຍລາຍງານຕໍ່ລັດຖະບານຂອງ ຕົນວ່າ "...[ພະເຈົ້າວໍລະວົງເທີ ພະອົງເຈົ້າສີຣັດ ພະວໍລະຊາຍາ] ເບິ່ງອຶດອັດ ພະໄທຢ່າງເຫັນໄດ້ຊັດ ຕໍ່ຄຳຖາມທຳມະດາໆ ກ່ຽວກັບເຈົ້າຟ້າສິຣິນທອນ ເຊິ່ງຖືກມອງວ່າ ເປັນຄູ່ແຂ່ງຂອງມຸງກຸດລາຊະກຸມານ..." ທັງນີ້ທັງນັ້ນ ຕາມກົດໝາຍໄທຂະນະນີ້ ສົມເດັດພະບໍຣົມໂອຣະສາທິລາດຯ ຊົງໄວ້ເຊິ່ງສິດທິທີຈະສືບລາຊະບັນລັງໂດຍຊອບ ນັບແຕ່ຊົງໄດ້ຮັບສະຖາປະນາເປັນມຸງກຸດລາຊະກຸມານ ເມື່ອວັນທີ່ 28 ທັນວາ ຄ.ສ. 1972 ແລ້ວ
ວັນທີ່ 19 ມັງກອນ ຄ.ສ. 2009 ແຮຣີ້ ນິໂຄໄລ (Harry Nicolaides) ຊາວອົດສະຕາລີຖືກສານໄທຈຳຄຸກສາມປີ ເພາະເຜີຍແພ່ໜັງສືວິພາກວິຈານສົມເດັດພຣະບໍຣົມໂອຣະສາທິລາດ ຄວາມຕອນໜຶ່ງວ່າ "ຄັນເຈົ້າຟ້າຊາຍຊົງຮັກໃຄ່ຊອບພໍອະນຸພັນລະຍານາງໃດ ແລະຕໍ່ມານາງທໍລະຍົດພະອົງ ເມື່ອນັ້ນນາງແລະຄອບຄົວກໍຈະຫາຍໄປຈາກໂລກນີ້ ສາບສູນໄປທັງຊື່ສຽງຮຽງນາມ ເທືອກເຖົາເຫຼົ່າກໍ ແລະບັນດາເງື່ອນເຄົ້າຮ່ອງຮອຍ ກ່ຽວກັບຊີວິດຂອງພວກເຂົາຕະຫຼອດການ" ແລະຕໍ່ມາພະບາດສົມເດັດພະປໍຣະມິນມະຫາພູມິພົນອະດຸນຍະເດດພະລາຊະທານອະໄພຍະໂທດໃຫ້ເຂົາ
ສົມເດັດພະບໍຣົມໂອຣະສາທິລາດ ຊົງຊາບປັນຫາແລະຂ່າວທີ່ກ່າວມາແລ້ວເປັນເບື້ອງຕົ້ນເປັນຢ່າງດີແລະຊົງເຄີຍພະລາຊະທານສັມພາດ ໃນນິດຕະຍະສານ "ດິສັນ" ແກ່ປີ ມາລາກຸນ ນະ ອະຍຸດທະຍາ ຜູ້ໄກ້ຊິດພະອົງວ່າ
"ບາງທີໃນຊາດປາງກ່ອນ ຂ້າພະເຈົ້າອາດບໍ່ໄດ້ເຮັດບຸນກຸສົນຫຼາຍພໍ ຫຼືບາງທີໃນບາງຄັ້ງ ຂ້າພະເຈົ້າເຮັດອີຫຍັງທີ່ນ່າຕຳໜິ ຂ້າພະເຈົ້າຍອມຮັບ...ຖ້າຫາກສະຫວັນຄິດວ່າຂ້າພະເຈົ້າບໍ່ເໝາະສົມຫຼືບໍ່ເປັນປະໂຫຍດຕໍ່ປະເທດຊາດ ໃນການເຮັດໜ້າທີ່ຂອງຂ້າພະເຈົ້າ ກໍຫຍຸດແລະຈົບ ຖ້າທ່ານຄິດໄດ້ແນວນີ້ທ່ານກໍຈະສະບາຍໃຈ ທ່ານບໍ່ໄດ້ຄິດເປັນອີຫຍັງ ຫາກສະຫວັນໃຫ້ທ່ານມີພາລະກິດຕໍ່ແຜ່ນດິນກໍຍອມຮັບ ຖ້າເຂົາບໍ່ຕ້ອງການໃຫ້ເຮັດວຽກ ກໍໂອເຄ"
ວັນທີ່ 15 ທັນວາ ຄ.ສ. 2010 ອີຣິກ ຈີ. ຈອນ (Eric G. John) ເອກອັກຄະລາຊະທູດສະຫະລັດອາເມລິກາປະຈຳປະເທດໄທ ລາຍງານໄປຍັງລັດຖະບານອາເມລິກາວ່າ ເຂົາໄດ້ເວົ້າກັບພົນເອກເປມ ຕິນນະສູລານົນວ່າ "ເວລານີ້ ເຈົ້າຟ້າຊາຍຊົງຢູ່ບ່ອນໃດ" ພົມເອກເປມຕອບວ່າ "ເຈົ້າກໍຮູ້ວ່າຊົງໃຊ້ຊີວິດສ່ວນພະອົງແບບໃດ...ເຈົ້າຟ້າຊາຍພໍພະໄທໃຊ້ເວລາລອບສະເດັດໄປຍັງມິວນິກ ເພື່ອຢູ່ກັບພັນລະຍາເກັບຂອງພະອົງຫຼາຍກວ່າຈະປະທັບຢູ່ໃນປະເທດໄທກັບພະວໍລະຊາຍາແລະພະໂອລົດ" ພົນອາກາດເອກສິດທິ ສະເຫວດສິລາ ອົງຄະມົນຕີທີ່ຮ່ວມວົງສົນທະນາ ກ່າວເສີມວ່າ "...ຂ່າວເລື່ອງເມຍນ້ອຍຂອງພະອົງທີ່ເປັນແອໂຮສະເຕດ ມີຢູ່ເຕັມເວັບໄຊຕ໌ໄປໝົດ...ນ່າເສົ້າທີ່ດຽວນີ້ ທ່ານທູດໄທທີ່ເຢຍລະມັນ ຕ້ອງອອກຈາກເບີລິນໄປມິວນິກ ເພື່ອເຂົ້າເຝົ້າພະອົງເປັນປະຈຳ..."
ພະລາຊະກິດ[ແກ້ໄຂ]
ທາງລາຊະການ[ແກ້ໄຂ]
- ຊົງເຂົ້າປະຈຳການ ນະ ກອງປະຕິບັດການທາງອາກາດພິເສດ ເມືອງເພິຣ໌ທ ລັດອົດສະຕາລີຕາເວັນຕົກ ປະເທດອົດສະຕາລີ
- ຊົງເຂົ້າຮ່ວມປະຕິບັດການຮົບໃນການຕໍ່ຕ້ານການກໍ່ການຮ້າຍ ບໍລິເວນພາກເໜືອ ພາກຕາເວັນອອກສຽງເໜືອ ຮວມທັງການຄຸ້ມກັນພື້ນທີ່ບໍລິເວນຮອບຄ່າຍຜູ້ອົບພະຍົບຊາວກຳປູເຈຍ ນະ ເຂົາລ້ານ ຈັງຫວັດຕາດ[໕]
- 9 ທັນວາ ຄ.ສ. 1975 ຊົງເຂົ້າຮັບລາຊະການເປັນນາຍທະຫານປະຈຳກົມຂ່າວທະຫານບົກກະຊວງກະລາໂຫມ
- 6 ຕຸລາ ຄ.ສ. 1978 ຊົງດຳລົງຕຳແໜ່ງຮອງຜູ້ບັງຄັບກອງພັນທະຫານມະຫາດເລັກຮັກສາພະອົງ ກົມທະຫານຣາບທີ່ 1 ມະຫາດເລັກຮັກສາພະອົງ
- 28 ພະຈິກ ຄ.ສ. 1980 ຊົງດຳລົງຕຳແໜ່ງຜູ້ບັງຄັບກອງພັນທະຫານມະຫາດເລັກຮັກສາພະອົງ ກົມທະຫານຣາບທີ່ 1 ມະຫາດເລັກຮັກສາພະອົງ
- 13 ກຸມພາ ຄ.ສ. 1984 ຊົງດຳລົງຕຳແໜ່ງ ຜູ້ບັງຄັບການ ກົມທະຫານມະຫາດເລັກຮັກສາພະອົງ
- 30 ກໍລະກົດ ຄ.ສ. 1988 ຊົງດຳລົງຕຳແໜ່ງຜູ້ບັນຊາການໜ່ວຍບັນຊາການທະຫານມະຫາດເລັກຮັກສາພະອົງ
- 9 ມັງກອນ ຄ.ສ. 1992 ຊົງດຳລົງຕຳແໜ່ງຜູ້ບັນຊາການ ໜ່ວຍບັນຊາການຖະຫວາຍຄວາມປອດໄພຮັກສາພະອົງ ສຳນັກຜູ້ບັນຊາການທະຫານສູງສຸດ[໖]
ດ້ານການບິນ[ແກ້ໄຂ]
- 4 ພຶດສະພາ ຄ.ສ. 1994 ຊົງປະຕິບັດໜ້າທີ່ຄູການບິນເຄື່ອງບິນຂັບໄລ່ແບບເອຟ-5 ອີ/ເອຟ
- ຄ.ສ. 2011 ຊົງປະຕິບັດໜ້າທີ່ນັກບິນທີ່ 1 ເຄື່ອງບິນໂບອິ້ງ 737 - 400 ໃນທ່ຽວບິນສາຍໃຍຮັກແຫ່ງຄອບຄົວ ຊ່ອຍເຫຼືອຜູ້ປະສົບອຸທົກກະໄພ ແລະຈັດຫາອຸປະກອນດ້ານການແພດ ສຳລັບໂຮງໜໍໃນ 3 ຈັງຫວັດຊາຍແດນພາກໃຕ້ (ທ່ຽວບິນທີ່ ທີຈີ 8870 ບາງກອກຮອດຈັງຫວັດຊຽງໃໝ່ ແລະ ທ່ຽວບິນທີ່ ທີຈີ 8871 ຈັງຫວັດຊຽງໃໝ່ຮອດບາງກອກ)
ດ້ານການທະຫານ[ແກ້ໄຂ]
ສົມເດັດພະບໍລົມໂອຣະສາທິລາດ ສະເດັດພະລາຊະດຳເນິນໄປຍ້ຽມຍາມທີ່ຕັ້ງກອງທະຫານໜ່ວຍຕ່າງໆ ຢູ່ສະເໝີ ຈາກການທີ່ໄດ້ຊົງສຶກສາດ້ານວິຊາທະຫານມາດົນ ຊົງມີຄວາມຮູ້ຊ່ຽວຊານຢ່າງຫຼາຍແລະໄດ້ພະລາຊະທານຄວາມຮູ້ເຫຼົ່ານັ້ນແກ່ທະຫານ 3 ເຫຼົ່າທັບ ຊົງປະຕິບັດພະອົງເປັນແບບຢ່າງແກ່ນາຍທະຫານ ເອົາພະໄທໃສ່ໃນຄວາມຢູ່ທຸກສຸກຂອງທະຫານຜູ້ຢູ່ໃຕ້ບັງຄັບບັນຊາຢ່າງທົ່ວເຖິງ ຮວມທັງພະລາຊະທານພະລາຊະຊັບສ່ວນພະອົງເປັນທຸນການສຶກສາແກ່ບຸດຂອງທະຫານ ສິ່ງເຫຼົ່ານີ້ລ້ວນກໍ່ໃຫ້ເກີດຄວາມເທີດທູນແລະຄວາມຈົງຮັກພັກດີແກ່ເຫຼົ່າທະຫານເປັນຢ່າງຍິ່ງ
ດ້ານການສຶກສາ[ແກ້ໄຂ]
ພະອົງພະລາຊະທານພະລາຊານຸຍາດໃຫ້ໃຊ້ອາຄານຂອງກົມທະຫານມະຫາດເລັກລາຊະວັນລົບຮັກສາພະອົງ ເປັນທີ່ຕັ້ງຂອງໂຮງຮຽນອະນຸບານຊື່ວ່າ ໂຮງຮຽນອະນຸບານທະຫານມະຫາດເລັກລາຊະວັນລົບ ໂດຍໃນໄລຍະທຳອິດໄດ້ຈັດການຮຽນການສອນສະເພາະຊັ້ນອະນຸບານ ຕໍ່ມາ ໂຮງຮຽນໄດ້ຍ້າຍໄປທີ່ຈັງຫວັດນົນທະບຸລີແລະໄດ້ຮັບພະລາຊະທານຊື່ໃໝ່ວ່າ ໂຮງຮຽນອະນຸລາຊະປະສິດ[໗]
ອ້າງອິງ[ແກ້ໄຂ]
1.ส.พลายน้อย. พระบรมราชินีและเจ้าจอมมารดาแห่งราชสำนักสยาม. พิมพ์ครั้งที่ 5. กรุงเทพฯ:ฐานบุ๊คส์, 2554. หน้า 233
2.มหาวิทยาลัยมหาสารคาม, สยามมกุฎราชกุมารในราชวงศ์จักรี
3.ส.พลายน้อย. พระบรมราชินีและเจ้าจอมมารดาแห่งราชสำนักสยาม. พิมพ์ครั้งที่ 5. กรุงเทพฯ:ฐานบุ๊คส์, 2554. หน้า 233
4.มหาวิทยาลัยมหาสารคาม, สยามมกุฎราชกุมารในราชวงศ์จักรี
5.ส.พลายน้อย. พระบรมราชินีและเจ้าจอมมารดาแห่งราชสำนักสยาม. พิมพ์ครั้งที่ 5. กรุงเทพฯ:ฐานบุ๊คส์, 2554. หน้า 234
6.ราชกิจจานุเบกษา, ประกาศสำนักนายกรัฐมนตรี เรื่อง ให้หยุดราชการและชักธงชาติเนื่องในการที่พระราชกุมารประสูติ, เล่ม 69, ตอนที่ 49, 12 สิงหาคม พ.ศ. 2495, หน้า 2434
7.ราชกิจจานุเบกษา, หมายกำหนดการ ที่ 15/2495 พระราชพิธีสมโภชเดือนและขึ้นพระอู่สมเด็จพระเจ้าลูกยาเธอ 2495, เล่ม 69, ตอน 54 ง, 9 กันยายน พ.ศ.2495, หน้า 3031
8.หอจดหมายเหตุแห่งชาติ, พระราชพิธีสมโภชเดือนและขึ้นพระอู่สมเด็จพระเจ้าลูกยาเธอ
9.ประมวลพระบรมฉายาลักษณ์และพระราชประวัติ.
10.ลาวัณย์ โซตามระ. สี่เจ้าฟ้า. กรุงเทพมหานคร: บริษัท กัตนา ดิสทริบิวชั่น จำกัด
11.พระราชประวัติสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร. พระไตรปิฎกฉบับสำหรับประชาชน ตอนว่าด้วยพระสูตร. กรุงเทพมหานคร: กรมการศาสนา กระทรวงวัฒนธรรม
12.ราชกิจจานุเบกษา, พระบรมราชโองการ ประกาศ สถาปนาสมเด็จพระบรมโอรสาธิราชฯ สยามมกุฎราชกุมาร, เล่ม 89, ตอน 200 ก ฉบับพิเศษ, 28 ธันวาคม พ.ศ. 2515, หน้า 1
- ↑ "Thailand's King Bhumibol Adulyadej dead at 88". BBC News. 13 October 2016. ສືບຄົ້ນເມືອ 13 October 2016.
- ↑ AFP (2016-10-13). "Thai Prime Minister Prayuth says Crown Prince seeks delay in proclaiming him King". Coconut.co. Bangkok: Coconuts BKK. ສືບຄົ້ນເມືອ 2016-10-14.
- ↑ "Thai king death: Thousands throng streets for procession". BBC. 2016-10-14. ສືບຄົ້ນເມືອ 2016-10-14.
- ↑ "‘องค์รัชทายาท-เจ้าฟ้านักบิน’ เผยพระราชกรณียกิจ ตามเบื้องพระยุคลบาท". มติชน. 14 ตุลาคม 2559. ສືບຄົ້ນເມືອ 14 ตุลาคม 2559.
- ↑ Cite error: Invalid
tag; no text was provided for refs named
พระราชประวัติสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร
- ↑ ราชอาณาจักรสยาม ,พระราชภาระหน้าที่ของสมเด็จพระบรมโอรสาธิราช เจ้าฟ้าชายมหาวชิราลงกรณ สยามมกุฎราชกุมาร,http://www.kingdom-siam.org
- ↑ ประวัติโรงเรียนอนุราชประสิทธิ์, เข้าถึงวันที่ 26 สิงหาคม พ.ศ. 2554


c: text/html

text:
ທ່ານວາງຢີ້ ລັດຖະມົນຕີກະຊວງການຕ່າງປະເທດຈີນໄດ້ພົບປະກັບທ່ານຕັງທຸນ ທີ່ປຶກສາຄວາມໝັ້ນຄົງແຫ່ງຊາດມຽນມາໃນໂອກາດຢ້ຽມຢາມຈີນ ຢູ່ນະຄອນຫຼວງປັກກິ່ງໃນວັນທີ 19 ເມສານີ້.
ທ່ານວາງຢີ້ກ່າວວ່າ, ຈີນປະຕິບັດນະໂຍບາຍມິດຕະພາບຕໍ່ມຽນມາມາໂດຍຕະຫຼອດ ໂດຍເຫັນໄດ້ຈາກຜົນສຳເລັດການຢ້ຽມຢາມຈີນຂອງທ່ານປະທານາທິບໍດີທິນຈໍ ແລະທ່ານນາງອອງຊານຊູຈີ ທີ່ປຶກສາແຫ່ງລັດມຽນມາຈະເດີນທາງມາເຂົ້າຮ່ວມກອງປະຊຸມສຸດຍອດເວທີປຶກສາຫາລືການຮ່ວມມືສາກົນ “ໜຶ່ງແລວທາງໜຶ່ງເສັ້ນທາງ” ທີ່ຈະຈັດຂຶ້ນຢູ່ຈີນ. ສອງປະເທດຄວນປະສານສົມທົບກັນຢ່າງແໜ້ນແຟ້ນ, ຈັດຕັ້ງປະຕິບັດຕາມຜົນຂອງການເຈລະຈາລະຫວ່າງປະມຸກລັດສອງປະເທດ ແລະເພີ່ມເນື້ອໃນການພົວພັນລະຫວ່າງສອງປະເທດ ເພື່ອຊຸກຍູ້ການພັດທະນາເສດຖະກິດ ແລະປັບປຸງຊີວິດການເປັນຢູ່ຂອງປະຊາຊົນມຽນມາ.
ທ່ານຕັງທຸນກ່າວວ່າ, ມຽນມາເອົາໃຈໃສ່ສູງຕໍ່ການຂະຫຍາຍການພົວພັນກັບຈີນ ແລະຍິນດີຮ່ວມກັບຈີນປະຕິບັດຄວາມເປັນເອກະພາບລະຫວ່າງປະມຸກລັດສອງປະເທດ ເພື່ອຊຸກຍູ້ການພົວພັນມຽນມາ-ຈີນໃຫ້ຂະຫຍາຍຕົວດີກວ່າເກົ່າ. ມຽນມາສະແດງຄວາມຂອບໃຈຈີນທີ່ໄດ້ໃຫ້ການສະໜັບສະໜູນອັນຕັ້ງໜ້າຕໍ່ຂະບວນການສັນຕິພາບມຽນມາ ແລະຊ່ວຍເຫຼືອມຽນມາໃນວຽກງານສາກົນ, ຈາກນີ້ຈິ່ງມີຄວາມຍິນດີເພີ່ມທະວີກັບຈີນ ເພື່ອປົກປັກຮັກສາສະຖຽນລະພາບຕາມເຂດຊາຍແດນມຽນມາ-ຈີນ.

robotstxt: allowed

filter: keep


text:
ກົມພະເທພາມາດ (ນົກອ້ຽງ)
ກົມພະເທພາມາດ (ນົກອ້ຽງ) (ສະຫວັນຄົດ : ຄ.ສ. 1774) ມີພະນາມເດີມວ່າ ອ້ຽງ ຫຼື ນົກອ້ຽງ ສັນນິຖານວ່າແຕ່ເດີມພະອົງມີພື້ນເພເປັນຊາວເພັດຊະບຸລີແລະອາດມີເຊື້ອສາຍຈີນ ພະອົງສົມລົດກັບຫຍົງ ແຊ່ແຕ້ວານິດຊາວແຕ້ຈິ໋ວ ມີບຸດຄົນໜຶ່ງຊື່ ສິນ ທີ່ຕໍ່ມາໄດ້ຄອງລາດເປັນສົມເດັດພະເຈົ້າກຸງທົນບຸລີ ຫຼັງສົມເດັດພະເຈົ້າກຸງທົນບຸລີຂຶ້ນຄອງລາດໃນປີ ຄ.ສ. 1769 ກໍຊົງສະຖາປະນາ ນົກອ້ຽງ ພະລາຊະຊົນນະນີຂຶ້ນເປັນ ກົມພະເທພາມາດ ຕາມພະລາຊະປະເພນີລ່ວງມາໄດ້ປີ ຄ.ສ. 1774 ກົມສົມເດັດພະເທພາມາດໄດ້ປະຊວນພະຍອດອັກຄະເນສັນ (ຝີຊະນິດໜຶ່ງ) ແລະສະຫວັນຄົດໃນເວລາຕໍ່ມາ
ເນື້ອໃນ
ພະນາມ[ແກ້ໄຂ]
ກົມພະເທພາມາດມີນາມເດີມວ່າ ອ້ຽງ ຫຼື ນົກອ້ຽງ (ບໍ່ປະກົດພະນາມໃນ ອະພິນິຫານບັນພະບຸລຸດ) ສ່ວນໃນປະຫວັດເຈິ້ງເຈົາຂອງສືເອີ້ເໝຍຈີ ຮຽກວ່າ ລົ່ວຍັ້ງ ຫຼື ນາງນົກຍາງ
ພະປະຫວັດ[ແກ້ໄຂ]
ພະຊົນຊີບຕອນຕົ້ນແລະຄອບຄົວ[ແກ້ໄຂ]
ກົມພະເທພາມາດ ສັນນິຖານວ່າເປັນທິດາຂອງຂຸນນາງໃນລາຊະສະໄໝສົມເດັດພະເຈົ້າຢູ່ຫົວບໍຣົມໂກດ ແຫ່ງກຸງສີອະຍຸທະຢາ ມີພະຂະນິດຖາທີ່ປະກົດນາມພະອົງໜຶ່ງຊື່ ອັ໋ນ ຫຼື ຮັ້ນ (ຕໍ່ມາໄດ້ຮັບການສະຖາປະນາອິສະຣິຍະຍົດເປັນກົມມະຫຼວງເທວິນທະລະສຸດາ ໃນສະໄໝກຸງທົນບຸລີ ເລື່ອງລາວກ່ຽວກັບພະຊາດກຳເໜິດນັ້ນ ພະສັງຄະລາດປາເລີກັວສ໌ (ຝະລັ່ງ: Jeen Baptists Pallegoix) ໄດ້ລະບຸໄວ້ວ່າພະອົງເປັນຄົນໄທ ແຕ່ຟອງຊົວ ຕູແປງ (ຝະລັ່ງ: Francois Turpin) ນັກປະຫວັດສາດຊາວຝະລັ່ງລະບຸວ່າພະອົງເປັນຄົນຈີນ ເຊິ່ງສອດຄ້ອງກັບ ກ.ສ.ຣ. ກຸຫຼາບ ທີ່ລະບຸວ່າທ່ານນົກອ້ຽງມີແຊ່ເດີມວ່າ ໂຫງົວ (ຈີນ: 吴) ເຊິ່ງເປັນດຽວກັນກັບພະວິໄຊວາຣີ (ຫຼິນ ແຊ່ໂຫງົວ) ຂຸນນາງຈີນໃນສະໄໝສົມເດັດພະເຈົ້າກຸງທົນບຸລີແລະຍັງໃຫ້ຂໍ້ມູນຕໍ່ວ່າ ທ່ານນົກອ້ຽງເປັນຊາວບ້ານແຫຼມ ແຂວງເມືອງເພັດຊະບຸລີແລະອາດເປັນຍາດກັບພະຍາເພັດຊະບຸລີ (ເຣືອງ) ເຊິ່ງດຳລົງຕຳແໜ່ງໃນອະຍຸທະຢາຕອນປາຍ
ສັນນິຖານວ່າພື້ນເພເດີມຂອງພະນາງຕັ້ງຢູ່ແຖບອຳເພີບ້ານແຫຼມ ເມືອງເພັດຊະບຸລີ ເຊິ່ງໃນໜັງສືປະຖົມມະວົງໄດ້ລະບຸໄວ້ວ່າ "ມານດາພະຍາຕາກສິນທີ່ໜີພະມ້າໄປຢູ່ບ້ານແຫຼມແຂວງເມືອງເພັດຊະບຸລີ..."ແລະຄົງຍ້າຍເຂົ້າມາອາໄສຢູ່ໃນກຸງສີອະຍຸທະຢາເປັນເວລາຊ້ານານ ດັງປະກົດໃນໜັງສືປະຖົມມະວົງ ສະບັບຂອງ ກ.ສ.ຣ. ກຸຫຼາບ ເຊິ່ງລະບຸເລື່ອງລາວຂອງທ່ານນົກອ້ຽງແລະສົມເດັດພະບໍວອນລາດເຈົ້າມະຫາສຸຣະສິງຫະນາດເມື່ອຄັ້ງຍັງເປັນ ນາຍສຸດຈິນດາ (ບຸນມາ) ໄວ້ວ່າ "...ເປັນຄົນຮູ້ຈັກຄຸ້ນເຄີຍກັນມາຊ້ານານແຕ່ຍັງຢູ່ໃນກຸງມາດ້ວຍກັນ..."
ສົມລົດ[ແກ້ໄຂ]
ຕາມອະພິນິຫານບັນພະລຸດ ຄຸນອ້ຽງສົມລົດກັບຊາຍຈີນແຕ້ຈິ໋ວຊື່ຫຍົງ ແຊ່ແຕ້ ທີ່ມີຖິ່ນຖານເດີມໃນຕຳບົນຫົວຟູ່ ອຳເພີເທງໄຮ້ (ເສີງໃຫ່) ນິທິ ອຽວສີວົງ ໄດ້ອະທິບາຍວ່າ ພະລາຊະບິດາຂອງສົມເດັດພະເຈົ້າກຸງທົນບຸລີນ່າຈະປະກອບອາຊີບຄ້າຂາຍເປັນຫຼັກ ບໍ່ແມ່ນນາຍອາກອນບ່ອນເບ້ຍ ເປັນຄຳອະທິບາຍທີ່ວ່າເຫດໃດນາຍສິນຈຶງບໍ່ຊົງປະມູນອາກອນສືບຕໍ່ຈາກບິດາ ຈຶງນ່າຈະເປັນພໍ່ຄ້າກວຽນຫຼາຍກວ່າ ສ່ວນຕຳນານອາກອນບ່ອນເບ້ຍ ພະນິພົນຂອງສົມເດັດກົມພະຍາດຳລົງລາຊານຸພາບ ຊຢງໃຫ້ຂໍ້ມູນວ່າຕຳແໜ່ງຂຸນພັດເພິ່ງມີຂຶ້ນໃນລາຊະສະໄໝຂອງພະບາດສົມເດັດພະພຸດທະເລີດຫຼ້ານະພາໄລ ພາຍຫຼັງຫຍົງແລະນົກອ້ຽງໄດ້ໃຫ້ກຳເໜິດບຸດຊາຍຊື່ວ່າ ສິນ ເມື່ອວັນທີ່ 23 ມີນາ ຄ.ສ. 1734 ແລະພາຍຫຼັງໄດ້ຍົກເປັນບຸດບຸນທຳຂອງເຈົ້າພະຍາຈັກກີ (ຄຸດ) ເຊິ່ງຕໍ່ມານາຍສິນໄດ້ຄອງລາດເປັນພະມະຫາກະສັດແລະຕັ້ງລາຊະທານີທີ່ທົນບຸລີ
ການສະຖາປະນາແລະການສະຫວັນຄົດ[ແກ້ໄຂ]
ເມື່ອຄັ້ງກຸງສີອະຍຸທະຢາແຕກ ປະຊາຊົນທັງຫຼາຍກໍຕ່າງພາກັນຫຼົບໜີພະມ້າ ຄັ້ງນັ້ນກົມພະເທພາມາດເອງໄດ້ໜີໄປພຳນັກໃນແຂວງເມືອງເພັດຊະບຸລີ ເຊິ່ງນາຍສຸດຈິນດາ (ບຸນມາ) ກໍເປັນທຸລະຈັດການນຳພະອົງມາຈາກເພັດຊະບຸລີ ເພື່ອມາສົ່ງໃຫ້ສົມເດັດພະເຈົ້າກຸງທົນບຸລີໃນຄ່າຍທີ່ຊົນບຸລີ
ພາຍຫຼັງເມື່ອສົມເດັດພະເຈົ້າຕາກສິນ ສະເດັດຂຶ້ນຄອງລາຊະສົມບັດແລ້ວ ໄດ້ຊົງສະຖາປະນາສົມເດັດພະລາຊະຊົນນະນີ ຂຶ້ນດຳລົງອິສະຣິຍະຍົດເປັນ ກົມພະເທພາມາດ ຕາມບູຮານລາຊະປະເພນີໃນປີ ຄ.ສ. 1769 ຕໍ່ມາພະອົງປະຊວນພະຍອດອັກຄະເນສັນແລະໄດ້ສະເດັດສະຫວັນຄົດໃນປີ ຄ.ສ. 1774 ໂດຍມີການສ້າງພະໂກດໂຖ ຫຼື ລອງໂຖ ສຳລັບພະລາຊະມານດາໃນປີ ຄ.ສ. 1775 ແລະສັນນິຖານວ່າພະໂກດດັງກ່າວສ້າງເພື່ອພະສົບເຈົ້ານາຍທີ່ຊົງສັກຊັ້ນສູງສຸດໃນສະໄໝນັ້ນ ໂດຍໃຫ້ເຈົ້າພະຍາຈັກກີ (ຕໍ່ມາຄື ພະບາດສົມເດັດພະພຸດທະຍອດຟ້າຈຸລາໂລກມະຫາລາດ ເປັນແມ່ກອງເຮັດພະເມນ ນະ ວັດບາງຍີ່ເຮືອໃຕ້
ແຕ່ໃນງານພະເມນດັງກ່າວຖືກເຮ່ງໃຫ້ຈັດຂຶ້ນໃນຊ່ວງລະດູຝົນ ດ້ວຍສົມເດັດພະເຈົ້າກຸງທົນບຸລີຊົງຫ່ວງໃຍໃນການສຶກຂອງພະມ້າຢູ່ເຊິ່ງມັກເຂົ້າມາໃນຊ່ວງລະດູແລ້ງຂອງທຸກປີ ເຊິ່ງຕາມທຳນຽມເດີມນັ້ນງານພະເມນຈະຖືກຈັດຂຶ້ນໃນຊ່ວງລະດູແລ້ງ ເຈົ້າພະຍາຈັກກີຈຶງປຶກສາກັບເຈົ້ານາຍທັງປວງວ່າຈະໃຊ້ດີບຸກບາງເຄືອບທອງນ້ຳຕະໂກ ແລ້ວທາດ້ວຍແປ້ງປຽກຕິດເຂົ້າກັບເນື້ອໄມ້ຈົນສຳເລັດໃນເດືອນເກົ້າ ແຕ່ກ່ອນຮອດວັນເຊິນພະສົບມາໃນພະເມນນັ້ນຝົນໄດ້ຕົກຊະທອງນ້ຳຕະໂກທີ່ຕິດປະດັບພະເມນຫຼຸດຣ່ວງກໍຊົງພິໂລດ (ໂກດ) ມີພະລາຊະດຳຣັດວ່າ
ເຊິ່ງເຫດການດັງກ່າວ ເປັນໜຶ່ງໃນຄວາມຂັດແຍ້ງສ່ວນພະອົງ ລະຫວ່າງສົມເດັດພະເຈົ້າກຸງທົນບຸລີກັບເຈົ້າພະຍາຈັກກີ
ອ້າງອິງ[ແກ້ໄຂ]
1. นิธิ เอียวสีวงศ์ หน้า 67
2. สุทธิศักดิ์ ระบอบ สุขสุวานนท์, หน้า 104


text:
ອັດຕະປື ປະຖະກະຖາ ວຽກງານກາເເດງລາວ
ເພື່ອເປັນການ ສ້າງຂະບວນການ ຄໍານັບຮັບຕ້ອນວັນສ້າງຕັ້ງ ອົງການກາແດງໂລກຄົບຮອບ 155 ປີ (8 ພຶດສະພາ 1863-8 ພຶດສະພາ 2018) ທີ່ໝົນວຽນມາ ເຖິງໃນຕໍ່ໜ້ານີ້ ມາໃນວັນທ 21 ມີນາ 2018 ອົງການກາເເດງລາວ ໄດ້ຈັດພິທີປະຖະກາຖາ ກ່ຽວກັບວຽກງານ ກາແດງລາວຂຶ້ນ ທີ່ຫໍປະຊຸມໃຫຍ່ ຂອງແຂວງ ອັດຕະປື ໂດຍການໃຫ້ກຽດ ປະຖະກະຖາຂອງ ທ່ານ ຄຳຮຸ່ງ ເຮືອງວົງສີ ປະທານອົງ ການກາເເດງລາວ, ມີຄະນະຈາກອົງການກ າແດງລາວປະຈຳຢູ່ສູນກາງ, ຄະນະນຳອົງການການແດງແຂວງ, ພະນັກງານສະມາຊິກພັກ, ກຳລັງປ້ອງກັນຊາດ-ປ້ອງກັນຄວາມສະຫງົບ ແລະ ນັກຮຽນ-ນັກສຶກສາເຂົ້າຮ່ວມ.
ອົງການກາແດງລາວ ໄດ້ຖືກສ້າງຕັ້ງຂຶ້ນໃນປີ 1955 ມີພາລະບົດບາດເປັນເສນາ ທິການໃຫ້ລັດຖະບານ ໃນການປະຕິບັດ ວຽກງານບັນເທົາທຸກໃ ຫ້ແກ່ປະຊາຊົນຜູ້ທຸກຍາກຂາດເຂີນ, ຜູ້ປະສົບໄພພິບັດຕ່າງໆ, ປົກປັກຮັກສາສົ່ງເສີມສຸຂະພາບຂັ້ນພື້ນຖານ ຈັດຕັ້ງປະຕິບັດວຽກ ງານການບໍລິຈາກເລືອດ, ສະໜອງເລືອດປອດໄພ ແລະ ສົ່ງເສີມຄຸນຄ່າດ້ານມະນຸດສະທຳ, ຂົນຂວາຍແຫຼ່ງທຶນ ແລະ ອາສາສະໝັກກາແດງ ເພື່ອປະກອບສ່ວນເຂົ້າ ໃນວຽກງານມະນຸດສະທຳຕາມ 7 ຫຼັກການພື້ນຖານຂອງ ຂະບວນການກາແດງສາກົນ.
ທ່ານ ຄຳຮຸ່ງ ເຮືອງວົງສີ ປະທານອົງການກາເເດງລາວ ໄດ້ຍົກໃຫ້ເຫັນວ່າ: ໃນຕະຫຼອດໄລຍະທີ່ຜ່ານມາ ອົງການກາເເດງລາວນັບ ທັງສູນການຮອດທ້ອງຖິ່ນ ໄດ້ເອົາໃຈໃສ່ໂຄສະນາ ປຸກລະດົມການ ບໍລິຈາກເລືອດແບບສະໝັກໃຈ, ບໍ່ຮຽກຮ້ອງສິ່ງຕອບແທນ ແລະ ນອກຈາກນັ້ນ ຍັງໄດ້ຈັດຕັ້ງການອົບຮົມໃຫ້ຄວາມຮູ້ແກ່ປະຊາຊົນ, ພະນັກງານ, ນັກຮຽນນັກສຶກສາກ່ຽວກັບຄວາມ ສຳຄັນຂອງການບໍລິຈາກ ເລືອດຕາມໂຮງຮຽນ, ວິທະຍາໄລ, ມະຫາວິທະຍາໄລ, ໂຮງຮຽນເອກະຊົນ, ຄ້າຍທະຫານ, ສຳນັກງານຕຳຫຼວດ, ວັດ ແລະ ຕາມບັນດາອົງການຈັດຕັ້ງຕ່າງໆ ເພື່ອໃຫ້ໄດ້ຜູ້ບໍລິຈາກເລືອດ ແບບສະໝັກໃຈດ້ວຍ ຮັບຜິດຊອບສູງ ດັ່ງນັ້ນ ໃນຕໍ່ໜ້ານີ້ ຄະນະນຳ ອົງການກາແດງພວກ ເຮົາຕ້ອງໄດ້ສືບຕໍ່ປຸກລະດົມໃຫ້ພີ່ນ້ອງ ແລະ ຫມູ່ເພື່ອນຂອງຄົນ ເຈັບມາບໍລິຈາກເລືອດ ເພື່ອສ້າງບຸນກຸສົນຊ່ວຍ ເຫລືອເພື່ອນມະນຸດດ້ວຍກັນ ກໍ່ຄື ຄົນເຈັບສຸກເສີນຢູ່ຕາມໂຮງໝໍ ພ້ອມດ່ຽວກັນນັ້ນ ກໍ່ໃຫ້ສືບໂຄສະນາປຸກລະດົມໃຫ້ ກັບອາສາສະຫມັກຊາວຫນຸ່ມ ຫັນມາຮ່ວມໃຈບໍລິຈາກເລືອດ ແບບສະໝັກໃຈ ເພື່ອຊ່ວຍເຫລືອເພື່ອນ ມະນຸດດ້ວຍກັນ ໂດຍບໍ່ແມ່ນບໍລິຈາກເລືອດໃຫ້ສະເພາະແຕ່ພີ່ນ້ອງ ຂອງຕົນເອງແຕ່ຢ່າງດຽວເທົ່ານັ້ນ ຕ້ອງໄດ້ຊ່ວຍເຫຼືອເພື່ອນມະນຸດ ໂດຍມີຈຸດປະສົງ ຄືການປ້ອງກັນຊີວິດ ແລະ ສຸຂະພາບ ຈົ່ງພ້ອມກັນເຄົາ ລົບໃນສິດຂອງມະນຸດ ຮ່ວມໃຈກັນສົ່ງເສີມ ສຳພັນທະພາບຄວາມສາມັກຄີ ເພື່ອຄວາມສັນຕິສຸກທີ່ຍືນຍົງຂອງມະນຸດ.
ໂດຍ: ມາລາທິບ


text:
ຈຸດປະສົງຂອງການຈັດກອງປະຊຸມໃນຄັ້ງນີ້ແມ່ນ ເພື່ອເປັນການເຜີຍແຜ່ກົດໝາຍກ່ຽວກັບວຽກງານ ມາດຕະຖານ ແລະ ວັດແທກຕໍ່ການພັດທະນາເສດຖະກິດ-ສັງຄົມ ແລະ ການເຊື່ອມໂຍງເຂົ້າສູ່ພາກພື້ນ ແລະ ສາກົນ, ເພື່ອເປັນການເອກະພາບກັນໃນການຈັດຕັ້ງ ປະຕິບັດໃນຂອບເຂດທົ່ວປະເທດ ແລະ ໃຫ້ມີປະສິດທິພາບ ແລະ ສອດຄ່ອງກັບປະເທດສະມາຊິກອາຊຽນ, ເພື່ອເປັນການປ້ອງກັນຜົນປະໂຫຍດພາຍໃນປະເທດຕົນ ກໍຄື ສປປ ລາວ ໃນການຫຼຸດຜ່ອນອັດຕາພາສີໂດຍການນຳໃຊ້ມາດຕະຖານ ແລະ ການປະເມີນຄວາມສອດຄ່ອງ, ເພື່ອເປັນການປົກປ້ອງສິດຜົນປະໂຫຍດຂອງຜູ້ຜະລິດ ແລະ ຜູ້ຊົມໃຊ້ຈາກດ້ານການຮັກສາຄວາມປອດໄພທາງດ້ານສຸຂະພາບ, ການອະນຸລັກສິ່ງແວດລ້ອມ ແລະ ບົດບາດດ້ານມາດຕະຖານ, ຄຸນນະພາບ ແລະ ວັດແທກ ໃຫ້ນັບມື້ນັບເພີ່ມຂຶ້ນໃນເວທີພາກພື້ນ ແລະ ສາກົນ.
ໃນໂອກາດກ່າວເປີດພິທີດັ່ງກ່າວ, ທ່ານ ດຣ. ສາຄອນ ຈະເລີນວົງ, ປະທານສະພາມາດຕະຖານແຫ່ງຊາດ, ຮອງລັດຖະມົນຕີ ກວຕ ໄດ້ກ່າວບາງຕອນວ່າ: ວຽກງານມາດຕະຖານ ແລະ ວັດແທກ ແມ່ນມີບົດບາດ ແລະ ຄວາມໝາຍຄວາມສຳຄັນໃນການພັດທະນາຢ່າງຍືນຍົງ, ລະບົບການກວດສອບການຮອງຮັບ ຫຼື ລະບົບການປະເມີນຄວາມສອດຄ່ອງສົ່ງເສີມສະມັດຕະພາບຂອງການຜະລິດ, ເຕັກນິກຕ່າງໆກ່ຽວກັບຜະລິດຕະພັນ ແລະ ອຳນວຍຄວາມສະດວກໃຫ້ແກ່ທຸລະກິດ ມີການຂະຫຍາຍຕົວ ໂດຍເຫັນໄດ້ເຖິງບົດບາດຄວາມສໍາຄັນຂອງວຽກງານມາດຕະຖານ ແລະ ວັດແທກ ສະນັ້ນລັດຖະບານກໍຄື ກວຕ, ຈຶ່ງໄດ້ສ້າງຕັ້ງ ກວມ, ຂຶ້ນເປັນ ເສນາທິການໃຫ້ແກ່ ກະຊວງວິທະຍາສາດ ແລະ ເຕັກໂນໂລຊີ ເພື່ອຮອງຮັບການພັດທະນາເສດຖະກິດ-ສັງຄົມ ແລະ ການເປັນສະມາຊິກອົງການ ການຄ້າໂລກ ແລະ ບັນດາອົງການຈັດຕັ້ງສາກົນຕ່າງໆ, ພາຍຫຼັງໄດ້ມີການປັບປຸງກົດໝາຍວ່າດ້ວຍວັດແທກ, ກົດໝາຍວ່າດ້ວຍມາດຕະຖານ ແລະ ສ້າງບັນດານິຕິກຳລຸ່ມ ກົດໝາຍຈຳນວນ ໜຶ່ງເພື່ອແນໃສ່ຮັບປະກັນປົກປ້ອງສິດຜົນປະໂຫຍດ ແລະ ຄວາມຍຸຕິທຳໃຫ້ແກ່ສັງຄົມ.
ກອງປະຊຸມໃນຄັ້ງນີ້ຈະເປັນໂອກາດອັນດີໃຫ້ແກ່ຜູ້ເຂົ້າຮ່ວມໃນການ ຖາມ-ຕອບ ແລກປ່ຽນຄວາມຄິດເຫັນ ແລະ ເປັນບ່ອນອີງໃນການຈັດຕັ້ງປະຕິບັດວຽກ ງານໃຫ້ແກ່ພາກສ່ວນທີ່ກ່ຽວຂ້ອງໃນການເຮັດໃຫ້ຜະລິດຕະພັນມີມາດຕະຖານ ແລະ ຄຸນນະພາບດີໃນຕໍ່ໜ້າ. ກອງປະຊຸມດັ່ງກ່າວແມ່ນໄດ້ດຳເນີນໄປເປັນເວລາ 2 ວັນຈຶ່ງໄດ້ປິດລົງດ້ວຍຜົນສຳເລັດອັນຈົບງາມ.
Credit: ບົດຂ່າວຈາກເວັບໄຊ ກະຊວງວິທະຍາສາດ ແລະ ເຕັກໂນໂລຊີ


text:
ເປີດກອງປະຊຸມສະໄໝສາມັນ ເທື່ອທີ 4 ຂອງສະພາປະຊາຊົນ ນະຄອນຮ່າໂນ້ຍ ຊຸດທີ XV
ກອງປະຊຸມສະໄໝສາມັນ ເທື່ອທີ 4, ສະພາປະຊາຊົນ ນະຄອນຮ່າໂນ້ຍ ຊຸດທີ XV, ອາຍຸການ 2016-2021, ໄດ້ໄຂຂຶ້ນໃນຕອນເຊົ້າວັນທີ 03 ກໍລະກົດ.
ທ່ານ ນາງ ປະທານສະພາແຫ່ງຊາດຫວຽດນາມ ຫງວຽນທິກີມເງິນ
ໃນກອງປະຊຸມສະໄໝສາມັນຄັ້ງນີ້, ບັນດາຜູ້ແທນພິຈາລະນາ, ປຶກສາຫາລື ແລະ ຮັບຮອງເອົາບົດລາຍງານ 12 ສະບັບ ແລະ ມະຕິປະຈຳໄລຍະ 1 ສະບັບ, ບົດລາຍງານ 3 ສະບັບ ແລະ ມະຕິຫົວເລື່ອງສະເພາະ 3 ສະບັບ. ບັນດາບົດລາຍງານ ແລະ ມະຕິພິຈາລະນາຢູ່ກອງປະຊຸມສະໄໝສາມັນຄັ້ງນີ້ ມີສ່ວນກ່ຽວຂ້ອງເຖິງວຽກງານການພັດທະນາ ເສດຖະກິດ-ສັງຄົມ, ຊີວິດການເປັນຢູ່ຂອງປະຊາຊົນຢູ່ບໍລິເວນນະຄອນ ໃນໄລຍະຈະມາເຖິງ.
ກ່າວປາໄສຢູ່ກອງປະຊຸມສະໄໝສາມັນ, ທ່ານ ນາງ ປະທານສະພາແຫ່ງຊາດຫວຽດນາມ ຫງວຽນທິກີມເງິນ ເນັ້ນໜັກວ່າ ເພື່ອຮັບປະກັນຄາດໝາຍເຕີບໂຕໃນປີ 2017 ຂອງທົ່ວປະເທດແມ່ນ 6,7% ມັນຮຽກຮ້ອງຕ້ອງມີຄວາມຕັດສິນໃຈທາງດ້ານການເມືອງຢ່າງສູງໃນການຊີ້ນຳ, ການບໍລິຫານຂອງບັນດາຂັ້ນ, ບັນດາຂະແໜງການ, ບັນດາທ້ອງຖິ່ນ. ສະເພາະສຳລັບ ນະຄອນຮ່າໂນ້ຍ, ເພື່ອເຮັດສຳເລັດບັນດາໜ້າທີ່, ຕົວເລກຄາດໝາຍການພັດທະນາ ເສດຖະກິດ-ສັງຄົມ ປີ 2017, ໂດຍສະເພາະແມ່ນຕົວເລກຄາດໝາຍເຕີບໂຕ ໝົດປີ ແຕ່ 8,5-9%, ໃນ 6 ເດື່ອນທ້າຍປີຕ້ອງເພີ່ມຂຶ້ນກວ່າ 9,5%. ກ່າວປາໄສຢູ່ກອງປະຊຸມສະໄໝສາມັນ, ທ່ານ ນາງ ປະທານສະພາແຫ່ງຊາດຫວຽດນາມ ຫງວຽນທິກີມເງິນ ໃສ່ໃຈ່ ຮ່າໂນ້ຍ ປະຕິບັດວຽກງານປະຕິຮູບດ້ານການບໍລິຫານຢ່າງມີປະສິດທິຜົນ; ກວດຄືນ, ປັບປຸງ ແລະ ເພີ່ມເຕີມບັນດາກົນໄກ, ນະໂຍບາຍຕາມທິດເປີດເຜີຍ, ຈະແຈ້ງ, ໂປ່ງໃສ; ສ້າງຄວາມສະດວກໃຫ້ປະຊາຊົນ ແລະ ວິສາຫະກິດ ກວ່າອີກ. ຮ່າໂນ້ຍ ສຸມໃສ່ປະຕິບັດບັນດາມາດຕະການປັບປຸງ, ຈັດອັນດັບດັດຊະນີການຄຸ້ມຄອງ ແລະ ການບໍລິຫານລັດຂັ້ນແຂວງ ຢ່າງມີປະສິດທິຜົນ.
(ແຫຼ່ງຄັດຈາກ VOV)


text:
ເພື່ອປະຕິບັດຕາມນະໂຍບາຍຂອງພັກ - ລັດຖະບານ ທີ່ມີຕໍ່ຄອບຄົວພະນັກງານບຳນານ ເສຍຊີວິດ. ດັ່ງນັ້ນໃນວັນທີ 7 ພຶດສະພາ 2018 ຜ່ານມານີ້ ທີ່ຫ້ອງການແຮງງານ ແລະ ສະຫວັດດີການສັງຄົມເມືອງວຽງທອງ ແຂວງບໍລິຄຳໄຊ ການນຳເມືອງ ພ້ອມດ້ວຍພາກສ່ວນທີ່ກ່ຽວຂ້ອງ ໄດ້ນຳເອົາ ເງີນອຸດໜຸນເສຍຊີວິດຂອງພະນັກງານບຳນານ ຈຳນວນ 43.886.080 ກີບ ມອບໃຫ້ຄອບຄົວທ່ານ ຊຽງມອນ ຫລື (ຄຳພາ) ອາດິດພະນັກງານບຳນານ ເມືອງວຽງທອງ ທີ່ໄດ້ເສຍຊີວິດ.
ພິທີມອບ-ຮັບ ໄດ້ຈັດຂື້ນຢູ່ຫ້ອງວ່າການປົກຄອງ ເມືອງວຽງທອງ ແຂວງບໍລິຄຳໄຊ ໂດຍການເປັນກຽດມອບເງີນຂອງທ່ານ ອະລຸນສັກ ປະທຳມະວົງ ຄະນະປະຈຳພັກເມືອງ-ຮອງເຈົ້າເມືອງ ເມືອງວຽງທອງ ແລະ ຮັບໂດຍແມ່ນ ທ້າວ ກອງຈັນ ຜູ້ເປັນລູກຊາຍ ໂດຍຊ້ອງໜ້າຍາດຕິພີນ້ອງອຳນາດການປົກຄອງບ້ານ ແລະ ພະນັກງານຫ້ອງການແຮງງານສະຫວັດດີການ ແລະ ສັງຄົມເມືອງວຽງທອງເປັນສັກຂີພີຍານ.
Editor: ເມືອງວຽງທອງ


text:
ທ່ານນາຍົກລັດຖະມົນຕີ ຫງວຽນຊວນຟຸກ ເລີ່ມຕົ້ນການຢ້ຽມຢາມ ໂຮນລັງ
ຄ່ຳຄືນວັນທີ 07 ກໍລະກົດ (ຕາມເວລາ ຫວຽດນາມ), ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ແລະ ພັນລະຍາ ພ້ອມດ້ວຍຄະນະຜູ້ແທນຂັ້ນສູງ ຫວຽດນາມ ໄປຮອດນະຄອນຫລວງ Amsterdam ເລີ່ມຕົ້ນການຢ້ຽມຢາມ ໂຮນລັງ
ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ແລະ ພັນລະຍາ
ຕາມຄຳເຊີນຂອງທ່ານນາຍົກລັດຖະມົນຕີ ໂຮນລັງ Mark Rutte. ຄາດວ່າ ໃນໄລຍະຢູ່ຢ້ຽມຢາມ ໂຮນລັງ, ທ່ານນາຍົກລັດຖະມົນຕີ ຫງວຽນຊວນຟຸກ ຈະພົບປະກັບນາຍົກລັດຖະມົນຕີ ໂຮນລັງ; ການນຳ 2 ທ່ານຈະເປັນສັກຂີພິຍານພິທີລົງນາມໃນບັນດາເອກະສານຮ່ວມມືລະຫວ່າງລັດຖະບານ ແລະ ວິສາຫະກິດ 2 ປະເທດ; ພົບປະກັບເຈົ້າໜ້າທີ່ລັດຖະບານ ແລະ ການນຳທ້ອງຖິ່ນບາງທ່ານຂອງ ໂຮນລັງ. ພ້ອມກັນນັ້ນ, ທ່ານນາຍົກລັດຖະມົນຕີ ຫງວຽນຊວນຟຸກ ຈະເຂົ້າຮ່ວມເວທີປາໄສວິສາຫະກິດ ຫວຽດນາມ - ໂຮນລັງ.
ການຢ້ຽມຢາມລາຊະອານາຈັກ ໂຮນລັງ ຂອງທ່ານນາຍົກລັດຖະມົນຕີ ຫວຽດນາມ ດຳເນີນໄປໃນສະພາວະການພົວພັນ ຫວຽດນາມ - ໂຮນລັງ ພວມພັດທະນາຮອບດ້ານ. ນີ້ເປັນແບບຢ່າງຂອງການພົວພັນຂະຫຍັນຂັນເຄື່ອນ, ມີປະສິດທິຜົນລະຫວ່າງ ຫວຽດນາມ ແລະ ໂຮນລັງ. ໃນຊຸມປີຜ່ານມາ, ໂຮນລັງ ຖື ຫວຽດນາມ ແມ່ນຄູ່ຮ່ວມ ມືບຸລິມະສິດ ດ້ວຍຫລາຍນະໂຍບາຍຊຸກຍູ້ການຮ່ວມມື.
(ແຫຼ່ງຄັດຈາກ VOV)


text:
ແນວໂຮມປະເທດຊາດຫວຽດນາມແລະບັນດາອົງການຈັດຕັ້ງການເມືອງ-ສັງຄົມກັບວຽກງານຕອບບຸນແທນຄຸນ
ຕອນເຊົ້າວັນທີ 28 ກໍລະກົດ, ຢູ່ຮ່າໂນ້ຍ, ຄະນະກຳມະການສູນກາງແນວໂຮມປະເທດຊາດຫວຽດນາມ, ສູນກາງບັນດາອົງການຈັດຕັ້ງການເມືອງ - ສັງຄົມ, ສະຫະພັນບັນດາສະມາຄົມວິທະຍາສາດ ແລະ ເຕັກນິກຫວຽດນາມ ແລະ ສະຫະພັນສະຫະກອນຫວຽດນາມ ສົມທົບກັນຈັດຕັ້ງກອງປະຊຸມສະຫຼຸບການປະຕິບັດລາຍການສົມທົບກັນ ແລະ ວຽກງານແຂ່ງຂັນຍ້ອງຍໍ 6 ເດືອນຕົ້ນປີ.
ແນວໂຮມປະເທດຊາດຫວຽດນາມແລະບັນດາອົງການຈັດຕັ້ງການເມືອງ
ສັງຄົມກັບວຽກງານຕອບບຸນແທນຄຸນ
(ພາບ: TTXVN)
ກ່າວຄຳເຫັນທີ່ກອງປະຊຸມ, ທ່ານປະທານຄະນະກຳມະການສູນກາງແນວໂຮມປະເທດຊາດຫວຽດນາມ ເຈີ່ນແທນເມີ້ນ ໄດ້ຕີລາສູງບັນດາຂະບວນການແຂ່ງຂັນພັດທະນາຢ່າງກວ້າງຂວາງ, ທົ່ວເຖິງ ແລະ ມີຊີວິດຊີວາ. ກ່ຽວກັບວຽກງານທະຫານເສຍອົງຄະ, ນັກຮົບເສຍສະຫຼະຊີວິດເພື່ອຊາດ, ທ່ານ ເຈີ່ນແທນເມີ້ນ ຖືວ່າ: ນັ້ນແມ່ນບັນດາການເຄື່ອນໄຫວແທດຈິງ ເພື່ອເອົາໃຈໃສ່ເບິ່ງແຍງໃຫ້ບັນດາຄອບຄົວນະໂຍບາຍ, ຜູ້ມີຄຸນງາມຄວາມດີຕໍ່ການປະຕິວັດ.
“ພວກເຮົາຂົນຂວາຍກໍ່ສ້າງເຮືອນແຫ່ງສາຍຈິດມິດໃຈໄດ້ 18.000 ຫຼັງ, ສ້ອມແປງເຮືອນຊານດ້ວຍມູນຄ່າ 723 ຕື້ດົງ, ມອບຂອງວັນໃຫ້ບັນດາຄອບຄົວທີ່ມີຄຸນງາມຄວາມດີຕໍ່ປະເທດຊາດ, ວິລະຊົນກຳລັງປະກອບອາວຸດ, ຄອບຄົວນັກຮົບທີ່ເສຍສະຫຼະຊີວິດເພື່ອຊາດ ດ້ວຍມູນຄ່າປະມານ 121 ຕື້ດົ່ງ”.
ທ່ານເຈີນແທງເມີ້ນ ກໍສະເໜີຜັນຂະຫຍາຍການປະຕິບັດບັນດາເນື້ອໃນຂອງລາຍການສົມທົບກັນ ແລະ ເປັນເອກະພາບກັນໃນການເຄື່ອນໄຫວຂອງແນວໂຮມປະເທດຊາດຫວຽດນາມ ໃນປີ 2017 ໃຫ້ເປັນຢ່າງດີ.
(ແຫຼ່ງຄັດຈາກ VOV)


text:
ລັດຖະມົນຕີ ກະຊວງ ປກສ ເຂົ້າອວຍພອນ ປະທານປະເທດແຫ່ງ ສປປ ລາວ
ພົນຕີ ສີແກ້ວ ສີລາວົງ ເລຂາທິການສູນກາງພັກ ລັດຖະມົນຕີກະຊວງປ້ອງກັນຄວາມສະຫງົບ ພ້ອມດ້ວຍຄະນະພັກ-ຄະນະນຳກະຊວງ ໄດ້ເຂົ້າອວຍພອນສະຫາຍ ບຸນຍັງ ວໍລະຈິດ ເລຂາທິການໃຫຍ່ ຄະນະບໍລິຫານງານສູນກາງພັກ ປະທານປະເທດແຫ່ງ ສປປ ລາວ ໃນວັນທີ 2 ທັນວາ 2017 ນີ້ ເນື່ອງໃນໂອກາດສະເຫຼີມສະຫຼອງວັນຊາດທີ 2 ທັນວາ ຄົບຮອບ 42 ປີ.
ໂອກາດນີ້ ພົນຕີ ສົມແກ້ວ ສີລາວົງ ໄດ້ຕາງໜ້າຄະນະພັກ-ຄະນະນຳກະຊວງປ້ອງກັນຄວາມສະຫງົບ ກ່າວອວຍພອນໄຊອັນປະເສີດໃຫ້ສະຫາຍເລຂາທິການໃຫຍ່ ປະທານປະເທດ ແຫ່ງ ສປປ ລາວ ພ້ອມດ້ວຍຄອບຄົວ ຈຶ່ງມີແຕ່ຄວາມສຸກ, ຄວາມຈະເລີນ, ມີສຸຂະພາບເຂັ້ມແຂງ, ມີຜົນສຳເລັດໃນໜ້າທີ່ວຽກງານ ສືບຕໍ່ຊີ້ນຳ-ນຳພາປະເທດຊາດ ໃຫ້ມີຄວາມຈະເລີນກ້າວໜ້າ ແລະ ເຕີບໃຫຍ່ເຂັ້ມແຂງ.
ພ້ອມດຽວກັນນີ້ ສະຫາຍ ບຸນຍັງ ວໍລະຈິດ ໄດ້ກ່າວຂອບໃຈ ແລະ ອວຍພອນໄຊອັນປະເສີດ ມາຍັງຄະນະພັກ-ຄະນະນຳກະຊວງ, ຕະຫຼອດຮອດສະມາພັກຊິກ ພະນັກງານ-ນັກຮົບໃນກຳລັງປ້ອງກັນຄວາມສະຫງົບທຸກສະຫາຍ ຈົ່ງມີແຕ່ສຸຂະພາບເຂັ້ມແຂງ, ມີຄວາມຜາສຸກໃນຊີວິດຄອບຄົວ ປະສົບຜົນສຳເລັດໃນໜ້າທີ່ວຽກງານ ພ້ອມກັນເຮັດສຳເລັດໜ້າທີ່ ທີ່ພັກ-ລັດ ແລະ ປະຊາຊົນ ມອບໝາຍໃຫ້ກໍ່ຄືການຮັກສາຄວາມສະຫງົບ ແລະ ຄວາມເປັນລະບຽບຮຽບຮ້ອຍໃນສັງຄົມ ເພື່ອເຮັດໃຫ້ປະເທດມີສະຖຽນລະພາບທາງດ້ານການເມືອງຢ່າງໜັກແໜ້ນ ສັງຄົມມີຄວາມສະຫງົບ ແລະ ເປັນລະບຽບຮຽບຮ້ອຍໂດຍພື້ນຖານ.


text:
ໃນຕອນເຊົ້າເວລາ 8:00 ຂອງວັນທີ 25 ເມສາ 2018 ໜ່ວຍພັກຫ້ອງວ່າການປົກຄອງແຂວງຫົວພັນໄດ້ຈັດພິທີຮັບໃບຢັ້ງຢືນເປັນໜ່ວຍພັກເຂັ້ມແຂງ-ຮູ້ນຳພາຮອບດ້ານ ຄັ້ງທີ VI ປະຈຳປີ 2017 ພິທີດັ່ງກ່າວໄດ້ໃຫ້ກຽດເປັນປະທານພິທີໂດຍສະຫາຍ ພູໂຊນ ທຳມະວິໄຊ ຄະນະປະຈຳພັກແຂວງ, ຮອງເຈົ້າແຂວງຫົວພັນ ຜູ້ຊີ້ນຳຂົງເຂດວຽກງານ ວັດທະນະທຳ-ສັງຄົມ ຊື່ງກອງປະຊຸມດັ່ງກ່າວໄດ້ມີຜູ້ເຂົ້າຮ່ວມທັງໝົດ 30 ສະຫາຍ, ຍີງ 10 ສະຫາຍ, ແລະ ຍັງໄດ້ເຊີນເອົາບັນດາໜ່ວຍພັກທີ່ຂື້ນກັບຄະພັກຮາກຖານຫ້ອງວ່າການປົກຄອງແຂວງເຂົ້າຮ່ວມນຳ. ໜ່ວຍພັກຫ້ອງວ່າການປົກຄອງແຂວງ ເປັນໜ່ວຍພັກໜຶ່ງທີ່ຂື້ນກັບການຊີ້ນຳ-ນຳພາຂອງຄະນະພັກຮາກຖານຫ້ອງວ່າການປົກຄອງແຂວງ ມີໜ້າພາລະບົດບາດ, ສິດ, ໜ້າທີ່ ເປັນເສນາທິການໃຫ້ແກ່ຄະນະປະຈຳພັກແຂວງ, ອົງການປົກຄອງແຂວງ ແລະ ມີຄວາມຮັບຜິດຊອບໃນການສຶກສາອົບຮົມການເມືອງ-ແນວຄິດ, ຊີ້ນຳວຽກງານວິຊາສະເພາະ ແລະ ກໍ່ສ້າງພະນັກງານ, ຕາມ 5 ຂະແໜງການຂອງຫ້ອງວ່າການ, ປັດຈຸບັນມີສະມາຊິກພັກທັງໝົດ 31 ສະຫາຍ, ຍິງ 9 ສະຫາຍ, ສຳຮອງ 5 ສະຫາຍ, ຍິງ 3 ສະຫາຍ, (ໄປຍົກລະດັບດ້ານທິດສະດີ 1 ສະຫາຍ, ເຝິກອົບຮົມພາສາຕ່າງປະເທດ 1 ສະຫາຍ) ມີຄະນະໜ່ວຍພັກ 3 ສະຫາຍ ຍິງ 1 ສະຫາຍ ; ລະດັບການສຶກສາຕໍາສຸດມໍຕົ້ນ; ລະດັບວິຊາສະເພາະຕໍາສຸດແມ່ນຊັ້ນສູງ ແລະ ສູງສຸດປະລິນຍາໂທ; ລະດັບທິດສະດີການເມືອງ-ການປົກຄອງຕໍາສຸດຊັ້ນກາງ, ຂຶ້ນໄປຫາປະລິນຍາໂທ.
ຕາງໜ້າໜ່ວຍພັກ ໂດຍສະຫາຍ ວັນເພັດ ສີບຸນແສງ ເລຂາໜ່ວຍພັກ ຫ້ອງວ່າການປົກຄອງແຂວງໄດ້ຂື້ນຜ່ານຮ່າງບົດສະຫຼຸບການຊີ້ນຳນຳພາຂອງໜ່ວຍພັກປະຈຳປີ 2017 ແລະ ວາງທິດທາງແຜນການ ໃນການຊີ້ນຳ-ນຳພາກວຽກງານຂອງໜ່ວຍພັກໃນປີ 2018 ຊື່ງບົດສະຫຼຸບໄດ້ຕີລາຄາ 4 ດ້ານຄື: ດ້ານການເມືອງແນວຄິດ, ດ້ານການຈັດຕັ້ງ, ດ້ານແບບແຜນວິທີເຮັດວຽກ ແລະ 5 ເນື້ອໃນຮູ້ນຳພັກຮອບດ້ານຄື: ນຳພາດ້ານການເມືອງແນວຄິດ, ນຳພາທາງດ້ານວິຊາສະເພາະ ໃນການພັດທະນາເສດຖະກິດ ແລະ ວັດທະນາທຳສັງຄົມ, ນຳພາປັບປຸງກົງຈັກການຈັດຕັ້ງ-ອົງການຈັດຕັ້ງມະຫາຊົນ, ນຳພາວຽກງານປ້ອງກັນຊາດ-ປ້ອງກັນຄວາມສະຫງົບ, ນຳພາວຽກງານກໍ່ສ້າງພັກ-ພະນັກງານ ແລະ ຍັງຍົກໃຫ້ເຫັນບັນດາຈຸດດີຜົນງານ ແລະ ບັນດາຂໍ້ຫຍຸ້ງຍາກໃນໄລຍະຜ່ານມາ ເພື່ອພ້ອມກັນຊອກຫາສາເຫດ ແລະ ວິທີການແກ້ໄຂໃນຕໍ່ໜ້າ ໃຫ້ນັບມື້ດີຂື້ນ ແລະ ຫັນເຂົ້າສູ່ທັນສະໄໝເທື່ອລະກ້າວ.
ຕອນທ້າຍປະທານກອງປະຊຸມໄດ້ມີຄຳເຫັນໂອ້ລົມໃຫ້ທິດຊີ້ນຳຕໍ່ກອງປະຊຸມ ເຊີ່ງສະຫາຍໄດ້ເນັ້ນໜັກໃຫ້ຄະນະພັກ ແລະ ສະມາຊິກພັກຕ້ອງເອົາໃຈໃສ່ຄື: 1). ເອົາໃຈໃສ່ສຶກສາອົບຮົມການເມືອງແນວຄິດໃຫ້ພະນັກງານເປັນກົກ ໂດຍສະເພາະແມ່ນຄົນລຸ້ນໜຸ່ມເປັນຜູ້ສຶບຖອດພາລະກິດຂອງພັກ (ໃນການປົກປັກຮັກສາ ແລະ ສ້າງສາພັດທະນາປະເທດຊາດ) ເຮັດແນວໃດໃຫ້ຄົນລຸ້ນໜຸ່ມຮັບຮູ້ເຊື່ອມຊືມແນວທາງນະໂຍບາຍຂອງພັກ, ລະບຽບກົດໝາຍຂອງລັດ ເພື່ອຈະເປັນຜູ້ທີ່ມີຄຸນທາດການເມືອງໜັກແໜ້ນ, ມີທັດສະນະຄຸນສົມບັດສິນທຳປະຕິວັດທີ່ດີ, ມີຄວາມເປັນເຈົ້າການຕໍ່ໜ້າທີ່ການເມືອງໄດ້ຮັບມອບໝາຍ ແລະ ຄວາມຮັບຜິດຊອບຕໍ່ສ່ວນລວມສູງ. 2). ປັບປຸງການຈັດຕັ້ງພັກ ທາງດ້ານປະລິມານ ແລະ ຄຸນນະພາບຕາມມາດຖານເງື່ອນໄຂຜູ້ຈະເຂົ້າເປັນສະມາຊິກພັກ, ກຳໃຫ້ໄດ້ຫຼັກການ-ທິດສະດີໃນການກໍ່ສ້າງ ແລະ ປັບປຸງພັກ ທັງກຳໄດ້ແໜ້ນບັນດາຂໍ້ຫ້າມຂອງສະມາຊິກພັກ ໃນນີ້ຢາກສ້າງພັກໃຫ້ປອດໃສ, ເຂັ້ມແຂງໜັກແໜ້ນ ແລະ ເຮັດໃຫ້ມະຫາຊົນມີສັດທາຕໍ່ພັກ ກ່ອນອື່ນໝົດ ສະມາຊິກພັກຕ້ອງເປັນແບບຢ່າງທີ່ດີ, ສຳລັບຜູ້ທີ່ເຂົ້າໃຈວິທີສ້າງມະຫາຊົນກ້າວໜ້າເຂົ້າພັກເລິກເຊີ່ງແລ້ວ ກໍ່ຮຽກຮ້ອງໃຫ້ເຫັນແກ່ຜົນປະໂຫຍດລວມໃຫ້ສູງ, ບໍ່ອະຄະຕິ ໝາຍວ່າ: ເລືອກເອົາຜູ້ດີກ້າວໜ້າແທ້ເຂົ້າພັກ ແລະ ບໍ່ເອົາຜູ້ທີ່ບໍ່ໄດ້ມາດຖານເງື່ອນໄຂເຂົ້າພັກເດັດຂາດ, ສຳລັບຜູ້ທີ່ບໍ່ເຂົ້າໃຈ ວິທີສ້າງມະຫາຊົນເຂົ້າພັກ ໃຫ້ປະສານກັບພະແນກກ-ອົງການກ່ຽວຂ້ອງ ແນະນຳວິທີການໃຫ້ຕື່ມ ໂດຍສະເພາະຄະນະອົບຮົມແຂວງ, ຄະນະຈັດຕັ້ງແຂວງ ແລະ ຄະນະກວດກາພັກແຂວງ. 3). ການປັບປຸງກໍ່ສ້າງພັກຕ້ອງໃຫ້ເຫັນໝາກຜົນຕົວຈີງ ໝາຍວ່າ ມີຂະບວນການຕົວຈີງເຊັ່ນ:
- ບັນດາອົງການມະຫາຊົນຂື້ນກັບການຊີ້ນໍາຂອງຄະນະພັກ ຕ້ອງເປັນແບບຢ່າງແຂງແຮງບັນລຸບັນດາຂໍ້ແຂ່ງຂັນຂອງແຕ່ລະອົງການ.
- ບັນດາຂະແໜງການ, ໜ່ວຍງານວຽກງານວິຊາສະເພາະຕ້ອງຮູ້ບົດບາດ, ຮູ້ໜ້າທີ່ຂອງຕົນ ເຮັດຢ່າງຫ້າວຫັນແຂງແຮງ, ກ້າປ່ຽນແປງໄປຕາມທິດຫັນເປັນກ້າວໜ້າ ແລະ ສອດຄ່ອງ ໃນນີ້ໃຫ້ມີວິທີການປັບປຸງວຽກງານສັງລວມພັກຕື່ມ ເຫັນວ່າບົດບາດຂອງຂະແໜງນີ້ບໍ່ທັນພົ້ນເດັ່ນ, ວຽກພັກຢູ່ຮາກຖານບາງບ່ອນບໍ່ແຂງແຮງ ຈະເລີ່ມຈາກຂະແໜງນີ້ເປັນເສນາທິການຄົ້ນຄວ້າໃຫ້ແກ່ຄະນະພັກແຂວງ.
ບັນດາສະມາຊິກພັກຫ້ອງວ່າການແຂວງ ແລະ ແຂກເຂົ້າຮ່ວມຖ່າຍພາບຮ່ວມກັບທ່ານປະທານກອງປະຊູມ
ແຫຼ່ງຂໍ້ມູນ: ຫ້ອງວ່າການປົກຄອງແຂວງຫົວພັນ
ຂຽນຂ່າວໂດຍ: ຊາຍພອນ ລໍຄຳມີ


text:
ກອງປະຊຸມວຽກງານໄອຍະການທົ່ວປະເທດປະຈໍາປີ 2013-2014 ໄຂຂື້ນຢ່າງເປັນທາງການ
ກອງປະຊຸມວຽກງານໄອຍະການທົ່ວປະເທດ ປະຈໍາສົກປີ 2013-2014 ໄຂຂື້ນຢ່າງເປັນທາງການ ລະຫວ່າງ ວັນທີ 6-7 ມັງກອນ 2015 ມານີ້, ພາຍໃຕ້ການເປັນປະທານ ຂອງທ່ານ ຄໍາສານ ສຸວົງ ກໍາມະການສູນກາງພັກ, ຫົວໜ້າອົງ ການໄອຍະການປະຊາຊົນສູງສຸດ, ໂດຍໃຫ້ກຽດເຂົ້າຮ່ວມຂອງທ່ານ ນາງ ປານີ ຢາທໍ່ຕູ້ ກໍາມະການນົມການເມືອງສູກກາງພັກ, ປະທານສະພາແຫ່ງຊາດ, ມີການນໍາກະຊວງ -ອົງການອ້ອມຂ້າງຂັ້ນສູນກາງ, ອົງການໄອຍະການປະຊາຊົນພາກ, ແຂວງ-ນະຄອນຫຼວງ ແລະ ບັນດາກົມ ອ້ອມຂ້າງອົງ ການໄອຍະການປະຊາຊົນສູງສຸດ ເຂົ້າຮ່ວມຢ່າງຫຼວງຫຼາຍ.ອ່ານຕໍ່ >>>
ພິທີສະເຫຼີມສະຫຼອງວັນສ້າງຕັ້ງ ອົງການໄອຍະການປະຊາຊົນ ຄົບຮອບ 25 ປີ
ພິທີສະເຫຼີມສະຫຼອງວັນສ້າງຕັ້ງ ອົງການໄອຍະການປະຊາຊົນ ຄົບຮອບ 25 ປີ (09/01/1990-09/01/2015) ໄດ້ຈັດຂື້ນໃນວັນທີ 08 ມັງກອນ 2015 ເປັນກຽດເຂົ້າຮ່ວມໂດຍທ່ານ ບຸນປອນ ບຸດຕະນະວົງ ກໍາມະ ການກົມການເມືອງ ສູນກາງພັກ ເລຂາທິການສູນກາງພັກ ຮອງນາຍຍົກລັດຖະມົນຕີ, ມີບັນດາແຂກຖືກເຊີນ ພ້ອມ ດ້ວຍພະນັກງານອົງການໄອຍະການປະຊາຊົນ ທົ່ວປະເທດເຂົ້າຮ່ວມ.ອ່ານຕໍ່ >>>
ມອບ-ຮັບໂຄງການກໍ່ສ້າງຫ້ອງການອົງການໄອຍະການປະຊາຊົນ ເຂດ 1 ເມືອງຂວາ ແຂວງ ຜົ້ງສາລີ
ໂຄງການກໍ່ສ້າງຫ້ອງການ ອົງການໄອຍະການປະຊາຊົນ ເຂດ 1 ເມືອງຂວາ ແຂວງຜົ້ງສາລີ ໄດ້ລົງມືກໍ່ສ້າງມາ ແຕ່ວັນທີ 17 ກໍລະກົດ 2013 ມາຮອດປັດຈຸບັນໄດ້ສໍາເລັດການກໍ່ສ້າງ 100% ແລະ ໄດ້ຈັດພິທີມອບ - ຮັບ ເດືອນ ທັນວາ 2014 ຜ່ານມານີ້, ໂດຍການເຂົ້າຮ່ວມເປັນປະທານ ແລະ ໃຫ້ກຽດຕັດແຖບຜ້າໄຂການນໍາໃຊ້ຢ່າງເປັນທາງການຂອງ ທ່ານ ຄໍາສານ ສຸວົງ ກໍາມະການສູນກາງພັກ, ຫົວໜ້າອົງການໄອຍະການປະຊາຊົນສູງສຸດ, ທ່ານ ບຸນໄມ ຫົງວິໄລຈິດ ກໍາມະການປະຈໍພັກແຂວງ, ປະທານກວດກາພັກ - ລັດແຂວງຜົ້ງສາລີ, ທ່ານ ຄໍາອ້ວນ ອຸດວງວິໄລ ເລຂາພັກເມືອງ ເຈົ້າເມືອງ ເມືອງຂວາ, ມີຄະນະກໍາມະການຊີ້ນໍາໂຄງການຂັ້ນສູນກາງ, ຜູ່ຕາງໜ້າຂະແໜງການຕ່າງໆ ພ້ອມດ້ວຍພະ ນັກງານ-ວິຊາການເຂົ້າຮ່ວມຢ່າງພ້ອມພຽງອ່ານຕໍ່ >>>
ທ່ານ ຄໍາສານ ສຸວົງ ລົງຊີ້ນໍາວຽກງານ 3 ສ້າງ ຢູ່ອົງການໄອຍະການປະຊາຊົນ ເຂດ III ແລະ ເຂດ IV ນະຄອນຫຼວງວຽງຈັນ
ຕອນເຊົ້າວັນທີ 28 ຕຸລາ 2014 ນີ້, ທ່ານ ຄໍາສານ ສຸວົງ ກໍາມະການສູນກາງພັກ, ຫົວໜ້າອົງການໄອຍະການປະຊາຊົນສູງສຸດ ພ້ອມດ້ວຍຄະນະ ໄດ້ລົງເຄື່ອນໄຫວຊຸກຍູ້ວຽກງານ 3 ສ້າງຢູ່ອົງການໄອຍະການປະຊາຊົນ ເຂດ 3 ທີ່ຕັ້ງຢູ່ ເມືອງ ສີສັດ >>
ຄະນະບໍລິຫານງານຊາວໜຸ່ມ ອົງການໄອຍະການປະຊາຊົນສູງສຸດ ຈັດກິດຈະກໍາຕ້ອນຮັບກອງປະຊຸມໃຫ່ຍຊຸດທີ II
ທ້າຍອາທິດມານີ້, ຄະນະບໍລິຫານງານຊາວໜຸ່ມ ອົງການໄອຍະການປະຊາຊົນສູງສຸດ ໄດ້ນໍາພາສະມາຊິກຊາວໜຸ່ມຈາກ ອົງການໄອຍະການປະຊາຊົນສູງສຸດ, ອົງການໄອຍະການປະຊາຊົນພາກກາງ ແລະ ສະຖາບັນຄົ້ນຄວ້າ - ຝຶກອົບຮົມໄອຍະການ ຈໍານວນ 100 ກວ່າສະຫາຍ ເຄື່ອນໄຫວສ້າງຂະບວນການ ອອກແຮງງານ ແລະແຂ່ງຂັນກິລາຢູ່ພາຍໃນ ອົງການຂອງຕົນ ດ້ວຍບັນຍາກາດຢ່າງຄຶກຄື້ນມ່ວນຊື່ນ ແລະ ເຕັມໄປດ້ວຍອັນມີຄວາມໝາຍ ຄວາມສໍາຄັນ.ອ່ານຕໍ່ >>>
ກອງປະຊຸມສໍາມະນາ ກ່ຽວກັບການປັບປຸງລັດຖະທໍາມະນູນ ໃນຂົງເຂດຍຸຕິທໍາ ແລະ ກົດໝາຍ
ອົງການໄອຍະການປະຊາຊົນສູງສຸດ ຮ່ວມກັບສານປະຊາຊົນສູງສຸດ ໄດ້ຈັດກອງປະຊຸມສໍາມະນາ ຫົວຂໍ້ ວິທະຍາສາດກ່ຽວກັບການປັບປຸງ ລັດຖະທໍາມະນູນ ໃນຂົງເຂດຍຸຕິທໍາ ແລະ ກົດໝາຍ ໃນຕອນເຊົ້າ ວັນທີ 10 ຕຸລາ 2014 ນີ້, ທີ່ນະຄອນຫຼວງວຽງຈັນ. ໂດຍການເປັນປະທານຮ່ວມຂອງ ທ່ານ ຄໍາສານ ສຸວົງ ກໍາມະການສູນກາງພັກ, ຫົວໜ້າອົງການໄອຍະການປະຊາຊົນສູງສຸດ ແລະ ທ່ານ ຄໍາພັນ ສິດທິດໍາພາ ກໍາມະການສູນກາງພັກ, ປະທານສານປະຊາຊົນສູງສຸດ, ມີບັນດາທ່ານ ຮອງຫົວໜ້າອົງການໄອຍະການປະຊາຊົນສູງສຸດ, ທ່ານຮອງປະທານສານປະຊາຊົນສູງສຸດ, ກໍາມະການໄອຍະການປະຊາຊົນ, ສະມາຊິກສະພາຜູ້ພິພາກສາສານປະຊາຊົນສູງສຸດ, ຫົວໜ້າກົມ, ຫ້ອງການ, ຫົວໜ້າອົງການໄອຍະການປະຊາຊົນພາກກາງ, ປະທານສານປະຊາຊົນພາກກາງ, ນະຄອນຫຼວງວຽງຈັນ ແລະ ເຂດIII ເຂົ້າຮ່ວມ 40 ກວ່າທ່ານ.ອ່ານຕໍ່ >>>
ອົງການໄອຍະການປະຊາຊົນສູງສຸດ ໄດ້ຮັບເຄື່ອງຊ່ວຍເຫຼືອ ມູນຄ່າ 3 ພັນກວ່າໂດລາ
ທ່ານ ຊ໋ອດຈູ ຄິມ ຊ່ຽວຊານໄອທີ ຈາກມູນນິທິຄົ້ນຄວ້າແຫ່ງຊາດ ສາທາລະນະລັດເກົາຫຼີ ໄດ້ນໍາເຄື່ອງອຸປະກອນ ຮັບໃຊ້ວຽກງານໄອທີ ລວມມີ 9 ລາຍການ ໃນມູນຄ່າ 3 ພັນກ່ວາໂດລາສະຫາລັດ ມາມອບໃຫ້ ອົງການໄອ ຍະການປະຊາຊົນສູງສຸດ ໃນຕອນບ່າຍຂອງ ວັນທີ 23 ກັນຍາ 2014 ມານີ້, ໂດຍມີທ່ານ ສີສູນທອນ ສໍຜາບມີໄຊຄະນະພັກ, ຫົວໜ້າຫ້ອງການ ອົງການໄອຍະການປະຊາຊົນສູງສຸດ ເປັນຜູ່ກ່າວຮັບ ໂດຍຊ້ອງໜ້າພະນັກງານຂັ້ນສູງ ຈໍານວນໜຶ່ງ.ອ່ານຕໍ່ >>>
ປຶກສາຫາລືການຕ້ານ ແລະ ສະກັດກັ້ນອາຊະຍາກໍາປ່າໄມ້ ແລະ ສັດປ່າ ຢູ່ລາວ
ອົງການໄອຍະການປະຊາຊົນສູງສຸດ, ກົມກວດກາປ່າໄມ້ ກະຊວງກະສິກໍາ - ປ່າໄມ້ ແລະ ອົງການ UNODC ຜູ່ສະໜັບສະໜູນດ້ານທືນ ຮ່ວມກັນຈັດກອງປະຊຸມປຶກສາຫາລືກ່ຽວກັບວິທີການ, ມາດຕະການໃນການຕ້ານ ແລະ ສະກັດກັ້ນອາຊະຍາກໍາປ່າໄມ້ ແລະ ສັດປ່າຢູ່ ສປປ ລາວ ຂື້ນໃນວັນທີ 23 ກັນຍາ 2014 ນີ້ຢູ່ທີໂຮງແຮມເມີກຽວນະຄອນຫຼວງວຽງຈັນ. ໂດຍການເຂົ້າຮ່ວມເປັນປະທານຂອງ ທ່ານ ລັງສີ ສີບຸນເຮືອງຮອງຫົວໜ້າອົງການໄອຍະການປະຊາຊົນສູງສຸດ, ທ່ານຜູ່ຕາງໜ້າຈາກອົງການ UNODC ປະຈໍາລາວ, ຜູ່ຕາງໜ້າສະຖານທູດສະຫະລັດອາເມຣິກາ, ຜູ່ຕາງໜ້າຈາກກະຊວງຂະແໜງການທີ່ກ່ຽວຂ້ອງເຂົ້າຮ່ວມ.ອ່ານຕໍ່ >>>


text:
ເສດຖະກິດກາຕາຍັງແຂງແຮງ ເຖິງວ່າຖືກ 4 ປະເທດຂວ້ຳບາດ
ນັກວິເຄາະຊີ້ວ່າ: ເສດຖະກິດກາຕາຍັງແຂງແຮງ, ເຖິງວ່າຖືກ 4 ປະເທດອາຣັບຂວ້ຳບາດມາແຕ່ວັນທີ 5 ມິຖຸນາ ໂດຍກ່າວຫາສະໜັບສະໜູນກໍ່ການຮ້າຍ ແລະ ສະໜິດສະໜົມກັບອີຣານ.
+ ອາຣັບເລັ່ງກາຕາຍອມປະຕິບັດຕາມ 6 ຂໍ້ເພື່ອປາບປາມກໍ່ການຮ້າຍ
+ ຫລາຍປະເທດຕາເວັນອອກກາງຕັດການພົວພັນກັບກາຕາ
ທ່ານ ໂມຮາເໝັດ ອຳມາ ປະທານສະມາຄົມນັກທຸລະກິດກາຕາ ກ່າວວ່າ: ໃນໄລຍະກາງເຖິງໄລຍະຍາວຄົນທີ່ຢູ່ໃນກາຕາອາດຮູ້ສຶກໄດ້ເຖິງຜົນກະທົບຈາກການຂວ້ຳບາດທາງເສດຖະກິດ, ການປິດເສັ້ນທາງຕິດຕໍ່ທັງທາງບົກ, ທາງນ້ຳ ແລະ ທາງອາກາດ, ແຕ່ປັດຈຸບັນນີ້ ທຸກຄົນຍັງບໍ່ຮູ້ສຶກຫຍັງຫລາຍ. ສ່ວນທ່ານ ຣາຊິດ ບິນ ອາລີ ອຳມັນຊູຣີ ປະທານຕະຫລາດຫລັກຊັບກາຕາ ເຫັນວ່າ: ໄລຍະໂຫດຮ້າຍທີ່ສຸດໄດ້ຜ່ານພົ້ນໄປແລ້ວ, ພາຍຫລັງຕະຫລາດຫລຸດລົງ 7% ໃນວັນທີອາຣັບບີ ຊາອຸດິດ, ສະຫະນະຄອນ ອາເມຣັດ ອາຣັບ, ບາເຣນ ແລະ ເອຢິບ ປະກາດຕັດການພົວພັນທາງການທູດກັບກາຕາໃນວັນທີ 5 ມິຖຸນາ ແລະ ຫລຸດລົງເກືອບ 10% ໃນໄລຍະ 3 ວັນທຳອິດ.
ເຖິງຢ່າງໃດກໍດີ, ຖ້າວິກິດຍັງຍືດເຍື້ອ ນັກວິເຄາະຄາດວ່າຈະກະທົບຕໍ່ຄວາມເຊື່ອໝັ້ນຂອງນັກລົງທຶນ, ຈຳນວນເງິນຝາກຂອງທະນາຄານຢູ່ກາຕາໃນເດືອນກ່ອນຫລຸດລົງຢູ່ລະດັບຕໍ່າສຸດໃນຮອບເກືອບສອງປີ. ຂະນະທີ່ທຶນສຳຮອງຂອງທະນາຄານກາງເຫລືອໜ້ອຍທີ່ສຸດນັບແຕ່ເດືອນພຶດສະພາ 2012 ແລະ ຫລຸດລົງ 30% ຈາກເດືອນມິຖຸນາປີກ່ອນ. ບໍລິສັດຈັດອັນດັບພາກັນຫລຸດອັນດັບກາຕາລົງ, ສ່ວນອັອກຊອດອິໂຄໂນມິກຫລຸດທ່າອ່ຽງການເຕີບໃຫຍ່ຂອງເສດຖະກິດກາຕາປີນີ້ຈາກ 3,4% ເຫລືອ 1,4%, ແຕ່ເຊື່ອວ່າກາຕາຈະສາມາດຕ້ານທານການຂວ້ຳບາດທາງເສດຖະກິດໄດ້ອີກຫລາຍປີ ເພາະກອງທຶນຄວາມໝັ້ນຄົງແຫ່ງຊາດທີ່ມີມູນຄ່າເຖິງ 330.000 ລ້ານໂດລາສະຫະລັດ ໄປລົງທຶນຊັບສິນໃນຕ່າງປະເທດໄວ້ເປັນຈຳນວນຫລາຍ.


text:
ສະໄໝທີ່ V
ຄະນະບໍລິຫານງານພັກແຂວງ ສະໄໝທີ V
ກອງປະຊຸມໃຫຍ່ ອົງຄະນະພັກແຂວງຊຽງຂວາງສະໄໝທີ V ປີ 2005
1. ສະຫາຍ ສົມພັນ ແພງຄຳມີ ເລຂາພັກແຂວງ ເຈົ້າແຂວງແຂວງຊຽງຂວາງ
2. ສະຫາຍ ຄຳສິງ ດາຊາວພວນ ເລຂາພັກແຂວງ (ປ່ຽນແທນ)
3. ສະຫາຍ ສີວອນ ຢ່າຢົງເຢຍ ຮອງເລຂາພັກແຂວງ ເຈົ້າແຂວງ (ປ່ຽນແທນ)
4. ສະຫາຍ ວຽງຖະໜອມ ພົມມະຈັນ ຮອງເລຂາພັກແຂວງ ຮອງເຈົ້າແຂວງ
5. ສະຫາຍ ຄຳສຸກ ໄຊຍະສອນ ກຳມະການປະຈຳພັກແຂວງ
6. ສະຫາຍ ຄຳປ່ຽນ ສີນວນທອງ ກຳມະການປະຈຳພັກແຂວງ ຫົວໜ້າຄະນະຈັດຕັ້ງ
7. ສະຫາຍ ທອງສີ ສາຍທະລາ ກຳມະການປະຈຳພັກແຂວງ ເຈົ້າເມືອງໆແປກ
8. ສະຫາຍ ພັອ ວັນຄຳ ສົມມະນີວັນ ກຳມະການປະຈຳພັກແຂວງ ຫົວໜ້າ ກອງບັນຊາການທະຫານແຂວງ
9. ສະຫາຍ ພັທ ຄຳຮຸ່ງ ແສງປະເສີດ ກຳມະການປະຈຳພັກແຂວງ ຫົວໜ້າ ກອງບັນຊາການ ປກສ ແຂວງ
10. ສະຫາຍ ບຸນວຽງ ໄຊເສົາຢ່າ ກຳມະການພັກແຂວງ ເຈົ້າເມືອງໆໜອງແຮດ
11. ສະຫາຍ ອ່ອນຕາ ເພັງວົງສອນ ກຳມະການພັກແຂວງ ເຈົ້າເມືອງໆຄຳ
12. ສະຫາຍ ຄຳແສນ ມະນີວົງ ກຳມະການພັກແຂວງ ເຈົ້າເມືອງໆຜາໄຊ
13. ສະຫາຍ ຄຳປາວ ມົວ ກຳມະການພັກແຂວງ ເຈົ້າເມືອງໆຄູນ
14. ສະຫາຍ ອຸເທນ ມາສີຊົນໄຊ ກຳມະການພັກແຂວງ ຫົວໜ້າສະຫະພັນແມ່ຍິງແຂວງ
15. ສະຫາຍ ບຸນມາ ສິມມະວົງ ກຳມະການພັກແຂວງ ຫົວໜ້າພະແນກ ຄ ຂ ປ ກ
16. ສະຫາຍ ບຸນຕົ້ນ ຈັນທະພອນ ກຳມະການພັກແຂວງ ຫົວໜ້າພະແນກການເງິນແຂວງ
17. ສະຫາຍ ດຳດີ ນັນທະວົງ ກຳມະການພັກແຂວງ ເຈົ້າເມືອງໆພູກູດ
18. ສະຫາຍ ດຣ ບົວສອນ ສີນວນທອງ ກຳມະການພັກແຂວງ ຫົວໜ້າພະແນກສາທາແຂວງ
19. ສະຫາຍ ອິນທະວົງ ທຳມະວອນ ກຳມະການພັກແຂວງ ຫົວໜ້າຄະນະກວດກາພັກ-ລັດແຂວ
20. ສະຫາຍ ພອນມາລາ ວັນນາຮັກ ກຳມະການພັກແຂວງ ປະທານຊາວໜຸ່ມແຂວງ
21. ສະຫາຍ ຄຳໝັ້ນ ທຳມະວົງ ກຳມະການພັກແຂວງ ເຈົ້າເມືອງໆໝອກ
22. ສະຫາຍ ວັນທອງ ຈັນທະວົງ ກຳມະການພັກແຂວງ ຫົວໜ້າພະແນກຖະແຫຼງຂ່າວແຂວງ
23. ສະຫາຍ ດວງຈິດ ຈັ້ງໄຊວ່າງ ກຳມະການພັກແຂວງ ຫົວໜ້າພະແນກແຜນການແຂວງ
24. ສະຫາຍ ສາຍທອງ ວົງລໍຄຳ ກຳມະການພັກແຂວງ ຫົວໜ້າພະແນກສຶກສາແຂວງ
25. ສະຫາຍ ໄມຄຳ ສີວົງສາ ກຳມະການພັກແຂວງ ຫົວໜ້າພະແນກແຮງງານ ແລະ ສະຫວັດດີການສັງຄົມ
26. ສະຫາຍ ບົວສອນ ດາລາວົງ ກຳມະການພັກແຂວງ ຫົວໜ້າພະແນກກະສິກຳ ແລະ ປ່າໄມ້
27. ສະຫາຍ ບຸນຜັນ ພົມມະວັນ ກຳມະການພັກແຂວງ ເຈົ້າເມືອງທ່າໂທມ


text:
ກະຊວງ ຍທຂ ຈັດປາຖະກະຖາເລົ່າມູນເຊື້ອວັນສ້າງຕັ້ງ ຄຊປປ ລາວ ຄົບຮອບ 62 ປິ
ເພື່ອເປັນການສະເຫຼີມສະຫຼອງ 62 ປີ ແຫ່ງການເຕີບໃຫຍ່ຂະຫຍາຍຕົວ ຂອງສູນກາງຊາວໝຸ່ມປະຊາຊົນປະຕິວັດລາວ, ໃຫ້ມີເນື້ອໃນ ມີຄວາມໝາຍສຳຄັນຢ່າງເລີກເຊິ່ງ, ກ້ວາງຂວາງ ທົ່ວສະມາຊິກຊາວໜຸ່ມ. ຍ້ອນເຫັນໄດ້ເຖິງວັນສໍາຄັນດັ່ງກ່າວ, ໃນຕອນເຊົ້າຂອງວັນທີ 8 ມີຖຸນາ 2016, ຢູ່ທີ່ຫ້ອງປະຊຸມໃຫຍ່ຂອງກະຊວງ ຍທຂ ໄດ້ຈັດປາຖະກະຖາເລົ່າມູນເຊື້ອ ຄຊປປ ລາວ ຄົບຮອບ 62 ປິ , ໂດຍໃຫ້ກຽດເປັນປະທານ ແລະ ປາຖະກະຖາຂອງ ສະຫາຍ ລັນ ແສງອາພອນ ຄະນະປະຈຳພັກກະຊວງ, ຜູ້ຊີ້ນຳວຽກງານສາມອົງການຈັດຕັ້ງມະຫາຊົນ, ຫົວໜ້າກົມຈັດຕັ້ງ ແລະ ພະນັກງານ; ເປັນກຽດເຂົ້າຮ່ວມຂອງ ສະຫາຍ ລິດຕາ ຂັດທິຍະ ກຳມະການສູນກາງຊາວໜຸ່ມປະຊາຊົນປະຕິວັດລາວ, ເລຂາຄະນະບໍລິຫານງານຊາວໜຸ່ມກະຊວງ ພ້ອມດ້ວຍ ຄະນະບໍລິຫານງານຊາວໝຸ່ມກະຊວງ ໂຍທາທິການ ແລະ ຂົນສົ່ງ; ຕາງໜ້າສະຫະພັນກຳມະບານ ແລະ ສະຫະພັນແມ່ຍິງກະຊວງ; ບັນດາສະຫາຍເລຂາ, ຮອງເລຂາ ແລະ ສະມາຊິກຊາວໜຸ່ມ ຈາກ 23 ຮາກຖານ ອ້ອມຂ້າງກະຊວງ ຍທຂ ເຂົ້າຮ່ວມຢ່າງພ້ອມພຽງ.
ການປາຖະກະຖາຄັ້ງນີ້ ສະຫາຍ ລັນ ແສງອາພອນ ຄະນະປະຈຳພັກກະຊວງ, ຜູ້ຊີ້ນຳວຽກງານສາມອົງການຈັດຕັ້ງມະຫາຊົນ, ຫົວໜ້າກົມຈັດຕັ້ງ ແລະ ພະນັກງານ ໄດ້ຍົກໃຫ້ເຫັນເຖິງມູນເຊື້ອການກຳເນີດ ແລະ ເຕີບໃຫຍ່ຂະຫຍາຍຕົວຂອງສູນກາງຊາວໜຸ່ມ ປປ ລາວ(14 ເມສາ 1955 - 14 ເມສາ 2016), ການເຄື່ອນໄຫວຂອງສູນກາງຊາວໜຸ່ມ ປປ ລາວ ໃນແຕ່ລະໄລຍະທີ່ຜ່ານມາ, ໂດຍສະເພາະແມ່ນຜົນງານຂອງຊາວໜຸ່ມ ປປ ລາວ ທີ່ຍາດມາໄດ້ໃນແຕ່ລະໄລຍະ ເຊິ່ງເຫັນວ່າ ຊາວໜຸ່ມ ປປ ລາວ ໄດ້ເຕີບໃຫຍ່ຂະຫຍາຍຕົວ ແລະ ໄດ້ເຄື່ອນໄຫວປະກອບສ່ວນໃນການຈັດຕັ້ງ ຜັນຂະຫຍາຍມະຕິກອງປະຊຸມໃຫຍ່ ຄັ້ງທີ X ຂອງພັກ ແລະ ແຜນພັດທະນາເສດຖະກິດ-ສັງຄົມ 5 ປີ ຄັ້ງທີ VIII ຂອງລັດ. ມີຜົນສໍາເລັດທີ່ປະຈັກຕາໃນຫຼາຍດ້ານເຊັ່ນ: ກົງຈັກການຈັດຕັ້ງຂອງຊາວໜຸ່ມ ປປລາວ ໃນທົ່ວປະເທດໄດ້ມີການຂະຫຍາຍຕົວຢ່າງຕໍ່ເນື່ອງ ແລະ ນັບມື້ເພີ່ມຂື້ນທາງດ້ານປະລິມານ ແລະ ຄຸນນະພາບ, ຊຶ່ງມາເຖີງປະຈຸບັນທົ່ວປະເທດ, ສະມາຊິກຊາວໜຸ່ມແຕ່ລະຂັ້ນກໍ່ໄດ້ສຸມໃສ່ປັບປຸງລະບົບການຈັດຕັ້ງຂອງຕົນ ຕິດພັນກັບວຽກງານ 3 ສ້າງ, ຕິດພັນກັບການຂະຫຍາຍຕົວຂອງອົງການຈັດຕັ້ງພັກ-ລັດ ແລະ ໄດ້ເຮັດໃຫ້ລະບົບການຈັ້ດຕັ້ງ ແລະ ການຄຸ້ມຄອງວຽກງານຊາວໜຸ່ມເຂົ້າສູ່ລະບົບດີຂື້ນເປັນກ້າວໆ.


text:
by somchan
ໃນວາລະດຳເນີນກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ 10 ຂອງພັກປະຊາຊົນ ປະຕິວັດລາວ ວັນທີ 18 ມັງກອນ 2016 ສະຫາຍ ຈູມມະລີ ໄຊຍະສອນ ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນ ປະຕິວັດລາວ ໄດ້ສະເໜີບົດລາຍງານການເມືອງ ຕໍ່ກອງປະຊຸມ, ໃນນັ້ນ ໄດ້ຕີລາຄາຜົນ ການຈັດຕັ້ງປະຕິບັດມະຕິກອງປະຊຸມໃຫຍ່ ຄັ້ງທີ 9 ຂອງພັກ ໃນໄລຍະ 5 ປີຜ່ານມາ (2011-2015) (more…)
by somchan
ກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 10 ຂອງພັກປະຊາຊົນປະຕິວັດລາວ ໄຂຂຶ້ນຢ່າງສະງ່າຜ່າເຜີຍ ໃນວັນທີ່18 ມັງກອນ 2016 ພາຍໃຕ້ຄຳຂວັວນ ‘ຍົກສູງຄວາມສາມາດນຳພາ ແລະ ລັກສະນະນຳພາຂອງພັກ,ເພີ່ມທະວີມະຫາສາມັກຄີທົ່ວປວງຊົນທັງຊາດ,ຢຶດໝັ້ນແນວທາງປ່ຽນແປງໃຫມ່ຮອບດ້ານ ແລະ ມີຫຼັກການ, ປົກປັກຮັກສາ ແລະ ພັດທະນາປະເທດຊາດຕາມທິດທີ່ຍືນຍົງ ສູ່ຈຸດໝາຍສັງຄົມນິຍົມ ຢ່າງໜັກແໜ້ນ’ (more…)
by somchan
ມື້ນີ້, ທ່າມກາງບັນຍາກາດທີ່ທົ່ວພັກ ທົ່ວກອງທັບ ແລະ ທົ່ວປວງຊົນລາວເຮົາ ພວມເບີກບານມ່ວນຊື່ນຜັນຂະຫຍາຍ ຜົນສຳເລັດຮອບດ້ານ ແລະມີຄວາມໝາຍໃນປີ 2015ທີ່ຜ່ານມາ, (more…)
by somchan
ຄະນະຮັບຜິດຊອບສ້າງຮ່າງກົດໝາຍຂອງກະຊວງ ປກສ ໄດ້ຈັດກອງປະຊຸມຄົ້ນຄວ້າ, ປັບປຸງບາງເນື້ອໃນ, ມາດຕາຂອງກົດໝາຍວ່າດ້ວຍ ການຕ້ານການຄ້າມະນຸດ ລະຫວ່າງວັນທີ 6-7 ມັງກອນ 2016ນີ້ ໂດຍການເປັນປະທານຂອງສຈ ດາວອນ ຫວ່າງວິຈິດ ຄະນະປະຈຳສະພາແຫ່ງຊາດ, ພົຈວ ສິນທະວົງ ໄຊຍະກອນ ລັດຖະມົນຕີ ຊ່ວຍວ່າການກະຊວງ ປກສ (more…)
by somchan
ກະຊວງ ປກສ ຈັດກອງປະຊຸມວຽກງານ ປ້ອງກັນຄວາມສະຫງົບທົ່ວປະເທດປະຈຳປີ 2015 ໃນວັນທີ 29 ທັນວານີ້ ໂດຍການເປັນປະທານຂອງພົນຕີ ສົມແກ້ວ ສີລາວົງ ກຳມະການສູນກາງພັກ ລັດຖະມົນຕີວ່າການກະຊວງ ປກສ ມີຄະນະພັກກະຊວງ ຄະນະພັກກົມໃຫຍ່ ກົມກອງອ້ອມຂ້າງກະຊວງ ແລະ ບັນດາ ປກສ ແຂວງທົ່ວປະເທດເຂົ້າຮ່ວມ. (more…)
by somchan
ພົຕ ກົງທອງ ພົງວິຈິດ ລັດຖະມົນຕີ ຊ່ວຍວ່າການກະຊວງປ້ອງກັນຄວາມສະຫງົບ ໄດ້ລາຍງານກ່ຽວກັບການແກ້ໄຂຄວາມບໍ່ສະຫງົບ, ການກໍ່ປະກົດການຫຍໍ້ທໍ້, ບັນຫາອາຊະຍາກຳ ກຸ່ມແກ້ງກວນເມືອງໃນຜ່ານໄລຍະ1ປີ ຜ່ານມາ, ຕໍ່ກອງປະຊຸມສະໄໝສາມັນເທື່ອທີ 10 ຂອງສະພາແຫ່ງຊາດຊຸດທີ 7 (more…)
by somchan
ກອງປະຊຸມສະໄໝສາມັນເທື່ອທີ10 ຂອງສະພາແຫ່ງຊາດຊຸດ7, ໄດ້ຄົ້ນຄ້ວາ ແລະ ຮັບຮອງເອົາກົດໝາຍວ່າດ້ວຍ ການຕ້ານການຄ້າມະນຸດດ້ວຍຄະແນນສຽງເຫັນດີ ຈາກສະມາຊິກສະພາແຫ່ງຊາດ. ພາຍໃຕ້ການເປັນປະທານຂອງທ່ານ ດຣ ໄຊສົມພອນ ພົມວິຫານ ຮອງປະທານສະພາແຫ່ງຊາດ ເຊິ່ງກົດໝາຍດັ່ງກ່າວສະເໜີໂດຍ (more…)
by somchan
ກອງປະຊຸມສະໄໝສາມັນເທື່ອທີ 10 ຂອງສະພາແຫ່ງຊາດຊຸດທີ VII ໄດ້ໄຂຂຶ້ນຢ່າງເປັນທາງການໃນວັນທີ 7 ທັນວາ 2015ນີ້ ພາຍໃຕ້ການເປັນປະທານຂອງທ່ານນາງ ປານີ ຢາທໍ່ຕູ້ ກຳມະການກົມການເມືອງສູນກາງພັກ ປະທານສະພາແຫ່ງຊາດ. ເປັນກຽດເຂົ້າຮ່ວມມີ ພະນະທ່ານ ຈູມມະລີ ໄຊຍະສອນ ເລຂາທິການໃຫ່ຍ ຄະນະບໍລິຫານສູນກາງພັກ ປະທານປະເທດ, (more…)
by somchan
ພິທີວາງສີລາລຶກ ໂຄງການກໍ່ສ້າງທາງລົດໄຟ ລາວ-ຈີນ ໄດ້ຈັດຂຶ້ນຢ່າງເປັນທາງການ ໃນວັນທີ 2 ທັນວາ 2015ນີ້ ທີ່ນະຄອນຫຼວງວຽງຈັນ. ໂດຍການເຂົ້າຮ່ວມຂອງທ່ານຈູມມະນີ ໄຊຍະສອນເລຂາທິການໃຫ່ຍສູນກາງພັກ ປະທານປະເທດ ແຫ່ງ ສປປລາວ ມີສະຫາຍ ຈ່າງເຕີຈ່ຽງ ກຳມະການ ປະຈຳກົມການເມືອງສູນກາງພັກກອມມູນິດຈີນ. ປະທານຄະນະປະຈຳສະພາປະຊາຊົນ ທົ່ວປະເທດຈີນມີການນຳພັກ-ລັດພ້ອມດ້ວຍ ພາກສ່ວນກ່ຽວຂ້ອງທັງ 2 ຝ່າຍເຂົ້າຮ່ວມ.
(more…)


text:
ເພື່ອເປັນການຄືນກຳໄລ ແລະ ຂອບໃຈບັນດາລູກຄ້າທີ່ໃຊ້ບໍລິການ ແລະ ສະໜັບສະໜູນມາດ້ວຍດີຕະຫຼອດ 5 ປີຜ່ານມາ.The pizza company ແລະ Swensen’sຈຶ່ງໄດ້ຈັດງານສະຫຼອງຄົບຮອບ 5 ປີ. ພ້ອມທັງແຈກໂຊກໃຫ້ບັນດາລູກຄ້າໂດຍການມອບລາງວັນຈາກການຈົກສະຫຼາກຢ່າງຫຼວງຫຼາຍ,ພິທີໄດ້ຈັດຂຶ້ນໃນວັນທີ 1 ພະຈິກ 2015 ທີ່ ເດີນ ຮ້ານ The pizza company ຂ້າງຫໍວັດທະນະທຳໂດຍທ່ານ ປະຕິວັດ ຊາງໄພເລາະ General Manager ຂອງບໍລິສັດ Express Food Group ຂຶ້ນກ່າວເປີດງານ ມີບັນດາລູກຄ້າ, ແຂກທີ່ຖືກເຊີນ ແລະ ສື່ມວນຊົນເຂົ້າຮ່ວມ.
ພາຍໃນງານຍັງມີກິດຈະກຳມ່ວນໆໃຫ້ກັບຜູ້ເຂົ້າຮ່ວມໄດ້ຫຼິ້ນຮັບເອົາຂອງຂວັນລາງວັນຈາກ The pizza company ແລະ Swensen’s, ມີການຈັບສະຫຼາກຄົ້ນຫາຜູ້ໂຊກດີຮັບລາງວັນໃຫຍ່ ລົດເກັງFord Focus ໄດ້ແກ່ນາງ ນ້ອຍ ໄຊຖາວອນ ບ້ານດ່ານຊ້າງ ເມືອງໄຊທານີ ນະຄອນຫຼວງວຽງຈັນ, ນາງ ຄຳຈັນ ຈັນທະວົງ ໄດ້ລາງວັນ Lucky draw bogo card ຈາກ Swensen’s, ແລະ ນາງ ເພັດດາວັນ ໄດ້ຮັບລາງວັນ Lucky draw bogo card ຈາກ The pizza company.


text:
ການລົງເຄື່ອນໄຫວວຽກງານ ທາງລັດຖະການຢູ່ອົງການໄອຍະການປະຊາຊົນແຂວງຄຳມ່ວນ, ສະຫວັນນະເຂດ, ຈຳປາສັກ, ສາລະວັນ, ເຊກອງ ແລະ ແຂວງອັດຕະປື
ໃນວັນທີ 31 ກໍລະກົດ 2016 ຫາ ວັນທີ 5 ສິງຫາ 2016. ທ່ານ ໄຊຊະນະ ໂຄດພູທອນ ຮອງເລຂາຄະນະພັກ ຜູ້ປະຈຳການ, ຮອງຫົວໜ້າອົງການໄອຍະການປະຊາຊົນສູງສຸດ ພ້ອມດ້ວຍຄະນະ 8 ທ່ານ ໃນນັ້ນໄດ້ມີການເຄື່ອນໄຫວເຮັດວຽກທາງລັດຖະການຢູ່ພາກໄຕ້ ຄື: ອົງການໄອຍະການປະຊາຊົນ ແຂວງ ອັດຕະປື, ອົງການໄອຍະການປະຊາຊົນ ແຂວງ ເຊກອງ, ອົງການໄອຍະການປະຊາຊົນ ແຂວງ ຈຳປາສັກ, ອົງການໄອຍະການປະຊາຊົນ ແຂວງ ສາລະວັນ, ອົງການໄອຍະການປະຊາຊົນ ແຂວງ ສະຫວັນນະເຂດ ແລະ ອົງການໄອຍະການປະຊາຊົນ ແຂວງ ຄຳມ່ວນ.ອ່ານຕໍ່ >>>
ອົງການໄອຍະການປະຊາຊົນສູງສຸດ ໄດ້ຈັດພິທີປາຖະກະຖາວັນຍຶດອຳນາດທົ່ວປະເທດ (23 ສິງຫາ1945 ແລະ 23 ສິງຫາ 1975 )
ໃນຕອນເຊົ້າວັນທີ07ກັນຍາ2016 ທີ່ອົງການໄອຍະການປະຊາຊົນສູງສຸດໄດ້ຈັດພິທີປາຖະກະຖາເຜີຍແຜ່ເອກະສານວັນຍຶດອຳນາດທົ່ວປະເທດຄົບຮອບ 41ປີ (23 ສິງຫາ 1945 ແລະ23ສິງຫາ1975-23ສິງຫາ2016)ຂື້ນໃຫ້ກຽດເຜີຍແຜ່ເອກະສານໃນຄັ້ງນີ້ໂດຍທ່ານຄໍາສານສຸວົງ ຫົວໜ້າອົງການໄອຍະການປະຊາຊົນສູງສຸດ,ເຂົ້າຮ່ວມຟັງປະຖະກະຖາຄັ້ງນີ້ມີຄະນະພັກ,ຄະນະນຳອົງການໄອຍະການປະຊາຊົນສູງສຸດ, ບັນດາຫົວໜ້າກົມ, ຮອງຫົວໜ້າກົມ - ຫ້ອງການ, ອົງການໄອຍະການພາກກາງ ແລະ ສະຖາບັນຄົ້ນ ຄ້ວາ ແລະ ຝຶກອົບຮົມໄອຍະການ ພ້ອມດ້ວຍພະນັກງານ, ເຂົ້າຮ່ວມຮັບຟັງ 100 ກ່ວາຄົນ.
ອ່ານຕໍ່ >>>
ຍົກລະດັບວຽກງານການເງິນ ແລະ ວຽກງານຫ້ອງການ ໃຫ້ແກ່ພະນັກງານຂອງອົງການໄອຍະການປະຊາຊົນທົ່ວປະເທດ
ເພື່ອຮັບປະກັນໃຫ້ວຽກງານການບັນຊີມີຄວາມເຂັ້ມແຂງ ແລະ ເປັນເຄື່ອງມືຮັບໃຊ້ໃນການຄຸ້ມຄອງການເງິນ ແຫ່ງລັດ ມີຄວາມຮັບປະກັນຄວາມໂປ່ງໃສດ້ານລາຍຮັບ-ລາຍຈ່າຍ ແລະ ສາມາດກວດສອບໄດ້. ອົງການໄອຍະການປະຊາຊົນສູງສຸດ ໄດ້ຈັດຕັ້ງການຝຶກອົບຮົມວຽກງານການເງິນ ແລະ ວຽກງານຫ້ອງການຂຶ້ນໃນຕອນເຊົ້າວັນທີ 22 ສິງຫາ 2016 ທີ່ຫ້ອງປະຊຸມໃຫຍ່ຂອງອົງການໄອຍະການປະຊາຊົນສູງສຸດ ນະຄອນຫລວງວຽງຈັນ. ໃຫ້ກຽດເຂົ້າຮ່ວມເປັນປະທານຂອງ ທ່ານ ໄຊຊະນະ ໂຄດພູທອນ ຮອງຫົວໜ້າອົງການໄອຍະການປະຊາຊົນສູງສຸດ, ມີຫົວໜ້າຫ້ອງການ, ບັນດາທ່ານຫົວໜ້າກົມ, ຫົວໜ້າອົງການໄອຍະການປະຊາຊົນພາກກາງ, ສະຖາບັນຄົ້ນຄວ້າ ແລະ ຝຶກອົບຮົມໄອຍະການ, ວິທະຍາກອນມາຈາກກົມບັນຊີກະຊວງການເງິນ ແລະ ນັກສຳມະນາກອນມາຈາກອົງການໄອຍະການປະຊາຊົນແຂວງທົ່ວປະເທດ ເຂົ້າຮ່ວມ 100 ກວ່າທ່ານ.ອ່ານຕໍ່ >>>
ພິທີຈັດງານແຂ່ງຂັນກິລາສະເຫຼີມສະຫຼອງວັນລັດຖະທຳມະນູນຄົບຮອບ 25ປີ (15 ສິງຫາ 1991-15 ສິງຫາ 2016)
ໃນວັນທີ 10-12 ສິງຫາ 2016, ໄດ້ມີພີທີຈັດງານແຂ່ງຂັນກິລາ 4 ພາກສ່ວນຂື້ນເພືອສະເຫຼີມສະຫຼອງວັນລັດຖະທຳມະນູນຄົບຮອບ 25 ປີ (15 ສິງຫາ 1991-15 ສິງຫາ 2016).ອ່ານຕໍ່ >>>
ພິທີມອບຮັບການອຸປະຖຳຂະບວນການສະເຫີຼມສະຫຼອງວັນລັດຖະມະນູນແຫ່ງຊາດ ແລະ ຂະບວນການຄຳນັບຮັບຕ້ອນກອງປະຊຸ່ມໃຫ່ຍຄັ້ງ ທີ່ 4 ຂອງອົງຄະນະພັກ, ອົງການໄອຍະການປະຊາຊົນສູງສຸດ
ໃນຕອນບ່າຍວັນທີ່ 5 ສີງຫາ 2016 ທີ່ ອົງການໄອຍະການປະຊາຊົນສູງສຸດ ໄດ້ຈັດພິທີມອບຮັບການອຸປະຖຳຂະບວນການສະເຫີຼມສະຫຼອງວັນລັດຖະມະນູນແຫ່ງຊາດຄົບຮອບ 25 ປີ ແລະ ຂະບວນການຄຳນັບຮັບຕ້ອນກອງປະຊຸມໃຫ່ຍ ຄັ້ງທີ່ IV ຂອງອົງຄະນະພັກອົງການໄອຍະການປະຊາຊົນສູງສຸດໃຫ້ກຽດເປັນປະທານໃນຄັ້ງນີ້ໂດຍ ທ່ານ ຄຳສານ ສຸວົງ ຫົວໜ້າອົງການໄອຍະການປະຊາຊົນສູງສຸດ, ເຂົ້າຮ່ວມພິທີມີ ຄະນະພັກ, ຜູ້ຊ່ວຍຫົວໜ້າອົງການໄອຍະການປະຊາຊົນສູງສຸດ, ຫົວໜ້າອົງການໄອຍະການປະຊາຊົນພາກກາງ,ຫົວໜ້າກົມ,ຫົວໜ້າຫ້ອງການ ແລະ ສະຖາບັນຄົ້ນຄວ້າ ແລະ ຝືກອົບຮົມໄອຍະການ, ອົງການຈັດຕັ້ງມະຫາຊົນ, ຊາວໜຸ່ມ, ແມ່ຍີງ, ແລະ ກຳມະບານ.ອ່ານຕໍ່ >>>
ກິລາມິດຕະພາບ ຊາວໜຸ່ມອົງການໄອຍະການປະຊາຊົນສູງສຸດ ແລະ ຊາວໜຸ່ມສະຖາບັນທະນາຄານ.
ໃນຕອນແລງຂອງວັນທີ 04 ສີງຫາ 2016; ເວລາ 16:00 ໂມງ ທີ່ ເດີນກິລາ ຂອງ ສະຖາບັນທະນາຄານ ໄດ້ມີການແຂ່ງຂັນກິລາມິດຕະພາບ ລະຫວ່າງ ນັກກິລາຊາວໜຸ່ມອົງການໄອຍະການປະຊາຊົນສູງສຸດ ແລະ ນັກກິລາຊາວໜຸ່ມສະຖາບັນທະນາຄານ.ອ່ານຕໍ່ >>>
ອົງການໄອຍະການປະຊາຊົນສູງສຸດປະຖະກະຖາກ່ຽວກັບການເຜີຍແຜ່ຜົນສຳເລັດກອງປະຊຸມໃຫຍ່ຜູ້ແທນທົ່ວປະ ເທດຄັ້ງທີ X ຂອງແນວລາວສ້າງຊາດ ແລະ ວັນສ້າງຕັ້ງອົງການຈັດຕັ້ງແນວລາວສ້າງຊາດ (13 ສີງຫາ 1950 ຫາ 13 ສີງຫາ 2016) ຄົບຮອບ 66 ປີ
ໃນຕອນເຊົ້າຂອງວັນທີ່ 05 ສີງຫາ 2016, ທີ່ອົງການໄອຍະການປະຊາຊົນສູງສຸດ ໄດ້ຈັດພິທີປະຖະກະຖາ ຂື້ນກ່ຽວກັບການເຜີຍແຜ່ຜົນສຳເລັດກອງປະຊຸມໃຫຍ່ຜູ້ແທນທົ່ວປະເທດຄັ້ງທີ X ຂອງແນວລາວສ້າງຊາດ,ຂື້ນໃຫ້ກຽດເຜີຍແຜ່ເອກະສານໃນຄັ້ງນີ້ ໂດຍ ທ່ານ ບຸນຍັງ ຈັນດາລາສານ ຮອງຫົວໜ້າອົງການໄອຍະການປະຊາຊົນສູງສຸດ, ເຂົ້າຮ່ວມຟັງປະຖະກະຖາຄັ້ງນີ້ມີຄະນະພັກ, ຄະນະນຳອົງການໄອຍະການປະຊາຊົນສູງສຸດ, ບັນດາຫົວໜ້າກົມ, ຫ້ອງການ, ອົງການໄອຍະການປະຊາຊົນພາກກາງ ແລະ ສະຖາບັນຄົ້ນຄ້ວາ ແລະ ຝຶກອົບຮົມໄອຍະການ ພ້ອມດ້ວຍພະນັກງານ, ເຂົ້າຮ່ວມ100 ກ່ວາຄົນ.ອ່ານຕໍ່ >>>
ອົງການໄອຍະການປະຊາຊົນສູງສຸດໄດ້ຫວນຄືນມູນເຊື້ອ 2 ວັນປະຫວັດສາດວັນຄ້າຍວັນເກີດປະທານ ສຸພານຸວົງ ແລະ ວັນລັດຖະທຳມະນູນແຫ່ງ ສປປ ລາວ (ຄົບຮອບ 25 ປີ)
ໃນຕອນເຊົ້າວັນທີ 2 ສີງຫາ 2016 ທີ່ ອົງການໄອຍະການປະຊາຊົນສູງສຸດໄດ້ຈັດພິທີຮັບຟັງປາຖະກະຖາຫວນຄືນມູນເຊື້ອ 02 ວັນປະຫວັດສາດຂອງຊາດ ຄື: ວັນຄ້າຍວັນເກີດຂອງ ປະທານ ສຸພານຸວົງ ອາດີດປະທານປະເທດຜູ້ທຳອິດຂອງ ສ.ປ.ປ ລາວ ຄົບຮອບ 107 ປີ (13 ກໍລະກົດ 1909 ຫາ 13 ກໍລະກົດ2016) ແລະ ວັນລະນຶກ ລັດຖະທຳມະນູນ ແຫ່ງ ສປປ ລາວ ຄົບຮອບ 25 ປີ (15 ສີງຫາ 1991 ຫາ 15 ສີງຫາ 2016) ຂື້ນໃຫ້ກຽດເຜີຍແຜ່ເອກະສານໃນຄັ້ງນີ້ ທ່ານ ຄໍາສານ ສຸວົງ ຫົວໜ້າອົງການໄອຍະການປະຊາຊົນສູງສຸດ ເຂົ້າຮ່ວມຟັງປະຖະກະຖາຄັ້ງນີ້ມີ ຄະນະພັກ, ຄະນະນຳອົງການໄອຍະການປະຊາຊົນສູງສຸດ, ບັນດາຫົວໜ້າກົມ, ຮອງຫົວໜ້າກົມ-ຫ້ອງການ, ອົງ ການໄອຍະການພາກກາງ ແລະ ສະຖາບັນຄົ້ນຄ້ວາ ແລະ ຝຶກອົບຮົມໄອຍະການ ພ້ອມດ້ວຍພະນັກງານເຂົ້າຮ່ວມທັງໝົດ 100 ກ່ວາຄົນ.ອ່ານຕໍ່ >>>


text:
ສູນກາງສະຫະພັນແມ່ຍິງລາວ (ສສຍລ) ໄດ້ຈັດພິທີ ສະຫຼຸບຜົນງານການຈັດຕັ້ງປະຕິບັດວຽກງານປະຈໍາປີ 2017 ແລະ ວາງທິດທາງແຜນການ ປີ 2018 ໂດຍການເຂົ້າ ຮ່ວມຂອງທ່ານ ດຣ ນາງ ອິນລາວັນ ແກ້ວບຸນພັນ ກໍາມະການສູນກາງພັກ ປະທານຄະ ນະບໍລິຫານງານ ສສຍລ.
ໃນພິທີ ຜູ້ເຂົ້າຮ່ວມໄດ້ຮັບຟັງການສະຫຼຸບຜົນສໍາເລັດການຈັດຕັ້ງປະຕິບັດ ວຽກງານໃນ 1 ປີ ຜ່ານມາ ຈາກທ່ານນາງ ສຸດາລາ ຈັນທະວີທອງ ຫົວໜ້າຫ້ອງການ ສສຍລ ຊຶ່ງມີຜົນສໍາເລັດໃນຫຼາຍດ້ານເປັນ ຕົ້ນ: ວຽກງານສຶກສາອົບຮົມການເມືອງ- ແນວຄິດໄດ້ເຊື່ອມຊຶມແນວທາງນະໂຍ ບາຍ, ມະຕິ, ຄໍາສັ່ງ ຂອງພັກ, ກົດໝາຍ ຂອງລັດ, ສົນທິສັນຍາສາກົນຕ່າງໆທີ່ພົວພັນເຖິງການປົກປ້ອງສິດຜົນປະໂຫຍດ ຂອງແມ່ຍິງ ແລະ ເດັກນ້ອຍ, ປະຖະກະ ຖາວັນສໍາຄັນຂອງຊາດ ຂອງພັກ, ຂອງອົງ ການຈັດຕັ້ງມະຫາຊົນ, ມູນເຊື້ອວັດທະນະ ທຳອັນດີງາມຂອງແມ່ຍິງລາວບັນດາເຜົ່າໃຫ້ພະນັກງານ-ລັດຖະກອນ ແລະ ເຜີຍ ແຜ່ໃຫ້ບັນດາສະຖາບັນການສຶກສາ, ອົງ ການຂັ້ນສູນກາງ ແລະ ທ້ອງຖິ່ນ ໄດ້ 15 ຄັ້ງ, ມີຜູ້ເຂົ້າຮ່ວມ 15.751 ເທື່ອຄົນ, ຍິງ 886 ເທື່ອຄົນ, ຊາຍ 865 ເທື່ອຄົນ, ຈັດກອງ ປະຊຸມສໍາມະນາໃນຫົວຂໍ້ທີ່ຕິດ ກັບການສ້າງຄວາມເຂັ້ມແຂງໃຫ້ແມ່ຍິງດ້ານຕ່າງໆ, ຈັດ ຂະບວນການຍ່າງເພື່ອສຸຂະພາບຂອງ ຄອບຄົວ ຄັ້ງທີ II, ຈັດພິທີສະເຫຼີມສະຫຼອງ ວັນສ້າງຕັ້ງ ສຍ ລາວ ຄົບຮອບ 62 ປີ; ຜະລິດສື່ສະຫະພັນແມ່ຍິງລາວ ແລະ ລົງປັບປຸງຕາໜ່າງຂ່າວໃນບາງແຂວງ. ແຕ່ງຕັ້ງບົ່ງຕົວຄະນະບໍລິຫານງານ ສຍ ກະຊວງປ້ອງກັນຄວາມສະຫົງບ, ຮອງປະ ທານ ສຍ 7 ແຂວງ ແລະ 1 ອົງການ, ຂໍອະນຸມັດແຕ່ງຕັ້ງພະນັກງານເປັນຫົວໜ້າກົມ, ຮອງຫົວ ໜ້າກົມ; ຫົວໜ້າພະແນກ, ຮອງຫົວໜ້າ ພະແນກ ພ້ອມທັງສັບ ຊ້ອນໜ້າທີ່ຄືນໃໝ່ຈໍານວນໜຶ່ງ, ຈັດກອງປະຊຸມປຶກສາຫາລື ກ່ຽວກັບການສ້າງພະນັກງານນຳພາ-ຄຸ້ມ ຄອງເພດຍິງທົ່ວປະເທດຄັ້ງ ທີ II; ກອງ ປະຊຸມຄົບຄະນະ ບໍລິຫານງານ ສສຍລ ຄັ້ງທີ 3 ສະໄໝທີ VII ຂະຫຍາຍການຈັດຕັ້ງ ສຍ ໄປສູ່ຂົງເຂດທຸລະກິດໄດ້ 1 ຮາກ ຖານ; ສ້າງໂອກາດໃຫ້ພະນັກງານ-ລັດຖະ ກອນໄດ້ຮັບການ ຍົກລະດັບດ້ານທິດສະດີ ແລະ ວິຊາສະເພາະຢູ່ພາຍໃນ ແລະ ຕ່າງປະເທດ, ປະດັບຫຼຽນໄຊອິດສະຫຼະຊັ້ນ II, III ແລະ ຫຼຽນໄຊແຮງງານ ຊັ້ນ III ໃຫ້ການ ນໍາຂັ້ນສູງ ສຍ ສສ ຫວຽດນາມ ແລະ ສຍ 9 ແຂວງ ຂອງ ສສ ຫວຽດນາມ, ປະດັບ ຫຼຽນໄຊພັດທະນາຊັ້ນ III ໃຫ້ບໍລິສັດລືໄຊ ກໍ່ສ້າງ ໃນໂອກາດມອບ-ຮັບສູນອົບຮົມແມ່ ຍິງລາວ; ບໍລິການໃຫ້ຄໍາປຶກສາແບບເຊິ່ງໜ້າ ແລະ ທາງໂທລະສັບໂດຍບໍ່ເສຍຄ່າແກ່ແມ່ຍິງ ແລະ ເດັກນ້ອຍທີ່ມີບັນຫາ, ຈັດພິທີລະນຶກວັນສາກົນຢຸດຕິຄວາມຮຸນແຮງ ຕໍ່ແມ່ຍິງ 25 ພະຈິກ 2017, ລົງເຜີຍແຜ່ ຂໍ້ມູນເບື້ອງຕົ້ນກ່ຽວກັບການບໍລິການຂອງສະຖາບັນການເງິນຈຸລະພາກທີ່ຮັບເງິນ ຝາກເພື່ອພັດທະນາແມ່ຍິງ ແລະ ຄອບຄົວ ຢູ່ແຂວງເປົ້າໝາຍ, ຝຶກອົບຮົມວິຊາຊີບ 3 ຂະແໜງການ ຄື: ການຕັດຫຍິບ, ເສີມສວຍ, ປຸງແຕ່ງອາຫານ-ແປຮູບອາຫານໃຫ້ແມ່ຍິງຜູ້ດ້ອຍໂອກາດ 2 ຊຸດ, ຝຶກອົບ ຮົມຄອມພິວເຕີ (IT), ວຽກງານການຕະຫຼາດໃຫ້ຜູ້ປະກອບການ, ຜູ້ຜະລິດເຄື່ອງຫັດຖະກໍາ ເພື່ອປະກອບເປັນອາຊີບທໍາມາຫາກິນ ແລະ ການເຊື່ອມທັດສະນະ ບົດບາດຍິງ-ຊາຍ ໃນວຽກງານວິຊາຊີບ ໄດ້ 4 ຊຸດ; ຈັດກອງປະຊຸມເຜີຍແຜ່ຄູ່ມືແນະນຳເບື້ອງຕົ້ນກ່ຽວກັບການສ້າງຄອບຄົວ ແລະ ບ້ານແມ່ຍິງ 3 ດີ ຕິດພັນກັບການ ສ້າງບ້ານພັດທະນາ ຕາມທິດ 3 ສ້າງໃຫ້ ສຍ ທົ່ວປະເທດ ໂດຍ ແບ່ງເປັນ 3 ຈຸດ ຄຶື: ຢູ່ພາກເໜືອ ຈັດຢູ່ ແຂວງໄຊຍະບູລີ, ພາກກາງຢູ່ແຂວງວຽງ ຈັນ ແລະພາກໃຕ້ ຢູ່ແຂວງສາລະວັນ; ຕ້ອນຮັບການມາຢ້ຽມຢາມຂອງທ່ານປະທານ ສຍ ທົ່ວປະເທດ ຈີນ; ຄະນະຜູ້ແທນ ສຍ ຫວຽດນາມ ໃນ ໂອກາດສະເຫຼີມສະຫຼອງສອງວັນປະ ຫວັດສາດລາວ-ຫວຽດນາມ ປີ 2017, ຕ້ອນຮັບ ຄະນະຜູ້ແທນພັກກອມ ມູນິດກູບາ, ຕ້ອນຮັບພະລາຊິນີແຫ່ງປະເທດ ແບນຊິກ; ເຈົ້າຍິງແຫ່ງຊາອຸດິ ອາຣາບີ; ຕ້ອນຮັບ ແລະ ເຮັດວຽກຮ່ວມກັບບັນດາ ສະຖານທູດ ແລະ ອົງການຈັດຕັ້ງສາກົນຈໍາ ນວນໜຶ່ງ; ໄດ້ເຊັນຂໍ້ຕົກລົງການຮ່ວມມືສອງ ຝ່າຍລະຫວ່າງ ສສ.ລາວ ແລະ ສຍ ສສ ຫວຽດນາມ ເພື່ອພັດທະນາແມ່ຍິງໄລຍະ 2017-2022, ເຊັນບົດບັນທຶກການຮ່ວມ ມືວຽກງານປົກປ້ອງເດັກ 2017-2018 ຮ່ວມ ກັບອົງການຢູນີເຊັບປະຈໍາ ສປປ ລາວ.
ໂອກາດນີ້ ຍັງໄດ້ມອບໃບຍ້ອງຍໍ ໃຫ້ສະມາຊິກ ສຍ ທີ່ເຂົ້າຮ່ວມກ້ອນສວນສະໜາມແມ່ຍິງລາວບັນດາເຜົ່າ ໃນໂອ ກາດສະເຫຼີມສະຫຼອງວັນຊາດ 2 ທັນວາ ຄົບຮອບ 40 ປີ ຈຳນວນ 36 ພາກສ່ວນ 433 ຄົນ.
ໂດຍ: ອິນດາວອນ


text:
ກອງປະຊຸມໃຫຍ່ຜູ້ແທນທົ່ວປະເທດຂອງພັກກອມມູນິດຈີນຄັ້ງທີ 19 ໄດ້ຈັດພິທີປິດຢູ່ຫໍສະພາປະຊາຊົນແຫ່ງຊາດໃນຕອນເຊົ້າວັນທີ 24 ຕຸລານີ້ຢ່າງມີໄຊ. ໂດຍການເປັນປະທານຂອງ ທ່ານສີຈິ້ນຜິງ ເລຂາທິການໃຫຍ່ສູນກາງພັກກອມມູນິດຈີນ. ມີຜູ້ແທນແລະຜູ້ຕາງໜ້າພິເສດ 2336 ທ່ານໄດ້ເຂົ້າຮ່ວມ.
ກອງປະຊຸມໄດ້ເລືອກຕັ້ງກຳມະການ 133 ທ່ານຂອງຄະນະກຳມະການກວດກາລະບຽບວິໄນສູນກາງພັກຊຸດທີ 19. ຫຼັງຈາກນັ້ນ, ກອງປະຊຸມໄດ້ຜ່ານມະຕິກ່ຽວກັບບົດລາຍງານຂອງຄະນະກຳມະການສູນກາງພັກຊຸດທີ 18, ແລະໄດ້ຜ່ານການຮັບຮອງບົດລາຍງານທີ່ສະເໜີໂດຍສະຫາຍສີຈິ້ນຜິງຕາງໜ້າຄະນະກຳມະການສູນກາງພັກກອມມູນິດຈີນຊຸດທີ 18.
ນອກນີ້, ກອງປະຊຸມຍັງໄດ້ຜ່ານການຮັບຮອງມະຕິກ່ຽວກັບ "ກົດລະບຽບຂອງພັກກອມມູນິດຈີນສະບັບດັດແກ້", ແລະເຫັນດີນຳກົດລະບຽບດັ່ງກ່າວທີ່ຈະມີຜົນບັງຄັບໃຊ້ນັບແຕ່ມື້ທີ່ໄດ້ຜ່ານການຮັບຮອງເປັນຕົ້ນໄປ. ກອງປະຊຸມເຫັນດີກຳນົດເອົາຈັດແນວຄິດສັງຄົມນິຍົມທີ່ມີສີສັນພິເສດຂອງຈີນໃນຍຸກໃໝ່ທີ່ສະເໜີໂດຍທ່ານສີຈິ້ນຜິງເຂົ້າໃນທິດຊີ້ນຳການກະທຳຂອງພັກຮ່ວມກັບລັດທິມາກເລນິນ, ແນວຄິດເໝົາເຈີຕຸ່ງ, ທິດສະດີເຕີ້ງສ້ຽວຜິງແລະແນວຄິດສຳຄັນສາມຕົວແທນສະນະພັດທະນາຕາມຫຼັກວິທະຍາສາດ.


text:
ລັດຖະມົນຕີວ່າການກະຊວງ ປກສ ລົງຊີ້ນຳວຽກງານປ້ອງກັນຄວາມສະຫງົບຢູ່ ແຂວງວຽງຈັນ
ທ່ານ ດຣ ທອງບັນ ແສງອາພອນ ເລຂາທິການສູນກາງພັກ ລັດຖະມົນຕີວ່າການກະຊວງປ້ອງກັນຄວາມສະຫງົບໄດ້ລົງ ຊີ້ນຳວຽກງານປ້ອງຄວາມສະຫງົບຢູ່ແຂວງວຽງຈັນ, ໃນວັນທີ 20 ມິຖຸນາ 2013 ໃຫ້ກຽດຕ້ອນຮັບມີທ່ານ ພັອ ດຣ ຄຳມ້າວ ຫຼ້າຈັນເພັດ ຫົວໜ້າກອງບັນຊາການ ປກສ ແຂວງວຽງຈັນ ມີຄະນະກອງບັນຊາການ ແລະ ຫົວໜ້າ ປກສ ເມືອງອ້ອມຂ້າງ ແຂວງວຽງຈັນເຂົ້າຮ່ວມ.
ໃນໂອກາດລົງຊີ້ນຳວຽກງານໃນຄັ້ງນີ້ ທ່ານລັດຖະມົນຕີ ໄດ້ຮັບຟັງການລາຍງານສະພາບຈຸດພິເສດແລະ ການເຄື່ອນ ໄຫວປະຕິບັດວຽກງານໃນໄລຍະຜ່ານມາຂອງແຂວງວຽງຈັນ ຈາກ ທ່ານ ພັອ ດຣ ຄຳມ້າວ ຫຼ້າຈັນເພັດ ຫົວໜ້າກອງບັນຊາການ ປກສ ແຂວງວຽງຈັນໂດຍສະເພາະແມ່ນສຸມໃສ່ຄົ້ນຄ້ວາເຊື່ອມຊືມ ຈັດຕັ້ງປະຕິບັດ 4 ຄາດໝາຍ 4 ບຸກທະລຸ 13 ແຜນວຽກ, ຈັດຕັ້ງປະຕິບັດມະຕິກອງປະຊຸມຄັ້ງທີ 6 ສະໄໝທີ 3 ການແກ້ໄຂປະກົດການຫຍໍ້ທໍ້ ແລະ ວຽກງານດ້ານອື່ນໆອີກຈຳນວນໜຶ່ງ.
ຈາກນັ້ນທ່ານ ດຣ ທອງບັນ ແສງອາພອນ ເລຂາທິການສູນກາງພັກ ລັດຖະມົນຕີວ່າການກະຊວງ ປກສ ໄດ້ຕີລາຄາຕໍ່ຜົນສຳເລັດໃນການຈັດຕັ້ງປະຕິບັດວຽກງານໃນໄລຍະຜ່ານມາ ເຊິ່ງແຂວງວຽງຈັນສາມາດຮັກສາໄດ້ສະຖຽນລະພາບທາງດ້ານການເມືອງ; ສັງຄົມມີຄວາມເປັນລະບຽບຮຽບຮ້ອຍໂດຍພື້ນຖານ, ຈາກນັ້ນ ທ່ານຍັງໄດ້ເໜັ້ນໜັກຫຼາຍບັນຫາ ໃນນີ້ໃຫ້ເອົາໃຈໃສ່ຄຸ້ມຄອງການກວດກາຄືນບາງສະພາບຢູ່ແຂວງວຽງຈັນ ເປັນຕົ້ນແມ່ນສະພາບການເຄື່ອນໄຫວຂອງພວກສັດຕູ ແລະ ກຸ່ມຄົນບໍ່ດີທີ່ເກາະຫ້ອຍຢູ່ບາງພື້ນທີ່ພາຍໃນແຂວງວຽງຈັນ, ຈາກບັນຫາດັ່ງກ່າວຕ້ອງມີແຜນການຕອບຕ້ານ ສະກັດກັ້ນ ແລະ ແກ້ໄຂໃຫ້ມີຄວາມສະຫງົບ 100% ສືບຕໍ່ປະຕິບັດ 4 ຄາດໝາຍ 4 ບຸກທະລຸ 13 ແຜນວຽກ, ພ້ອມກັນນັ້ນຈະຕ້ອງໄດ້ເອົາໃຈໃສ່ປັບປຸງກໍ່ສ້າງກຳລັງຢູ່ຮາກຖານ ປັບປຸງ ປກສ ກຸ່ມບ້ານ, ປກສ ບ້ານ ໃຫ້ມີຄຸນນະພາບສູງ ປະສານສົມທົບກັບພາກສ່ວນກ່ຽວຂ້ອງ, ເອົາໃຈໃສ່ດຳເນີນຄະດີໃຫ້ຖືກຕ້ອງຕາມກົດໝາຍ, ສືບສວນ-ສອບສວນ ໃຫ້ຮັດກຸມ, ຄຸ້ມຄອງຕ້ອງຫາ, ຮັກສານັກໂທດໃຫ້ດີ, ມີຄວາມຊຳນິຊຳນານໃນການເຮັດວຽກງານວິຊາສະເພາະ, ສ້າງໃຫ້ໄດ້ພະນັກງານສືບທອບປ່ຽນແທນ ຕຳແໜ່ງງານຕ່າງໆ, ເລືອກເອົາພະນັກງານທີ່ດີມີຄວາມຮູ້ຄວາມສາມາດເພື່ອເຮັດລ້ອນໜ້າທີ່ທີ່ພັກ-ລັດມອບໝາຍໃຫ້.


text:
ຮອງນາຍົກລັດຖະມົນຕີ ຫວູດືກດາມ ແລະ ທ່ານ Jim Yong Kim, ປະທານທະນາຄານໂລກ ປະກາດບົດລາຍງານ ຫວຽດນາມ 2035
ພິທີປະກາດບົດລາຍງານ “ຫວຽດນາມ ປີ 2035 - ມຸ່ງໄປເຖິງຄວາມວັດທະນາຖາວອນ, ມີຫົວຄິດປະດິດສ້າງ, ມີຄວາມຍຸຕິທຳ ແລະ ປະຊາທິປະໄຕ” ໂດຍກະຊວງແຜນການ ແລະ ການລົງທຶນ ຫວຽດນາມ ສົມທົບກັບທະນາຄານໂລກຈັດຕັ້ງ ໃນຕອນເຊົ້າວັນທີ 23/2, ຢູ່ຮ່າໂນ້ຍ. ບົດລາຍງານດັ່ງກ່າວໄດ້ວາງອອກບັນດາມາດຕະການປະຕິຮູບເພື່ອໃຫ້ ຫວຽດນາມ ກາຍເປັນພື້ນຖານເສດຖະກິດພັດທະນາໄວ, ຍືນຍົງ, ດ້ວຍລະດັບລາຍຮັບສະເລ່ຍສູງໃນປີ 2035. ຕາມນັ້ນແລ້ວ, ຫວຽດນາມ ຕ້ອງຮັກສາລະດັບເຕີບໂຕຢ່າງໜ້ອຍສຸດແມ່ນ 7% ໃນແຕ່ລະປີ ແລະ ຍົກລະດັບລາຍຮັບສະເລ່ຍຂຶ້ນເຖິງ 7.000 USD ໃນປີ 2035. ກ່າວຄຳເຫັນທີ່ພິທີປະກາດ, ທ່ານ Jim Yong Kim, ປະທານທະນາຄານໂລກ, ຖືວ່າ ຫວຽດນາມ ແມ່ນແບບຢ່າງທີ່ບັນລຸຜົນສຳເລັດໃນການພັດທະນາ. ຈາກແມ່ນໜຶ່ງໃນບັນດາປະເທດທຸກຍາກທີ່ສຸດ, ໃນ 30 ປີຜ່ານມາ, ຫວຽດນາມ ໄດ້ຮັກສາລະດັບເຕີບໂຕແຕ່ລະປີຢູ່ໃນລະດັບເກືອບ 7% ແລະ ໄດ້ປະຕິບັດສຳເລັດບັນດາໂຄງການຈຸດໝາຍອັນໄດ້ຊ່ວຍປະຊາຊົນນັບລ້ານໆຄົນຫລຸດພົ້ນອອກຈາກຄວາມທຸກຍາກ.
“ບົດລາຍງານໄດ້ກຳນົດວ່າ ຫວຽດນາມ ບັນລຸຜົນສຳເລັດໃນໄລຍະ 20 ປີຈະມາເຖິງຄືແນວໃດ. ການເພີ່ມສະມັດຕະພາບແຮງງານຢ່າງໄວ, ການປົກປັກຮັກສາສິ່ງແວດລ້ອມ ແລະ ປ່ຽນໃໝ່ຢ່າງມີຫົວຄິດປະດິດສ້າງໃນການເຄື່ອນໄຫວເສດຖະກິດຈະຊ່ວຍໃຫ້ ຫວຽດນາມ ເຕີບໂຕໄວ. ຍຸບເລີກຮົ້ວກີດຂວາງສຳລັບບັນດາເປົ້າໝາຍອາພັບ , ສະໜອງບັນດາການບໍລິການດີທີ່ສຸດໃຫ້ກຸ່ມຄົນຊັ້ນກາງໃນຕົວເມືອງຈະຊ່ວຍ ຫວຽດນາມ ຮັກສາຜົນງານປະທັບໃຈກ່ຽວກັບຄວາມສະເໝີພາບ ແລະ ການເຊື່ອມໂຍງໃນສັງຄົມຂອງຕົນ. ບົດລາຍງານກໍ່ແນະນຳໃຫ້ ຫວຽດນາມ ຄວນສ້າງລະບອບທັນສະໄໝ ແລະ ໂປ່ງໃສນີ້, ແມ່ນບັນດາບາດກ້າວສາມາດຊ່ວຍ ຫວຽດນາມ ບັນລຸຄາດໝາຍຂອງຕົນໄດ້”
(ແຫຼ່ງຄັດຈາກ VOV)


text:
ໃນຕອນເຊົ້າວັນທີ 22 ມີນາ 2018 ທີ່ຜ່ານມາທາງໜ່ວຍພັກພະແນກ ປທສ ແຂວງຜົ້ງສາລີ ໄດ້ຈັດໃຫ້ມີພິທີຮັບໃບຢັ້ງຢືນໜ່ວຍພັກແຂງ-ຮູ້ນຳພາຮອບດ້ານຄັ້ງທີ4 ແລະ ມອບບັດສະມາຊິກພັກສົມບູນທີ່ໄດ້ມາດຖານຄັ້ງທີ 1 ຂອງໜ່ວຍພັກພະແນກ ປທສ ແຂວງ ຂື້ນທີ່ຫ້ອງປະຊຸມຂອງພະແນກ ຊັບພະຍາກອນທຳມະຊາດ ແລະ ສິ່ງແວດລ້ອມ ແຂວງ ໂດຍການໃຫ້ກຽດເຂົ້າຮ່ວມຂອງສະຫາຍ ພົນຈັດຕະວາ ທອງເສັດ ແສນວົງ ຮອງເລຂາພັກແຂວງ, ຫົວໜ້າກອງບັນຊາການ ປກຊ ແຂວງຜົ້ງສາລີ.
ມີແຂກຖືກເຊີນທີ່ມາຈາກຄະນະຈັດຕັ້ງແຂວງ, ກວດກາແຂວງ, ມີບັນດາສະຫາຍເລຂາໜ່ວຍພັກທີ່ມາຈາກບັນດາລັດວິສາຫະກິດໄປສະນີ ສາຂາແຂວງ, ລັດວິສາຫະກິດລາວໂທລະຄົມ ສາຂາແຂວງ, ລັດວິສາຫະກິດ ສະຕຣາ ໂທລະຄົມ ສາຂາແຂວງ ແຂກຖືກເຊີນຈາກໜ່ວຍພັກທີ່ຢູ່ອ້ອມຂ້າງພະແນກ ແລະ ມີບັນດາສະຫາຍສະມາຊິກພັກພາຍໃນໜ່ວຍ ເຂົ້າຮ່ວມຢ່າງພ້ອມພຽງ.
ເຊິ່ງກ່ອນອື່ນ ສະຫາຍ ປະສິດ ເຈັ່ນຕະຈັກ ເລຂາໜ່ວຍພັກ ກໍ່ໄດ້ຂື້ນຜ່ານບົດສະຫຼຸບໃນການຈັດຕັ້ງເຄື່ອນໄຫວ ແລະ ການຊີ້ນຳ-ນຳພາ ຕະຫຼອດໄລຍະ 1 ປີທີ່ຜ່ານມາ ເຊີ່ງສະຫາຍໄດ້ຍົກໃຫ້ເຫັນເຖິງບັນດາຜົນງານທີ່ພົ້ນເດັ່ນ ແລະ ບັນຫາທີ່ຕ້ອງແກ້ໄຂໃນຕໍ່ໜ້າ.
ຈາກນັ້ນ; ກໍ່ໄດ້ຜ່ານມະຕິຕົກລົງຂອງຄະນະປະຈຳພັກແຂວງ ສະບັບເລກທີ 19/ຄພຂ.ຜລ, ລົງວັນທີ 12 ມັງກອນ 2018ວ່າດ້ວຍການອະນຸມັດ ມອບໃບຢັ້ງຢືນໜ່ວຍພັກເຂັ້ມແຂງ-ຮູ້ນຳພາຮອບດ້ານ ໃຫ້ໜ່ວຍພັກພະແນກ ປທສ ແຂວງຜົ້ງສາລີ ຄັ້ງທີ4 ແລະ ຜ່ານມະຕິຕົກລົງຂອງຄະນະປະຈຳພັກແຂວງ ສະບັບເລກທີ 198/ຄພຂ.ຜລ, ລົງວັນທີ 17 ກໍລະກົດ 2017 ວ່າດ້ວຍການມອບບັດສະມາຊິກພັກສົມບູນທີ່ໄດ້ຕາມມາດຖານ ລວມຈຳນວນ 3 ສະຫາຍ, ຍີງ 2 ສະຫາຍຄື: ສະຫາຍ ວິນິດ ທະລາສຸກ, ສະຫາຍ ນາງ ຄອນສະໃໝ ອີນຕະພູມ, ສະຫາຍ ນາງ ພອນມະລີ ໄຊຍະກັນ ໃຫ້ກຽດຂື້ນມອບໂດຍ ສະຫາຍ ພົນຈັດຕະວາ ທອງເສັດ ແສນວົງ ຮອງເລຂາພັກແຂວງ, ຫົວໜ້າກອງບັນຊາການ ປກຊ ແຂວງຜົ້ງສາລີ ແລະ ຂື້ນຮັບໃບຢັ້ງຢືນໜ່ວຍພັກແຂງ-ຮູ້ນຳພາຮອບດ້ານຄັ້ງທີ4 ໂດຍ ສະຫາຍ ປະສິດ ເຈັ່ນຕະຈັກ ເລຂາໜ່ວຍພັກ ພະແນກ ປທສ ແຂວງ ຕໍ່ຈາກນັ້ນສະມາຊິກພັກສົມບູນທັງ 3 ສະຫາຍກໍ່ໄດ້ຂື້ນຮັບບັດສະມາຊິກພັກສົມບູນຕາມລຳດັບ.
(ພິທີມອບໃບຢັ້ງຢືນໜ່ວຍພັກແຂງ-ຮູ້ນຳພາຮອບດ້ານຄັ້ງທີ4)
(ພິທີມອບບັດສະມາຊິກພັກສົມບູນທີ່ໄດ້ມາດຖານ ຄັ້ງທີ1)


text:
ທ່ານນາຍົກລັດຖະມົນຕີ ຫງວຽນຊວນຟຸກ
ຕອນບ່າຍວັນທີ 27/2 ຢູ່ ຮ່າໂນ້ຍ, ທ່ານນາຍົກລັດຖະມົນຕີຫງວຽນຊວນຟຸກໄດ້ໃຫ້ການຕ້ອນຮັບທ່ານ ລັດຖະມົນຕີການຕ່າງປະເທດ ແລະ ການຄ້າ ບຣູໄນ Pehin Dato Lim Jock Seng ພວມຢ້ຽມຢາມຫວຽດນາມ ຢ່າງເປັນທາງການ ແລະ ເຂົ້າຮ່ວມກອງປະຊຸມຄັ້ງທີ 1 ຄະນະກຳມະການຮ່ວມມືສອງຝ່າຍຫວຽດນາມ -ບຣູໄນ. ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນ: ຫວຽດນາມ ຊົມເຊີຍ ແລະ ລໍຖ້າ ກະສັດ ບຣູໄນ ມາຢ້ຽມຢາມຫວຽດນາມ ເນື່ອງໃນໂອກາດເຂົ້າຮ່ວມກອງປະຊຸມ APEC 2017. ທ່ານນາຍົກລັດຖະມົນຕີ ສະເຫນີ: ສອງປະເທດ ວາງອອກບັນດາມາດຕະການເພີ່ມທະວີການຊຸກຍູ້ການຄ້າໃນໄລຍະຈະມາເຖິງ ແລະ ສະເຫນີ ບຮູໄນສ້າງເງື່ອນໄຂເພື່ອໃຫ້ບັນດາບໍລິສັດສະມາຊິກຂອງກຸ່ມບໍລິສັດນ້ຳມັນອາຍແກສຫວຽດນາມ ເຂົ້າຮ່ວມບັນດາໂຄງການສຳຫລວດ, ຂຸດຄົ້ນ ແລະ ສະຫນອງບັນດາບໍລິການນ້ຳມັນມີຄຸນນະພາບສູງຢູ່ ບຣູໄນ. ທ່ານນາຍົກລັດຖະມົນຕີ ສະເຫນີສອງຝ່າຍສືບຕໍ່ສະຫນັບສະຫນູນເຊິ່ງກັນ ແລະກັນທີ່ບັນດາເວທີປາໄສພາກພື້ນ ແລະສາກົນ.
(ແຫຼ່ງຄັດຈາກ VOV)


text: ສຳນັກງານຜູ້ຕາງໜ້າສະ ຫະພາບເອີຣົບ ຫຼື ອີຢູ ປະຈຳ ລາວ ໄດ້ຈັດງານລ້ຽງສະເຫຼີມສະ ຫຼອງວັນສ້າງຕັ້ງສະຫະພາບ ເອີຣົບ (9 ພຶດສະພາ) ຂຶ້ນໃນ ວັນທີ 10 ພຶດສະພາ ທີ່ໂຮງ ແຮມເສດຖາປາລັດ, ນະຄອນ ຫຼວງວຽງຈັນ ໂດຍມີທ່ານ ຄຳ ໝັ້ນ ສູນວິເລີດ ລັດຖະມົນຕີ ກະຊວງພາຍໃນ, ທ່ານ ແສງ ເພັດ ຮຸ່ງບຸນຍວງ ຮອງລັດຖະ ມົນຕີກະຊວງການຕ່າງປະ ເທດ ພ້ອມດ້ວຍບັນດາທ່ານ ແຂກຖືກເຊີນເຂົ້າຮ່ວມ. ທ່ານ ລີໂອ ຟາເບີ ເອກ ອັກຄະລັດຖະທູດສະຫະພາບ ເອີຣົບ ປະຈຳ ສປປ ລາວ ກ່າວ ວ່າ: ຕະຫຼອດໄລຍະທີ່ຜ່ານມາ ການພົວພັນລະຫວ່າງ ສປປ ລາວ - ສະຫະພາບເອີຣົບນັບ ມື້ນັບພັດທະນາຂຶ້ນ; ເຖິງວ່າ ພວກເຮົາຈະແນໃສ່ການຮ່ວມ ມື ເພື່ອການພັດທະນາ ແລະ ການຕໍ່ສູ້ກັບຄວາມທຸກຍາກ ເປັນຫຼັກ. ພວກເຮົາກໍສາມາດ ເບິ່ງໄປໄກກ່ວານັ້ນ ແລະ ໄດ້ ມີການຮ່ວມມືກັນໃນຫຼາຍຂະ ແໜງການ ແລະ ຢືນຢັນວ່າສະ ຫະພາບເອີຣົບຈະສືບຕໍ່ຮ່ວມ ມືກັບ ສປປ ລາວ ເພື່ອການ ພັດທະນາຕໍ່ໄປ. ທ່ານຍັງໄດ້ກ່າວຕື່ມວ່າ: ພວກເຮົາດີໃຈເປັນພິເສດຕໍ່ ການປຶກສາຫາລືຢ່າງກົງໄປກົງ ມາ ໃນວຽກງານສິດທິມະນຸດທີ່ ໄດ້ຈັດຂຶ້ນທຸກໆປີ ຊຶ່ງໄດ້ຊ່ວຍ ໃຫ້ເຮົາເຂົ້າໃຈຊຶ່ງກັນ ແລະ ກັນ ຫຼາຍຂຶ້ນ ແລະ ກໍຫວັງຢ່າງຍິ່ງ ວ່າຈະໄດ້ຈັດກິດຈະກຳຮ່ວມກັນ ເພື່ອສະເຫຼີມສະຫຼອງຄົບຮອບ 70 ປີ ຂອງຖະແຫຼງການສາກົນ ວ່າດ້ວຍສິດທິມະນຸດ ໃນທ້າຍ ປີນີ້. (ຂ່າວ: ນ. ແສງຈັນ)


text:
ທ່ານ ບຸ່ຍວັນຕີ໋ງ, ເລຂາຄະນະພັກແຂວງ ຮ່ວາບິ່ງ ໄດ້ມອບຂອງຂວັນໃຫ້ຄະນະ
(ພາບ: Nhan Sinh/TTXVN)
ວັນທີ 13 ເມສາ, ຄະນະຜູ້ແທນຂັ້ນສູງຂອງຄະນະກຳມະການສູນກາງແນວລາວສ້າງຊາດ ໂດຍທ່ານ ໄຊສົມພອນ ພົມວິຫານ, ກຳມະການກົມການເມືອງ, ປະທານຄະນະກຳມະການສູນກາງແນວລາວສ້າງຊາດ ເປັນຫົວໜ້າຄະນະ ໄດ້ໄປຢ້ຽມຢາມແຂວງ ຮ່ວາບິ່ງ. ທ່ານ ບຸ່ຍວັນຕີ໋ງ, ເລຂາຄະນະພັກແຂວງ ຮ່ວາບິ່ງ ໄດ້ຕາງໜ້າໃຫ້ການນຳ ແລະ ປະຊາຊົນບັນດາເຜົ່າໃນແຂວງ ຮ່ວາບິ່ງ ຕ້ອນຮັບຄະນະ, ແບ່ງປັນນ້ຳໃຈບໍລິສຸດຜຸດຜ່ອງ, ສະໜິດຕິດພັນລະຫວ່າງ 2 ປະເທດ, ລະຫວ່າງແນວໂຮມປະເທດຊາດ ຫວຽດນາມ ແລະ ແນວລາວສ້າງຊາດ.
ທ່ານ ໄຊສົມພອນ ພົມວິຫານ ໄດ້ອວຍພອນໃຫ້ອົງຄະນະພັກ, ອຳນາດການປົກຄອງ ແລະ ປະຊາຊົນບັນດາເຜົ່າແຂວງ ຮ່ວາບິ່ງ ທີ່ຍາດໄດ້ຜົນງານຫຼາຍຢ່າງໃນການພັດທະນາເສດຖະກິດ - ສັງຄົມ, ພິເສດແມ່ນການລົບລ້າງຄວາມອຶດຫິວ, ຫລຸດຜ່ອນຄວາມທຸກຍາກ, ຍົກສູງຊີວິດການເປັນຢູ່ໃຫ້ແກ່ພໍ່ແມ່ປະຊາຊົນຊາດຊົນເຜົ່າສ່ວນໜ້ອຍ, ເຂດປະສົບກັບຄວາມຫຍຸ້ງຍາກ. ທ່ານ ໄຊສົມພອນ ພົມວິຫານ ກໍ່ຖືວ່າ: ໃນໄລຍະຕໍ່ສູ້ຕ້ານພວກລ່າເມືອງຂຶ້ນ ຝລັ່ງ ແລະ ຈັກກະພັດ ອາເມລິກາ ໃນເມື່ອກ່ອນ, ປະຊາຊົນບັນດາເຜົ່າແຂວງ ຮ່ວາບິ່ງ ໄດ້ອຸ້ມສູ່ຊ່ວຍເຫຼືອການປະຕິວັດ ລາວ, ຈັດແຈງສະຖານທີ່ເພື່ອຈັດຕັ້ງກອງປະຊຸມກຽມຂອງພັກປະຊາຊົນປະຕິວັດລາວ ຄັ້ງທີ II ແລະ ຮາກຖານວິທະຍຸກະຈາຍສຽງ ປະເທດລາວ. ນັ້ນແມ່ນເຂດປູຊະນີຍະສະຖານປະຫວັດສາດອັນລ້ຳຄ່າທີ່ໄດ້ຮັບການປົກປັກຮັກສາ, ປະກອບສ່ວນເພີ່ມພູນຄູນສ້າງນ້ຳໃຈໃຫ້ແກ່ລຸ້ນຕ່າງໆຂອງ 2 ປະເທດໃນປະຈຸບັນ ແລະ ອະນາຄົດ.
(ແຫຼ່ງຄັດຈາກ VOV)


text:
ສາມອົງການຈັດຕັ້ງ ສປຊ ສືບຕໍ່ສະໜັບສະໜຸນການພັດທະນາຂອງ ສປປ ລາວ
ທີ່ນະຄອນຫຼວງວຽງຈັນ, 12 ທັນວາ 2016
ອົງການ UNDP, UNFPA ແລະUNICEF ຮ່ວມລົງນາມຂໍ້ຕົກລົງໃໝ່ ວ່າດ້ວຍການຈັດຕັ້ງປະຕິບັດແຜນດຳເນີນໂຄງການຢູ່ ສປປ ລາວ ຂອງອົງການຂອງຕົນ ຮ່ວມກັບເຈົ້າໜ້າທີ່ຈາກລັດຖະບານ.
(ຈາກຂວາຫາຊ້າຍ) ຮອງລັດຖະມົນຕີ ກະຊວງແຜນການ ແລະ ການລົງທຶນ ທ່ານ ປອ. ກິແກ້ວ ຈັນທະບູຣີ, ຜູ້ຕາງໜ້າອົງການ ສປຊ ສຳລັບເດັກ ທ່ານນາງ ຫົງເວີຍ ກາວ, ຮອງຜູ້ຕາງໜ້າອົງການ ສປຊ ເພື່ອການພັດທະນາ ທ່ານ ບາລາຊູບຣາມານຽມ ມູຣາລີ ແລະ ຮອງຜູ້ຕາງໜ້າອົງການ ສປຊ ກອງທຶນສຳລັບປະຊາກອນ ທ່ານນາງ ອູຣິກາ ເຣັນສຕຣອມ ລອຍ ຫຼັງການລົງນາມຂໍ້ຕົກລົງໃໝ່ ວ່າດ້ວຍການຈັດຕັ້ງປະຕິບັດແຜນດຳເນີນໂຄງການຢູ່ ສປປ ລາວ.
ສາມອົງການຈັດຕັ້ງ ສປຊ ຈະເລີ່ມຈັດຕັ້ງປະຕິບັດແຜນດຳເນີນໂຄງການ 5 ປີ ຮອບວຽນໃໝ່ຂອງຕົນ ໃນປີ 2017. ໂດຍສອດຄ່ອງກັບອົງການຈັດຕັ້ງ ສປຊ ອື່ນໆ, ສາມອົງການຈັດຕັ້ງດັ່ງກ່າວຈະປະຕິບັດຂອບການຮ່ວມມືລະຫວ່າງ ສປປ ລາວ ແລະ ອົງການສະຫະປະຊາຊາດ ສຳລັບໄລະຍະປີ 2017-2021 ທີ່ສະທ້ອນໃຫ້ເຫັນການປະກອບສ່ວນໂດຍລວມຂອງອົງການສະຫະປະຊາຊາດ ຕໍ່ກັບການສະໜັບສະໜຸນ ສປປ ລາວ ໃຫ້ບັນລຸເປົ້າໝາຍການພັດທະນາທີ່ກຳນົດໂດຍລັດຖະບານ.
ຕາງໜ້າໃຫ້ລັດຖະບານໃນພິທີລົງນາມ, ພະນະທ່ານ ປອ. ກິແກ້ວ ຈັນທະບູຣີ, ຮອງລັດຖະມົນຕີກະຊວງແຜນການ ແລະ ການລົງທຶນ ໄດ້ກ່າວວ່າ ມື້ນີເປັນຂີດໝາຍສຳຄັນໜຶ່ງໃນການຮ່ວມມືລະຫວ່າງລັດຖະບານ ແລະ ອົງການສະຫະປະຊາຊາດ, ສຳລັບໄລຍະປີ 2017-2021 ເປັນໄລຍະແຫ່ງການຊຸກຍູ້ ສປປ ລາວ ໃຫ້ຫຼຸດພົ້ນອອກຈາກສະຖານະພາບດ້ອຍພັດທະນາ ເພື່ອກ້າວໄປສູ່ການເປັນປະເທດທີ່ມີລາຍຮັບປານກາງສູງ ທີ່ທັນສະໄໝ ພາຍໃນປີ 2020. ທ່ານ ປອ. ກິແກ້ວ ໄດ້ສະແດງຄວາມຂອບໃຈຕໍ່ສາມອົງການຈັດຕັ້ງດັ່ງກ່າວ ທີ່ໃຫ້ການສະໜັບສະໜຸນການພັດທະນາ ຂອງ ສປປ ລາວ.
ສາມອົງການຈັດຕັ້ງດັ່ງກ່າວ, ເຖິງວ່າຈະມີພາລະບົດບາດທີ່ແຕກຕ່າງກັນ, ແຕ່ກໍມີເປົ້າໝາຍ ແລະ ຍຸດທະສາດທີ່ເປັນອັນໜຶ່ງອັນດຽວກັນ ທີ່ສາມາດເຮັດວຽກຮ່ວມກັບອົງການຈັດຕັ້ງ ສປຊ ອື່ນໆ ແລະ ຄູ່ຮ່ວມພັດທະນາ ເພື່ອສະໜັບສະໜຸນການບັນລຸໝາກຜົນຂອງແຜນພັດທະນາເສດຖະກິດ-ສັງຄົມແຫ່ງຊາດ ຄັ້ງທີ VIIIແລະ ເປົ້າໝາຍພັດທະນາແບບຍືນຍົງ ເຊິ່ງລວມທັງເປົ້າໝາຍການພັດທະນາແບບຍືນຍົງແຫ່ງຊາດ ທີ 18 ກ່ຽວກັບລະເບີດບໍ່ທັນແຕກ ແລະ ຈຸດປະສົງການພັດທະນາແຫ່ງຊາດອື່ນໆ. ນອກຈາກນີ້, ອົງການ UNDP, UNFPAແລະ UNICEFຈະຊ່ວຍສະໜັບສະໜຸນການປະຕິຮູບກົດໝາຍ ແລະ ນະໂຍບາຍ, ການສ້າງຂີດຄວາມສາມາດໃຫ້ແກ່ອົງການຈັດຕັ້ງຂອງລັດຖະບານ ແລະ ເຮັດວຽກດ້ານການຮ່ວມມື ໃຕ້-ໃຕ້. ອີກເປົ້າໝາຍໜຶ່ງທີ່ເປັນອັນໜຶ່ງອັນດຽວກັນຂອງສາມອົງການ ກໍຄືການເຮັດວຽກເພື່ອໄວໜຸ່ມ ແລະ ກັບໄວໜຸ່ມ ເຊິ່ງເປັນອົງປະກອບໜຶ່ງທີ່ສຳຄັນຂອງປະເທດ ເພາະ 60 ເປີເຊັນຂອງປະຊາກອນມີອາຍຸຕໍ່າກວ່າ 25.
ແຜນດຳເນີນໂຄງການໃໝ່ຢູ່ ສປປ ລາວ ຂອງອົງການUNDPຈະສຸມໃສ່ກຸ່ມເປົ້າໝາຍດັ່ງນີ້: ຄົນທຸກຍາກ ແລະ ຄົນທີ່ມີຄວາມສ່ຽງທີ່ຈະກັບໄປສູ່ຄວາມທຸກຍາກ, ໂດຍສະເພາະແມ່ນຜູ່ອອກແຮງງານໃນການຜະລິດກະສິກຳຢູ່ຊົນນະບົດ ແລະ ຊຸມຊົນທີ່ຢູ່ໃນ ຫຼື ໃກ້ກັບພື້ນທີ່ທີ່ໄດ້ຮັບການປົກປ້ອງ. ໃນນີ້, ອົງການຈະສຸມໃສ່ໄວໜຸ່ມ,ໂດຍສະເພາະໄວໜຸ່ມຍິງ, ເພື່ອພັດທະນາທັກສະ ແລະ ເພີ່ມຄວາມເຂົ້າໃຈກ່ຽວກັບສິດທິຂອງເຂົາເຈົ້າໃນການເຂົ້າເຖິງຄວາມຍຸຕິທຳ ແລະ ການບໍລິການຂອງພາກລັດ. ນອກຈາກນີ້, ອົງການກໍຈະເພີ່ມຄວາມພະຍາຍາມໃນການອຳນວຍຄວາມສະດວກໃຫ້ແກ່ການຮ່ວມມື ໃຕ້-ໃຕ້ ແລະ ການຮ່ວມມືສາມຫຼ່ຽມ, ໂດຍສະເພາະກັບບັນດາປະເທດໃນອາຊຽນ. ໂດຍຜ່ານບົດບາດໃນຂະບວນການໂຕະມົນລະດັບຊາດ, ອົງການUNDP ຈະສ້າງຄວາມເຂັ້ມແຂງໃຫ້ແກ່ການປຶກສາຫາລືດ້ານນະໂຍບາຍ ແລະ ສ້າງການປ່ຽນແປງຢ່າງມີລະບົບ ເພື່ອແກ້ໄຂຄວາມບໍ່ສະເໝີພາບ, ສົ່ງເສີມການສະໜອງທຶນເພື່ອການພັດທະນາແບບມີສ່ວນຮ່ວມຫຼາຍຂຶ້ນ ແລະ ສະໜັບສະໜຸນການນຳໃຊ້ການເປັນຄູ່ຮ່ວມມືລະຫວ່າງພາກລັດ ແລະ ພາກເອກະຊົນ ເພື່ອສ້າງວຽກເຮັດງານທຳ ແລະ ການພັດທະນາທັກສະການເຮັດວຽກ.
ສ່ວນແຜນດຳເນີນໂຄງການໃໝ່ຢູ່ ສປປ ລາວ ຂອງອົງການUNFPAຈະສຸມໃສ່ປະຊາກອນທີ່ດ້ອຍໂອກາດ, ໂດຍສະເພາະແມ່ຍິງບັນດາເຜົ່າໃນຊົນນະບົດ, ໄວລຸ້ນ ແລະ ໄວໜຸ່ມສາວ. ອົງການມີເປົ້າໝາຍຮັບປະກັນວ່າ ໄວໜຸ່ມຍິງ ຈະສາມາດຫຼຸດຜ່ອນການຖືພາກ່ອນໄວ ແລະ ສາມາດນຳໃຊ້ຄວາມສາມາດຂອງເຈົ້າໄດ້ຢ່າງເຕັມສ່ວນໃນການປະກອບສ່ວນການພັດທະນາເພື່ອອະນາຄົດຂອງ ສປປ ລາວ. ແຜນດຳເນີນໂຄງການໃໝ່ນີ້ຈະໃຫ້ບູລິມະສິດແກ່ການສ້າງຂີດຄວາມສາມາດໃນຂອບການຮ່ວມມືດ້ານນະໂຍບາຍ ເພື່ອຮັບປະກັນການເຂົ້າເຖິງການບໍລິການສຸຂະພາບທາງເພດ ແລະ ສຸຂະພາບໄວຈະເລີນພັນ ຢ່າງທົ່ວເຖິງ ແລະ ເທົ່າທຽມ. ນອກຈາກນີ້, ທາງອົງການຍັງຈະໄດ້ເຮັດວຽກເພື່ອເພີ່ມຂີດຄວາມສາມາດລະດັບຊາດ ເພື່ອສະໜອງແພດຜະດຸງຄັນ ແລະ ສາມາດຜະລິດ, ວິເຄາະ ແລະ ນຳໃຊ້ຂໍ້ມູນທີ່ມີການຈັດແບ່ງຢ່າງມີຄຸນນະພາບສູງ. ຫົວໃຈຂອງແຜນດຳເນີນໂຄງການ 5 ປີ ຂອງອົງການ ແມ່ນຮັບປະກັນການເພີ່ມຂຶ້ນຂອງຂໍ້ມູນຂ່າວສານກ່ຽວກັບບົດບາດຍິງ-ຊາຍ ແລະ ການບໍລິການສຸຂະພາບທາງເພດ ແລະ ສຸຂະພາບໄວຈະເລີນພັນ.
ເປົ້າໝາຍລວມຂອງແຜນດຳເນີນໂຄງການໃໝ່ຢູ່ ສປປ ລາວ ຂອງອົງການ ແມ່ນຮັບປະກັນວ່າ ເດັກນ້ອຍ, ໂດຍສະເພາະເດັກນ້ອຍທີ່ດ້ອຍໂອກາດທີ່ສຸດ, ຈະສາມາດຮັບສິດໃນການຢູ່ລອດ, ການພັດທະນາ ແລະ ການປົກປ້ອງຂອງເຂົາເຈົ້າໄດ້ຢ່າງເຕັມສ່ວນ. ໃນຂະນະທີ່ແຜນດຳເນີນໂຄງການຈະໄດ້ຮັບການຈັດຕັ້ງປະຕິບັດໃນລະດັບຊາດ ໃນຂົງເຂດການສະໜັບສະໜຸນນະໂຍບາຍ ແລະ ການສ້າງຄວາມເຂັ້ມແຂງຂີດຄວາມສາມາດ, ກິດຈະກຳຕ່າງໆທີ່ຊ່ວຍປັບປຸງການສະໜອງບໍລິການ ຈະໃຫ້ບູລິມະສິດແກ່ 7 ແຂວງ ທີ່ໄດ້ຮັບການຄັດເລືອກຫຼັງຈາກການວິເຄາະດ້ານຄວາມແຕກໂຕນກັນລະຫວ່າງແຂວງຕ່າງໆ ຮ່ວມກັບກະຊວງແຜນການ ແລະ ການລົງທຶນ: ແຂວງບໍ່ແກ້ວ, ຜົ້ງສາລີ, ຫົວພັນ, ຊຽງຂວາງ, ສາລະວັນ, ອັດຕະປື ແລະ ເຊກອງ. ແຜນດຳເນີນໂຄງການໃໝ່ຂອງອົງການຈະເນັ້ນໃສ່ 5 ຂົງເຂດຕົ້ນຕໍ: ສຸຂະພາບ ແລະ ໂພສະນາການ; ນໍ້າສະອາດ ແລະ ການປ່ຽນແປງດິນຟ້າອາກາດ; ການສຶກສາ; ການປົກປ້ອງເດັກນ້ອຍ; ການມີສ່ວນຮ່ວມໃນສັງຄົມ, ເຊິ່ງລວມທັງການວິເຄາະດ້ານນະໂຍບາຍ ແລະ ຂໍ້ມູນ, ການສື່ສານເພື່ອການພັດທະນາ ແລະ ການມີສ່ວນຮ່ວມຂອງໄວໜຸ່ມ.
ຕິດຕໍ່:
- ທ່ານ ມໍຣະກົດ ວົງໄຊ, ຫົວໜ້າພະແນກສະຫະປະຊາຊາດ, ກົມຮ່ວມມືສາກົນ, ກະຊວງແຜນການ ແລະ ການລົງທຶນ: ໂທ: 021-222214, ອີ-ເມວ: This email address is being protected from spambots. You need JavaScript enabled to view it.
- ທ່ານນາງ ອິດິໂກ ຮາໂມສ-ໂຊໂລ, ຊ່ຽວຊານການສື່ສານ, ຫົວໜ້າໜ່ວຍງານຂໍ້ມູນຂ່າວສານ, ອົງການສະຫະປະຊາຊາດ ເພື່ອການພັດທະນາ: ໂທ: 021 267 778, ອີ-ເມວ: This email address is being protected from spambots. You need JavaScript enabled to view it.


text:
ຕອນເຊົ້າວັນພະຫັດທີ 22 ກຸມພາ 2018 ທີ່ສະພາແຫ່ງຊາດ, ທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ ໄດ້ຕ້ອນຮັບການຢ້ຽມຂ່ຳນັບຂອງຄະນະຜູ້ແທນລັດຖະສະພາ ສະຫະລັດອາເມລິກາ ນໍາໂດຍທ່ານ ຣອດນີ ແຟຼລິງຮາຍແຊນ (Rodney Frelinghuysen) ປະທານກໍາມາທິການຈັດສັນງົບປະມານສະພາ ໃນໂອກາດເດີນທາງມາຢ້ຽມຢາມ ແລະ ເຮັດວຽກຢູ່ ສປປລາວ ໃນລະຫວ່າງວັນທີ 21-22 ກຸມພາ 2018.
ໃນການຕ້ອນຮັບຄັ້ງນີ້, ທ່ານ ນາງ ປານີ ຢາທໍ່ຕູ້ ໄດ້ສະແດງຄວາມຍິນດີຕ້ອນຮັບທ່ານ ຣອດນີ ແຟຼລິງຮາຍແຊນ ດ້ວຍຄວາມຈິງໃຈທີ່ໄດ້ມາຢ້ຽມຢາມ ສປປລາວ ຄັ້ງນີ້ ເຊິ່ງເປັນຄັ້ງທໍາອິດ ແລະ ມີຄວາມໝາຍສຳຄັນ, ຖືວ່າເປັນນິມິດໝາຍທີ່ດີໃຫ້ແກ່ການເສີມຂະຫຍາຍການພົວພັນຮ່ວມມື ລະຫວ່າງ ສປປລາວ ແລະ ສ.ອາເມລິກາ ໂດຍສະເພາະລະຫວ່າງສະພາແຫ່ງຊາດລາວ ແລະ ລັດຖະສະພາ ສ.ອາເມລິກາ ພາຍຫລັງທີ່ໄດ້ມີການຍົກລະດັບການພົວພັນຮ່ວມມື ລາວ-ອາເມລິກາຂຶ້ນເປັນ “ຄູ່ຮ່ວມມືແບບກວມລວມ” ນໍາກັນ ໃນປີ 2016 ໃນໂອກາດການຢ້ຽມຢາມຄັ້ງປະຫວັດສາດຂອງທ່ານ ບາຣັກ ໂອບາມາ ປະທານາທິບໍດີ ສ.ອາເມລິກາ; ພ້ອມນັ້ນ, ທ່ານປະທານສະພາແຫ່ງຊາດ ຍັງໄດ້ຕີລາຄາສູງຕໍ່ການພົວພັນຮ່ວມມືລາວ-ອາເມລິກາ ທີ່ໄດ້ຮັບການປັບປຸງໃຫ້ດີຂຶ້ນເທື່ອລະກ້າວ ເຊິ່ງລັດຖະບານລາວ ກໍໄດ້ປະຕິບັດນະໂຍບາຍດ້ານມະນຸດສະທຳຂອງຕົນ ຕໍ່ປະຊາຊົນອາເມລິກາ ໂດຍສະເພາະຕໍ່ຄອບຄົວຂອງທະຫານອາເມລິກາທີ່ຫາຍສາບສູນ ຢູ່ລາວໃນປາງສົງຄາມ ໂດຍໄດ້ອະນຸຍາດໃຫ້ທະຫານອາເມລິກາ ເຂົ້າມາດໍາເນີນການຂຸດຄົ້ນຊອກຫາຊາກສົບຂອງທະຫານອາເມລິກາທີ່ຫາຍສາບສູນຢູ່ລາວໃນປາງສົງຄາມ. ສຳລັບການມາຢ້ຽມຢາມຂອງທ່ານ ຣອດນີ ແຟຼລິງຮາຍແຊນ ພ້ອມດ້ວຍຄະນະຄັ້ງນີ້ ກໍຍັງເປັນການສືບຕໍ່ເສີມຂະຫຍາຍສາຍພົວພັນມິດຕະພາບ ແລະ ການຮ່ວມມື ລະຫວ່າງສອງປະເທດ ທັງເປັນບາດກ້າວເລີ່ມຕົ້ນອັນສຳຄັນໃນການເສີມຂະຫຍາຍການພົວພັນຮ່ວມມື ລະຫວ່າງອົງການນິຕິບັດຍັດຂອງສອງປະເທດ ລາວ ແລະ ອາເມລິກາ. ໃນໂອກາດດັ່ງກ່າວ, ທ່ານປະທານສະພາແຫ່ງຊາດຍັງໄດ້ສະແດງຄວາມຂອບໃຈຕໍ່ລັດຖະບານ, ລັດຖະສະພາ ແລະ ປະຊາຊົນອາເມລິກາ ທີ່ໃຫ້ການສະໜັບສະໜູນຊ່ວຍເຫຼືອ ສປປລາວ ໃນການເກັບກູ້ລະເບີດບໍ່ທັນແຕກ ທີ່ຕົກຄ້າງແຕ່ສະໄໝສົງຄາມ, ການຊ່ວຍເຫລືອດ້ານການສຶກສາ, ສາທາລະນະສຸກ ແລະ ຂະແໜງການອື່ນໆຢູ່ ສປປລາວ.
ໃນການຢ້ຽມຂ່ຳນັບ, ທ່ານ ຣອດນີ ແຟຼລິງຮາຍແຊນ ໄດ້ສະແດງຄວາມຂອບໃຈຕໍ່ການຕ້ອນຮັບອັນອົບອຸ່ນຈາກທ່ານປະທານສະພາແຫ່ງຊາດ ພ້ອມດ້ວຍຄະນະ ທັງແຈ້ງຈຸດປະສົງໂດຍສັງເຂບຂອງການມາຢ້ຽມຢາມ ແລະ ເຮັດວຽກທີ່ ສປປລາວ ຄັ້ງນີ້ ໂດຍສະເພາະແມ່ນຜົນຂອງການພົບປະກັບທ່ານ ວິໄລວົງ ບຸດດາຄໍາ ປະທານກໍາມາທິການແຜນການ ການເງິນ ແລະ ການກວດສອບ ສະພາແຫ່ງຊາດ, ທັງເປັນປະທານຄະນະມິດຕະພາບລັດຖະສະພາລາວ-ອາເມລິກາ ພ້ອມດ້ວຍຄະນະ ເຊິ່ງທັງສອງຝ່າຍໄດ້ມີການປຶກສາຫາລືຫລາຍບັນຫາສຳຄັນ ເພື່ອເສີມຂະຫຍາຍການຮ່ວມມືໃນຕໍ່ໜ້າ.
ກ່ອນໜ້ານີ້ໃນວັນດຽວກັນ ທີ່ຫ້ອງຮັບແຂກກຳມາທິການສະພາແຫ່ງຊາດ, ໄດ້ມີການພົບປະສອງຝ່າຍລະຫວ່າງສະພາແຫ່ງຊາດລາວ ນຳໂດຍທ່ານ ວິໄລວົງ ບຸດດາຄຳ ແລະ ລັດຖະສະພາ ສ.ອາເມລິກາ ນຳໂດຍທ່ານ ຣອດນີ ແຟຼລິງຮາຍແຊນ ເຊິ່ງທັງສອງຝ່າຍໄດ້ປຶກສາຫາລືຮ່ວມກັນກ່ຽວການພົວພັນຮ່ວມມືດ້ານການຄ້າ, ການລົງທຶນ ແລະ ການຮ່ວມມືໃນຂະແໜງການຕ່າງໆ. ໂອກາດດັ່ງກ່າວ, ຝ່າຍສະພາແຫ່ງຊາດລາວ ໄດ້ແລກປ່ຽນ ແລະ ສະເໜີໃຫ້ຝ່າຍ ສ.ອາເມລິກາ ສືບຕໍ່ໃຫ້ການຊ່ວຍເຫຼືອໃນໂຄງການເກັບກູ້ລະເບີດບໍ່ທັນແຕກຢູ່ ສປປລາວ; ນອກນັ້ນ, ຍັງໄດ້ສະເໜີໃຫ້ລັດຖະສະພາ ສ.ອາເມລິກາ ພິຈາລະນາບັນຫາການໃຫ້ສິດພິເສດດ້ານການຄ້າ ໃຫ້ແກ່ ສປປລາວ, ການຮ່ວມມືລະຫວ່າງສະພາແຫ່ງຊາດລາວ ແລະ ລັດຖະສະພາ ສ.ອາເມລິກາ ໂດຍຜ່ານກົນໄກຄະນະມິດຕະພາບລັດຖະສະພາ ແລະ ບັນຫາອື່ນໆທີ່ເປັນຜົນປະໂຫຍດແກ່ສອງປະເທດ ກໍຄືປະຊາຊົນສອງຊາດ.
ຕອນບ່າຍຂອງວັນດຽວກັນ, ຄະນະຜູ້ລັດຖະສະພາ ສ.ອາເມລິກາ ເຂົ້າຢ້ຽມຂ່ຳນັບທ່ານ ສົມດີ ດວງດີ ຮອງນາຍົກລັດຖະມົນຕີ ແຫ່ງ ສປປລາວ ແລະ ຕອນເຊົ້າຂອງວັນດຽວກັນ, ຍັງໄດ້ເຂົ້າພົບປະກັບທ່ານ ສະເຫຼີມໄຊ ກົມມະສິດ ລັດຖະມົນຕີກະຊວງການຕ່າງປະເທດອີກດ້ວຍ.


text:
ນຳການພົວພັນ ຫວຽດນາມ - ການາດາ ພັດທະນາຂຶ້ນສູ່ລະດັບສູງໃໝ່
ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ
ຟ້າມບີງມິງ ໃຫ້ການຕ້ອນຮັບທ່ານນາງ Ping Kitnikone
(ພາບ: VGP)
ວັນທີ 07/02/2017 ຢູ່ ຮ່າໂນ້ຍ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບີງມິງ ໃຫ້ການຕ້ອນຮັບທ່ານນາງ Ping Kitnikone ເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງ ການາດາ ປະຈຳ ຫວຽດນາມ. ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບີງມິງ ອວຍພອນທ່ານນາງ Ping Kitnikone ຮັບດຳລົງຕຳແໜ່ງເປັນເອກອັກຄະລັດຖະທູດ ການາດາ ປະຈຳ ຫວຽດນາມ ຄົນໃໝ່ ແລະ ຫວັງວ່າ ໃນຖານະຕຳແໜ່ງໃໝ່ຂອງຕົນ, ທ່ານນາງເອກອັກຄະລັດຖະທູດ Ping Kitnikone ຈະພ້ອມກັບ ຫວຽດນາມ ຕັ້ງໜ້າຊຸກຍູ້ການພົວພັນ 2 ຝ່າຍ ເພື່ອໃຫ້ປີ 2017 ກາຍເປັນປີບານພັບໃນການຍົກລະດັບສາຍພົວພັນ ຫວຽດນາມ - ການາດາ. ທ່ານ ຟ້າມບີງມິງ ຢືນຢັນວ່າ: 2 ປະເທດຍັງມີຄວາມສາມາດບົ່ມຊ້ອນໃນການຮ່ວມມືຫລາຍຢ່າງ ແລະ ໄລຍະຈະມາເຖິງ 2 ຝ່າຍຄວນພະຍາຍາມນຳການພົວພັນ 2 ຝ່າຍໃຫ້ພັດທະນາຂຶ້ນສູ່ລະດັບສູງໃໝ່, ພ້ອມທັງ ເພີ່ມທະວີການສົມທົບກັນຢ່າງແໜ້ນແຟ້ນຢູ່ບັນດາເວທີປາໄສຫລາຍຝ່າຍກ່ວາອີກ ເພື່ອສັນຕິພາບ, ສະຖຽນລະພາບ, ການຮ່ວມມື ແລະ ພັດທະນາຢູ່ພາກພື້ນ ແລະ ໂລກ.
ສ່ວນທ່ານນາງ Ping Kitnikone ກໍ່ຢືນຢັນວ່າ: ການາດາ ມີແຜນນະໂຍບາຍເພີ່ມທະວີການພົວພັນ ແລະ ຕິດພັນກັບພາກພື້ນ ອາຊີ - ປາຊີຟິກ ກ່ວາອີກ, ຖືເປັນສຳຄັນບົດບາດຂອງ ອາຊຽນ ແລະ ປາດຖະໜາຢາກຍູ້ແຮງການພົວພັນ, ຮ່ວມມືກັບ ຫວຽດນາມ. ທ່ານນາງເອກອັກຄະລັດຖະທູດ ເຊື່ອໝັ້ນວ່າ ເລື່ອງ ຫວຽດນາມ ເປັນປະເທດເຈົ້າພາບຈັດຕັ້ງ APEC 2017, ເວທີປາໄສສຳຄັນແຖວໜ້າໃຫ້ການຮ່ວມມື ແລະ ພັດທະນາຂອງພາກພື້ນ ອາຊີ - ປາຊີຟິກ, ຈະສ້າງບັນດາກາລະໂອກາດຮ່ວມມືໃໝ່ໃຫ້ແກ່ 2 ປະເທດຕາມທິດຮອບດ້ານ, ມີປະສິດທິຜົນ, ແທດຈິງ, ສະຖຽນລະພາບ ແລະ ຍາວນານ.
(ແຫຼ່ງຄັດຈາກ VOV)


text:
1. ທີ່ຕັ້ງ ແລະ ພາລະບົດບາດຂອງກົມກວດກາ
ກົມກວດກາ ມີຊື່ຫຍໍ້ວ່າ “ກກ” ເປັນພາສາອັງກິດວ່າ “Department of Inspection” ຊື່ຫຍໍ້ “DoI” ແມ່ນໂຄງປະກອບກົງຈັກຂອງກະຊວງພະລັງງານ ແລະ ບໍ່ແຮ່ ມີພາລະບົດບາດເປັນເສນາທິການ ແລະ ມີຄວາມຮັບຜິດຊອບຕໍ່ຄະນະພັກ, ລັດຖະມົນຕີ ແລະ ຄະນະກວດກາກະຊວງໃນການຄົ້ນຄວ້າຜັນຂະຫຍາຍ ແລະ ຈັດຕັ້ງປະຕິບັດແນວທາງນະໂຍບາຍ, ມະຕິ, ຄຳສັ່ງ, ກົດໝາຍ, ລະບຽບຫຼັກການຕ່າງໆຂອງພັກ-ລັດ ກ່ຽວກັບ ວຽກງານກວດກາພັກ, ກວດກາລັດ ແລະ ສະກັດກັ້ນ-ຕ້ານການສໍ້ລາດບັງຫຼວງ ໃນຂະແໜງການພະລັງງານ ແລະ ບໍ່ແຮ່.
2. ສິດ ແລະ ໜ້າທີ່ ຂອງກົມກວດກາ
- ຄົ້ນຄວ້າເຊື່ອມຊຶມ ແລະ ຈັດຕັ້ງຜັນຂະຫຍາຍແນວທາງນະໂຍບາຍ, ມະຕິ, ຄໍາສັ່ງ, ກົດໝາຍ, ລະ ບຽບຫຼັກການຕ່າງໆຂອງພັກ ແລະ ລັດ ກ່ຽວກັບ ວຽກງານກວດກາ, ມະຕິກອງປະຊຸມວຽກງານກວດກາທົ່ວປະເທດໃນແຕ່ລະໄລຍະ ມາເປັນແຜນການລະອຽດທີ່ສອດຄ່ອງກັບຈຸດພິເສດ ແລະ ສະພາບຕົວຈິງຂອງກະຊວງພະລັງງານ ແລະ ບໍ່ແຮ່;
- ຄົ້ນຄວ້າຜັນຂະຫຍາຍແຜນພັດທະນາເສດຖະກິດ-ສັງຄົມ ໃນຂົງເຂດພະລັງງານ ແລະ ບໍ່ແຮ່, ທິດທາງແຜນການ ແລະ ລະບຽບການຕ່າງໆຂອງກະຊວງ ເປັນແຜນການ, ແຜນງານ, ໂຄງການ, ວິທີການ ແລະ ມາດຕະການລະອຽດ ໃນການດຳເນີນການກວດກາ;
- ຂຶ້ນແຜນການປະຈໍາປີ ກ່ຽວກັບ ການເຄື່ອນໄຫວວຽກງານກວດກາ, ເກັບກໍາຂໍ້ມູນຮັບໃຊ້ວຽກງານກວດກາພັກ-ລັດ, ແຜນງົບປະມານ, ແຜນຄົນ ບົນພື້ນຖານມະຕິ, ຄຳສັ່ງ ແລະ ທິດທາງແຜນການປະຈຳປີ ຂອງກະຊວງ ແລະ ອົງການກວດກາລັດຖະບານ ທີ່ໄດ້ວາງອອກໃນແຕ່ລະໄລຍະ;
- ຕິດຕາມ, ກວດກາການຈັດຕັ້ງພັກ-ລັດທຸກຂັ້ນ, ພະນັກງານ-ລັດຖະກອນ ແລະ ພະນັກງານລັດວິສາຫະກິດທຸກຄົນທີ່ຂຶ້ນກັບກະຊວງ ຕໍ່ການປະຕິບັດນະໂຍບາຍ, ມະຕິ, ຄຳສັ່ງຕ່າງໆຂອງພັກ, ລະ ບຽບກົດໝາຍຂອງລັດ, ຕໍ່ການປະຕິບັດພາລະບົດບາດ, ໜ້າທີ່ ແລະ ຂອບເຂດສິດຂອງຕົນ, ຕາມການມອບໝາຍຂອງຄະນະພັກ, ລັດຖະມົນຕີ, ຄະນະກວດກາພັກກະຊວງ ແລະ ປະທານອົງ ການກວດກາລັດຖະບານ;
- ຕິດຕາມ, ກວດກາການອອກ ແລະ ການປະຕິບັດນິຕິກໍາລຸ່ມກົດໝາຍຂອງກະຊວງ ທີ່ມີການລະ ເມີດ ແລະ ບໍ່ສອດຄ່ອງກັບແນວທາງນະໂຍບາຍ, ມະຕິ, ຄໍາສັ່ງ, ລະບຽບກົດໝາຍຂອງລັດຕາມຂອບເຂດຄວາມຮັບຜິດຊອບຂອງກະຊວງ;
- ກວດກາສະກັດກັ້ນປະກົດການຫຍໍ້ທໍ້ ແລະ ຕ້ານການສໍ້ລາດບັງຫຼວງ ໃນກົງຈັກການຈັດຕັ້ງລັດ, ລັດວິສາຫະກິດ, ພະນັກງານ-ລັດຖະກອນ ແລະ ພະນັກງານລັດວິສາຫະກິດ ທີ່ຂຶ້ນກັບສິດຄຸ້ມຄອງຂອງກະຊວງ;
- ຕິດຕາມ, ກວດກາ, ເກັບກໍາຂໍ້ມູນປະຫວັດການເມືອງ, ປະກົດການການເຄື່ອນໄຫວການເມືອງ, ຮັບແຈ້ງຊັບສິນ-ລາຍຮັບ ແລະ ໜີ້ສິນ ຂອງພະນັກງານ-ລັດຖະກອນ, ພະນັກງານລັດວິສາຫະກິດ ທີ່ຂຶ້ນກັບກະຊວງ ພ້ອມຄຸ້ມຄອງ, ປ້ອງກັນ ແລະ ນຳໃຊ້ຢ່າງຖືກຕ້ອງ ;
- ຄົ້ນຄວ້າ, ພິຈາລະນາຄຳຮ້ອງ, ຄຳສະເໜີ, ຄຳຮ້ອງຟ້ອງ-ຮ້ອງທຸກ ແລະ ບັດສົນເທ ຫຼື ຈົດໝາຍລາຍງານເຫດຂອງພົນລະເມືອງ ກ່ຽວກັບ ການກະທຳ ຫຼື ການຕົກລົງບັນຫາໃດໜື່ງ ທີ່ລະເມີດກົດລະບຽບພັກ, ກົດໝາຍລັດ ຂອງການຈັດຕັ້ງ, ສະມາຊິກພັກ, ພະນັກງານ-ລັດຖະກອນ, ພະນັກ ງານລັດວິສາຫະກິດໃນການຄຸ້ມຄອງຂອງກະຊວງ ແລະ ຄົ້ນຄວ້າຄຳສະເໜີ ກ່ຽວກັບ ຂໍ້ຂັດແຍ່ງທີ່ພົວພັນກັບຂະແໜງພະລັງງານ ແລະ ບໍ່ແຮ່ ພ້ອມລາຍງານຜົນການຄົ້ນຄວ້າຕໍ່ລັດຖະມົນຕີ ແລະ ຄະນະກວດກາພັກກະຊວງ;
- ຕິດຕາມ, ກວດກາໂຄງການລົງທຶນຂອງລັດເລີ່ມແຕ່ຫົວທີີ, ກວດກາການນໍາໃຊ້ງົບປະມານຮັບໃຊ້ວຽກງານຂອງກະຊວງ, ກວດກາແຫຼ່ງລາຍຮັບ-ລາຍຈ່າຍວິຊາການ, ເງິນຕິດຕາມຄຸ້ມຄອງໂຄງການ, ກອງທຶນ, ທຶນກູ້ຢືມ ແລະ ທຶນຊ່ວຍເຫຼືອຈາກຕ່າງປະເທດ ຕໍ່ບັນດາການຈັດຕັ້ງລັດບໍລິຫານ-ວິຊາການ ແລະ ລັດວິສາຫະກິດທີ່ຂື້ນກັບກະຊວງ;
- ເຂົ້າຮ່ວມນຳບັນດາກົມ, ລັດວິສາຫະກິດອ້ອມຂ້າງກະຊວງໃນການຮ່າງສັນຍາ, ຕິດຕາມຄຸ້ມຄອງບັນດາໂຄງການລົງທຶນໂດຍພາກເອກະຊົນ ແລະ ແກ້ໄຂຂໍ້ຂັດແຍ່ງ ທີ່ຕິດພັນກັບຂະແໜງພະລັງງານ ແລະ ບໍ່ແຮ່;
- ເຂົ້າຮ່ວມເປີດຊອງປະມູນໃນການຈັດຊື້-ຈັດຈ້າງເຄື່ອງຮັບໃຊ້ບໍລິຫານຫ້ອງການ ແລະ ໂຄງການຕ່າງໆ ນຳບັນດາກົມກອງ ແລະ ບັນດາລັດວິສາຫະກິດອ້ອມຂ້າງກະຊວງ;
- ປະສານສົມທົບກັບຄະນະກວດກາສູນກາງພັກ, ອົງການກວດກາລັດຖະບານ, ອົງການກວດສອບແຫ່ງລັດ ແລະ ອົງການປົກຄອງທ້ອງຖິ່ນ, ບັນດາກົມວິຊາການ ແລະ ບັນດາລັດວິສາຫະກິດອ້ອມຂ້າງກະຊວງດຳເນີນການກວດກາບັນດາຂະແໜງການ, ທ້ອງຖິ່ນ ແລະ ການຈັດຕັ້ງສັງຄົມອື່ນໆ, ນັກທຸລະກິດພາຍໃນ-ຕ່າງປະເທດ ແລະ ພົນລະເມືອງລາວຕໍ່ການ ເຄື່ອນໄຫວທີ່ລະເມີດກົດໝາຍ, ຂໍ້ກຳນົດ, ລະບຽບການຕ່າງໆທີ່ກະຊວງວາງອອກ;
- ຄຸ້ມຄອງ ແລະ ນຳໃຊ້ຕູ້ຮັບຄຳຮ້ອງ-ຄຳສະເໜີ ພ້ອມທັງຕິດຕາມເອົາຂໍ້ມູນຕາມຄຳຮ້ອງ ແລະ ຄຳສະເໜີຂອງພະນັກງານ-ລັດຖະກອນ, ພະນັກງານລັດວິສາຫະກິດ ແລະ ພົນລະເມືອງ ທີ່ກ່ຽວ ຂ້ອງກັບຂະແໜງພະລັງງານ ແລະ ບໍ່ແຮ່ ເພື່ອມາຄົ້ນຄວ້າ ແລະ ວິເຄາະ-ວິໄຈ ແລ້ວລາຍງານລັດຖະມົນຕີ ແລະ ປະທານກວດກາກະຊວງ ເພື່ອຂໍທິດຊີ້ນຳໃນການແກ້ໄຂຕໍ່ກັບບັນຫາດັ່ງກ່າວ;
- ຮັບສາຍດ່ວນທາງໂທລະສັບຂອງກະຊວງພະລັງງານ ແລະ ບໍ່ແຮ່ ກ່ຽວກັບ ຄຳຕຳນິຕິຊົມ, ສົ່ງຂ່າວ ແລະ ຫາງສຽງຕ່າງໆຂອງສັງຄົມ ທີ່ມີຕໍ່ຂະແໜງພະລັງງານ ແລະ ບໍ່ແຮ່ ເພື່ອຄົ້ນຄວ້າ, ວິເຄາະ-ວິໄຈ ແລະ ລາຍງານຂັ້ນເທິງ ເພື່ອພິຈາລະນາແກ້ໄຂຕໍ່ກັບບັນຫາດັ່ງກ່າວ;
- ຕິດຕາມ, ກວດກາການຈັດຕັ້ງປະຕິບັດຜົນຂອງການກວດກາ ແລະ ຜົນຂອງການກວດສອບຕໍ່ກັບຫ້ອງການກະຊວງ, ບັນດາກົມ, ສະຖາບັນ ແລະ ລັດວິສາຫະກິດທີ່ຂຶ້ນກັບກະຊວງ;
- ສະຫຼຸບຕີລາຄາ, ຄົ້ນຄວ້າວິໄຈຜົນຂອງການກວດກາຕ່າງໆ, ນໍາສະເໜີຄວາມຄິດເຫັນ ກ່ຽວກັບ ວິທີການ ແລະ ມາດຕະການແກ້ໄຂຜົນກວດກາດັ່ງກ່າວ ພ້ອມທັງຮວບຮວມສຳນວນເອກະສານທີ່ກ່ຽວຂ້ອງທັງໝົດ ນຳສົ່ງຂັ້ນເທິງ ເພື່ອພິຈາລະນາແກ້ໄຂຕາມລະບຽບກົດໝາຍ;
- ປະຕິບັດການກວດກາຕາມຄຳສັ່ງ ແລະ ການມອບໝາຍຂອງຂັ້ນເທິງ;
- ເຂົ້າຮ່ວມການປັບປຸງກົງຈັກການຈັດຕັ້ງ, ບຸກຄະລາກອນ ແລະ ພາລະບົດບາດຂອງບັນດາກົມ, ຫ້ອງການ, ສະຖາບັນ ແລະ ບັນດາລັດວິສາຫະກິດ ທີ່ຂຶ້ນກັບກະຊວງ;
- ຄົ້ນຄວ້າ ແລະ ນຳສະເໜີການປັບປຸງກົງຈັກການຈັດຕັ້ງ, ແຕ່ງຕັ້ງ, ຍົກຍ້າຍ, ປົດຕຳແໜ່ງ, ບຳລຸງ, ກໍ່ສ້າງ, ບັນຈຸ, ສັບຊ້ອນ, ປະຕິບັດວິໄນ ແລະ ນະໂຍບາຍໃຫ້ແກ່ພະນັກງານ-ລັດຖະກອນພາຍໃນກົມ ຕາມນະໂຍບາຍຂອງພັກ-ລັດ ແລະ ລະບຽບການວາງອອກ;
- ປະເມີນຜົນການປະຕິບັດວຽກງານຂອງພະນັກງານ-ລັດຖະກອນປະຈຳປີ, ການຂຶ້ນແຜນກຳນົດພະນັກງານນຳພາ-ຄຸ້ມຄອງ ແລະ ການກຳນົດຕຳແໜ່ງງານຂອງກົມໃຫ້ຄົບຖ້ວນ ໂດຍສົມທົບກັບກົມຈັດຕັ້ງ ແລະ ພະນັກງານ ຂອງກະຊວງ;
- ປະເມີນຜົນການຈັດຕັ້ງປະຕິບັດແຜນກໍ່ສ້າງໜ່ວຍພັກປອດໃສ, ເຂັ້ມແຂງ ແລະ ໜັກແໜ້ນ ຂອງບັນດາໜ່ວຍພັກທີ່ຂຶ້ນກັບອົງຄະນະພັກກະຊວງ ແລະ ໄດ້ຜ່ານການຮັບຮອງແຜນການແລ້ວຈາກຄະນະພັກກະຊວງ;
- ບຳລຸງຍົກລະດັບຄວາມຮູ້ ກ່ຽວກັບ ວຽກງານກວດກາ ໃຫ້ພະນັກງານ-ລັດຖະກອນ ແລະ ພະນັກ ງານລັດວິສາຫະກິດອ້ອມຂ້າງກະຊວງ ໃຫ້ທົ່ວເຖິງ;
- ຄຸ້ມຄອງວັດຖຸອຸປະກອນ, ພາຫະນະ ແລະ ຊັບສິນຕ່າງໆຂອງກົມ ຕາມຂໍ້ກໍານົດຂອງກະຊວງ ແລະ ລະບຽບການທີ່ກ່ຽວຂ້ອງ;
- ປະຕິບັດໜ້າທີ່ອື່ນໆ ຕາມການມອບໝາຍຂອງຄະນະພັກກະຊວງ, ລັດຖະມົນຕີ ແລະ ປະທານກວດກາກະຊວງ.
- ສະເໜີຄະນະພັກ, ລັດຖະມົນຕີ ແລະ ປະທານກວດກາກະຊວງ ເພື່ອພິຈາລະນາຕົກລົງດຳເນີນການກວດກາການຈັດຕັ້ງ ພັກ-ລັດ, ລັດວິສາຫະກິດ, ພະນັກງານ-ລັດຖະກອນ ແລະ ພະນັກງານລັດວິສາຫະກິດ ທີ່ຂຶ້ນກັບຄວາມຮັບຜິດ ຊອບກະຊວງ;
- ສະເໜີລັດຖະມົນຕີອອກລະບຽບ, ຄໍາສັ່ງ, ບົດແນະນໍາ, ແຈ້ງການ ກ່ຽວກັບ ວຽກງານກວດກາຕາມຂະແໜງການຂອງຕົນ;
- ສະເໜີຄະນະພັກ ແລະ ລັດຖະມົນຕີ ໂຈະ ຫຼື ຍົກເລີກນິຕິກໍາ, ນະໂຍບາຍ, ຂໍ້ກໍານົດຕ່າງໆຂອງກະຊວງ, ບັນດາກົມ, ຫ້ອງການກະຊວງ, ສະຖາບັນ ແລະ ລັດວິສາຫະກິດອ້ອມຂ້າງກະຊວງວາງອອກ ທີ່ເຫັນວ່າບໍ່ສອດຄ່ອງ ແລະ ຄັດກັບແນວທາງລວມ, ກົດລະບຽບຂອງພັກ, ດຳລັດ, ຄຳສັ່ງ ແລະ ກົດໝາຍຂອງລັດ;
- ທວງເອົາເອກະສານ ແລະ ຂໍ້ມູນຕ່າງໆ ທີ່ພົວພັນເຖິງວຽກງານກວດກາ ຈາກບັນດາການຈັດຕັ້ງພັກ-ລັດ, ລັດວິສາຫະກິດ ແລະ ບຸກຄົນທີ່ກ່ຽວຂ້ອງ;
- ສົມທົບກັບກົມກອງ ແລະ ລັດວິສາຫະກິດອ້ອມຂ້າງກະຊວງ ດຳເນີນການກວດກາການປະຕິບັດສິດ ແລະ ພັນທະຕາມລະບຽບກົດໝາຍທີ່ກຳນົດ ຂອງບັນດາຫົວໜ່ວຍວິສາຫະກິດຢູ່ສູນກາງ ແລະ ທ້ອງຖິ່ນ ທີ່ຂຶ້ນກັບສິດຄຸ້ມຄອງຂອງກະຊວງ;
- ປະສານສົມທົບກັບບັນດາກົມກອງສັງກັດກະຊວງ, ພະແນກການສາຍຕັ້ງຂັ້ນທ້ອງຖິ່ນ, ບັນດາລັດວິສາຫະກິດ, ບັນດາກະຊວງ, ອົງການອ້ອມຂ້າງສູນກາງ ແລະ ບັນດາແຂວງ ໃນບັນຫາທີ່ພົວ ພັນກັບວຽກງານກວດກາ ເພື່ອປະຕິບັດສຳເລັດພາລະບົດບາດ, ໜ້າທີ່ ແລະ ຂອບເຂດສິດຂອງຕົນ;
- ຮຽກປະຊຸມ, ໃຫ້ການແນະນໍາ, ໂຄສະນາເຜີຍແຜ່ ແລະ ແຈ້ງຂ່າວບັນຫາຕ່າງໆທີ່ກ່ຽວຂ້ອງກັບວຽກງານກວດກາ;
- ຮຽກເຊີນຜູ່ຕ່າງໜ້າການຈັດຕັ້ງ, ບຸກຄົນທີ່ກ່ຽວຂ້ອງກັບການກວດກາເຂົ້າພົບ ເພື່ອສະໜອງຂໍ້ມູນ ດວ້ຍປາກເປົ່າ, ເອກະສານ, ຫຼັັກຖານຕ່າງໆໃຫ້ແກ່ການກວດກາ, ອະທິບາຍຊີ້ແຈງຄວາມເປັນມາ ແລະ ຄວາມເປັນຈິງທີ່ເກີດຂຶ້ນ ພ້ອມທັງສະເໜີຂັ້ນເທິງໃຫ້ເປົ້າໝາຍຢຸດເຊົາວຽກງານລັດຖະການໄວ້ຊົ່ວຄາວ (ຖ້າຈຳເປັນ) ໃນເວລາພວມດຳເນີນການກວດກາ;
- ສືບສວນ-ສອບສວນເປົ້າໝາຍຕາມຄຳຮ້ອງ, ຄຳສະເໜີ, ຄຳຮ້ອງຟ້ອງ-ຮ້ອງທຸກ, ບັດສົນເທ ຫຼື ຈົດໝາຍລາຍງານເຫດ ແລະ ຂໍ້ຂັດແຍ່ງທີ່ເກີດຂຶ້ນໃນຂະແໜງການ ແລະ ຂະແໜງການອື່ນໆທີ່ກ່ຽວຂ້ອງ;
- ແຈ້ງຜົນການກວດກາ ແລະ ມາດຕະການແກ້ໄຂ້ທີ່ຂັ້ນເທິງໄດ້ຕົກລົງແລ້ວນັ້ນ ໃຫ້ພາກສ່ວນທີ່ກ່ຽວຂ້ອງຮັບຊາບ ພ້ອມທັງຈັດຕັ້ງປະຕິບັດການຕົກລົງດັ່ງກ່າວຢ່າງເຂັ້ມງວດ;
- ຄຸ້ມຄອງ, ນໍາໃຊ້ງົບປະມານ ແລະ ຊັບສິນຕ່າງໆໂດຍສອດຄ່ອງກັບກົດໝາຍ ແລະ ລະບຽບການວາງອອກ;
- ຄົ້ນຄວ້າ ແລະ ນຳສະເໜີການປັບປຸງກົງຈັກການຈັດຕັ້ງ, ແຕ່ງຕັ້ງ, ຍົກຍ້າຍ, ປົດຕຳແໜ່ງ, ບຳລຸງ, ກໍ່ສ້າງ, ບັນຈຸ, ສັບຊ້ອນ, ປະຕິບັດວິໄນ ແລະ ນະໂຍບາຍໃຫ້ແກ່ພະນັກງານ-ລັດຖະກອນພາຍໃນກົມ ຕາມນະໂຍບາຍຂອງພັກ-ລັດ ແລະ ລະບຽບການວາງອອກ;
- ປະຕິບັດສິດອື່ນໆ ຕາມການມອບໝາຍຂອງຄະນະພັກກະຊວງ, ລັດຖະມົນຕີ ແລະ ປະທານກວດກາກະຊວງ.
3. ໂຄງປະກອບກົງຈັກການຈັດຕັ້ງຂອງກົມກວດກາ
- ພະແນກສັງລວມຂໍ້ມູນຂ່າວສານ;
- ພະແນກກວດກາພັກ;
- ພະແນກກວດກາລັດ-ຕ້ານການສໍ້ລາດບັງຫຼວງ;
- ພະແນກຄົ້ນຄວ້າຄໍາຮ້ອງ-ຄໍາສະເໜີ;
4. ໂຄງຮ່າງການຈັດຕັ້ງຂອງກົມກວດກາ
5. ຕິດຕໍ່ພົວພັນ
ເບີໂທ: 021 415807


text:
ປະຫວັດ ບໍລິສັດ
ຂໍ້ກຳນົດແລະການອະນຸຍາດ
Pepperstone ໄດ້ຮັບ ໃບອະນຸຍາດການບໍລິການດ້ານການເງິນຂອງອົດສະຕາລີ(AFSL) ແລະຖືກຄວບຄຸມດູແລໂດຍຕະຫລາດຫລັກຊັບແລະຄະນະກຳມະການການລົງທືນອົດສະຕາລີ (ASIC).
ໃບອະນຸຍາດ
ASIC ຕ້ອງການຜູ້ສະໜອງການບໍລິການດ້ານການເງິນທີ່ໄດ້ຮັບໃບອະນຸຍາດເພື່ອປະຕິບັດຕາມຂໍ້ກຳນົດການມີເງິນທຶນທີ່ພຽງພໍຢ່າງເຂັ້ມງວດແລະເພື່ອຈັດຕັ້ງປະຕິບັດແລະເຮັດຕາມລະບຽບການພາຍໃນລວມທັງການຈັດການຄວາມສ່ຽງ, ການຝຶກອົບຮົມພະນັກງານ, ການບັນຊີ ແລະການກວດສອບ.
ການຊື້ຂາຍກັບ Pepperstone
- Pepperstone ໄດ້ຮັບ AFSL #414530
- ຢູ່ພາຍໃຕ້ການຄວບຄຸມດູແລຂອງ ASIC
- ມີປະກັນໄພຄຸ້ມຄອງກັບລອຍແຫ່ງລອນດອນ (Lloyds of London)
- ບັນຊີຂອງລູກຄ້າາຖືກດູແລຮັກສາໂດຍທະນາຄານອົດສະຕຣາລີ
Pepperstone ຈະດູແລຮັກສາເງິນທຶນຂອງຂ້າພະເຈົ້າແນວໃດບໍ?
ໃນເວລາທ່ານນຳເງີນເຂົ້າບັນຊີການຊື້ຂາຍກັບ Pepperstoneເງິນທຶນຂອງທ່ານຖືກຝາກເຂົ້າໃນ ບັນຊີທະນາຄານຂອງລູກຄ້າທີ່ແຍກເກັບໄວ້ທີ່ທະນາຄານແຫ່ງຊາດຂອງອົດສະຕາລີ (the National Australia Bank) ທະນາຄານແຫ່ງຊາດຂອງອົດສະຕາລີແມ່ນເປັນທະນາຄານທີ່ໃຫ່ຍຂອງປະເທດອົດສະຕາລີ. Pepperstone ຈະບໍ່ສາມາດນຳໃຊ້ເງິນທຶນຂອງລູກຄ້າສຳລັບຈຸດປະສົງທາງທຸລະກິດໃດໜຶ່ງ,ເນື່ອງຈາກບັນຊີເຫຼົ່ານັ້ນ ເກັບໄວ້ເພື່ອຄວາມເຊື້ອໝັ້ນໃຫ້ລູກຄ້າ ແລະແຍກຕ່າງຫາກຈາກບັນຊີບໍລິສັດ, ແນວໃດກໍຕາມ, ເງິນທຶນຂອງລູກຄ້າສາມາດໃຊ້ເພື່ອຮັກສາ ລະດັບເງິນລ່ວງໜ້າຄ້າຂາຍຫຼັກຊັບ (Margin) ທີ່ຕ້ອງໃຊ້ສຳລັບ ໂພຊີຊັ່ນ ທີ່ໄດ້ເປີດຂື້ນໂດຍລູກຄ້າ
ບັນຊີທະນາຄານ ໃນ ທະນາຄານ ໃນຊັ້ນ Tier –1
ເງິນທຶນຂອງລູກຄ້າທັງໝົດໄດ້ຝາກເຂົ້າໃນບັນຊີລູກຄ້າຕ່າງຫາກທີ່ດູແລໂດຍທະນາຄານທີ່ມີຄວາມໜ້າເຊື່ອຖືກສູງສຸດ.
ຂໍ້ກຳນົດຂອງ Pepperstone Group Limited
Pepperstone Group Limited ໄດ້ຮັບ ໃບອະນຸຍາດການບໍລິການດ້ານການເງິນຂອງອົດສະຕາລີ(AFSL) ເລກທີ. 414530 ແລະຖືກຄວບຄຸມດູແລໂດຍຕະຫລາດຫລັກຊັບແລະຄະນະກຳມະການການລົງທືນອົດສະຕາລີ (ASIC). ໃນຂະນະທີ່ ASIC ເປັນຜູ້ທີ່ເຂັ້ມງວດໃນການຄວບຄຸມດູແລການໃຫ້ບໍລິການ , ຂໍ້ກຳນົດຂອງ ASIC ບັງຄັບໃຊ້ຕໍ່ກັບກິດຈະກຳການບໍລິການດ້ານການເງິນພາຍໃນປະເທດອົດສະຕາລີທົ່ານັ້ນ ເຊິ່ງບໍ່ຄວບຄຸມຜະລິດຕະພັນທາງການເງິນບາງປະເພດ ທ່ານຄວນຈະລະມັດລະວັງສຳລັບຄວາມສ່ຽງກ່ຽວກັບການຊື້ຂາຍ Margin FX ແລະໂປດຈຳໄວ້ວ່າທ່ານອາດຫລຸບທຶນໃນເວລາດຳເນີນການຊື້ຂາຍຟໍເຣັກຊ໌ໄດ້. ການໄດ້ຮັບເງິນຄືນແມ່ນບໍ່ມີການຮັບປະກັນໃດໆ. ລວມທັງ ASIC, ລັດຖະບານອົດສະຕາລີ ກໍຄືບຸກຄົນອື່ນ ບໍ່ຮັບປະກັນເງິນໃນບັນຊີຂອງທ່ານ.


text:
ເພີ່ມທະວີການໂຄສະນາກ່ຽວກັບຊາຍແດນ, ທະເລໝູ່ເກາະ ແລະທະຫານປ້ອງກັນຊາຍແດນ
ກປ.ອອນໄລ - ຕອນບ່າຍວັນທີ 4 ມັງກອນ, ຢູ່ຮ່າໂນ້ຍ, ກອງບັນຊາການທະຫານຊາຍແດນຫວຽດນາມ, ໜັງສືພິມກອງທັບປະຊາຊົນຫວຽດນາມ, ສູນກະຈາຍສຽງ-ໂທລະພາບກອງທັບຫວຽດນາມ ໄດ້ຈັດຕັ້ງກອງປະຊຸມສະຫຼຸບໜຶ່ງປີແຫ່ງການປະຕິບັດລາຍການສົມທົບວຽກງານໂຄສະນາກ່ຽວກັບຊາຍແດນ, ທະເລໝູ່ເກາະ ແລະທະຫານປ້ອງກັນຊາຍແດນ. ທ່ານ ພົນຕີ ຮວ່າງຊວນຈ໋ຽນ, ກໍາມະການສູນກາງພັກ, ຜູ້ບັນຊາການທະຫານຊາຍແດນໄດ້ເຂົ້າຮ່ວມ.
ໄລຍະໜຶ່ງປີກວ່າທີ່ຜ່ານມາ, ໂດຍປະຕິບັດລາຍການລົງນາມສົມທົບກັນ, ກອງບັນຊາການທະຫານຊາຍແດນ, ໜັງສືພິມກອງທັບປະຊາຊົນ, ສູນກະຈາຍສຽງ-ໂທລະພາບກອງທັບ ໄດ້ຈັດຕັ້ງບັນດາລາຍການ, ເນື້ອໃນເຄື່ອນໄຫວທີ່ມີຄຸນນະພາບ, ບັນລຸປະສິດທິຜົນຢ່າງແທ້ຈິງ. ບັນດາອົງການໄດ້ຈັດຕັ້ງໃຫ້ນັກຂ່າວ 79 ຄະນະ, ດ້ວຍນັກຂ່າວກວ່າ 151 ເທື່ອຄົນລົງຕົວຈິງຢູ່ບັນດາກົມກອງທະຫານຊາຍແດນ; ໃຫ້ຂ່າວ, ບົດ, ສາລະຄະດີ, ຮູບເງົາເອກະສານ... ກ່ຽວກັບໝູ່ຄະນະ, ບຸກຄົນດີເດັ່ນກ້າວໜ້າ, ສ່ອງແສງບັນດາການເຄື່ອນໄຫວຂອງພະນັກງານ, ນັກຮົບຊາຍແດນ ແລະພໍ່ແມ່ປະຊາຊົນບັນດາເຜົ່າເຂດຊາຍແດນ, ທະເລ, ໝູ່ເກາະປະເທດຊາດ ເກືອບ 550 ຂ່າວ, ບົດ.
ໃນໄລຍະຈະມາເຖິງ, ໜັງສືພິມກອງທັບປະຊາຊົນ ແລະສູນກະຈາຍສຽງ-ໂທລະພາບກອງທັບ ສືບຕໍ່ສົມທົບກັບຫ້ອງການເມືອງທະຫານຊາຍແດນຈັດຕັ້ງບັນດາຊຸດຝຶກອົບຮົມ, ບໍາລຸງສ້າງທັກສະ, ວິຊາການສື່ມວນຊົນໃຫ້ຖັນແຖວນັກຂ່າວ, ບັນນາທິການ, ຜູ້ຮ່ວມງານບັນດາອົງການສື່ມວນຊົນ ແລະບັນດາກົມກອງໃນກຳລັງທະຫານປ້ອງກັນຊາຍແດນ. ບັນດາອົງການ, ກົມກອງຂອງທະຫານຊາຍແດນເພີ່ມທະວີການສະໜອງຂໍ້ມູນ, ບັນດາລາຍການ, ເນື້ອໃນບັນດາເຫດການໃຫຍ່ຂອງທະຫານຊາຍແດນ ແລະສ້າງເງື່ອນໄຂສະດວກໃຫ້ພະນັກງານ, ນັກຂ່າວຂອງໜັງສືພິມກອງທັບປະຊາຊົນ, ສູນກະຈາຍສຽງ-ໂທລະພາບລົງຕົວຈິງຢູ່ບັນດາກົມກອງທະຫານຊາຍແດນ ແລະບັນດາເຂດຊາຍແດນເພື່ອເຮັດວຽກງານໂຄສະນາໃຫ້ດີ. ມຸ່ງໄປເຖິງສະເຫຼີມສະຫຼອງ 60 ປີແຫ່ງວັນມູນເຊື້ອທະຫານຊາຍແດນ (3-3-1959/3-3-2019) ແລະ 30 ປີແຫ່ງວັນທະຫານຊາຍແດນທົ່ວປວງຊົນ(3-3-1989/3-3-2019), ກອງບັນຊາການທະຫານຊາຍແດນ, ໜັງສືພິມກອງທັບປະຊາຊົນ ແລະສູນກະຈາສຽງ-ໂທລະພາບກອງທັບຄົ້ນຄວ້າ, ກໍ່ສ້າງ, ຈັດຕັ້ງການເຄື່ອນໄຫວສັງຄົມ, ບັນດາລາຍການພົບປະແລກປ່ຽນສິລະປະກ່ຽວກັບພາລະກິດປົກປັກຮັກສາອະທິປະໄຕຜືນແຜ່ນດິນ, ຄວາມໝັ້ນຄົງຢູ່ເຂດຊາຍແດນແຫ່ງຊາດ, ເພື່ອແນໃສ່ເຊີດຊູພະນັກງານ, ປະຊາຊົນບັນດາເຜົ່າ, ພະນັກງານ, ນັກຮົບຊາຍແດນທີ່ພວມປົກປັກຮັກສາອະທິປະໄຕ, ຄວາມໝັ້ນຄົງຢູ່ເຂດຊາຍແດນ, ທະເລ, ໝູ່ເກາະອັນສັກສິດຂອງປະເທດຊາດ..
ເນື່ອງໃນໂອກາດນີ້, ກອງບັນຊາການທະຫານຊາຍແດນໄດ້ມອບໃບຍ້ອງຍໍໃຫ້ 2 ໝູ່ຄະນະ, 4 ບຸກຄົນສັງກັດໜັງສືພິມກອງທັບປະຊາຊົນ ແລະສູນກະຈາຍສຽງ-ໂທລະພາບກອງທັບ ທີ່ໄດ້ມີຜົນງານດີເດັ່ນໃນການໂຄສະນາກ່ຽວກັບຊາຍແດນ ແລະທະຫານຊາຍແດນປີ 2016-2017.
ແປໂດຍ: ເກື່ອງດັ້ງ


text:
ຟິລິບປີນ: ລັດຖະບານຍົກເລີກຮອບເຈລະຈາຄັ້ງທີ 5 ກັບພວກກະບົດ
ລັດຖະບານຟິລິບປີນ ປະກາດວ່າ, ຈະບໍ່ເຂົ້າຮ່ວມຮອບເຈລະຈາຄັ້ງທີ 5 ກັບກຸ່ມພວກກະບົດຝ່າຍຊ້າຍແນວໂຮມຊົນຊາດປະຊາທິປະໄຕຟິລິບປີນ (NDFP) ຄາດວ່າ ຈະຖືກດຳເນີນໃນທ້າຍອາທິດນີ້ຢູ່ໂຮນລັງ.
ທ່ານປະນາທິບໍດີ Rodrigo Duterte
(ພາບປະກອບ: AFP/TTXVN)
ກ່າວຄຳເຫັນຕໍ່ວົງການນັກຂ່າວໃນວັນທີ 27 ພຶດສະພາ, ທີ່ປຶກສາຂອງປະທານາທິບໍດີຟິລິບປີນ ກ່ຽວກັບວິວັດທະນາການສັນຕິພາບ Jesus Dureza ຊີ້ແຈ້ງວ່າ ຜູ້ຕາງໜ້າລັດຖະບານຈະບໍ່ເຂົ້າຮ່ວມຮອບເຈລະຈາຄັ້ງທີ 5 ກັບ NDFP, ເປັນສາຂາການເມືອງຂອງພວກກະບົດຝ່າຍຊ້າຍ, ຮອດເວລາມີ “ສະພາບທີ່ຖືກຕ້ອງກັບກົດໝາຍ” ເພື່ອສືບຕໍ່ດຳເນີນບັນດາການເຈລະຈາເພື່ອແນໃສ່ຍຸດຕິການລຸກຮື້ຂຶ້ນທີ່ແກ່ຍາວກວ່າໝູ່ຢູ່ອາຊີນີ້. ຄັດສະເໜີບັນດາເຫດບຸກໂຈມຕີຂອງກຳລັງກອງທັບປະຊາຊົນໃໝ່ (NPA), ສາຂາປະກອບອາວຸດຂອງກຸ່ມພວກກະບົດຝ່າຍຊ້າຍ, ກໍຄືຄຳສັ່ງຫຼ້າສຸດຂອງກຸ່ມນີ້ ແມ່ນຮຽກຮ້ອງເພີ່ມທະວີບັນດາການບຸກໂຈມຕີ ໃນສະພາບທ່ານປະນາທິບໍດີ Rodrigo Duterte ຖະແຫຼງກົດໄອຍະການເລິກ ຢູ່ Mindanao, ທາງພາກໃຕ້ຟິລິບປີນ.
(ແຫຼ່ງຄັດຈາກ VOV)


text:
ພັກ, ລັດຍາມໃດກໍຈາລຶກບຸນຄຸນຂອງຜູ້ທີ່ມີຄຸນງາມຄວາມດີຕໍ່ປະເທດຊາດ
ທ່ານປະທານປະເທດຫວຽດນາມ ເຈືອງເຕີ້ນຊາງ
ໄດ້ພົບປະກັບຄະນະຜູ້ແທນຄະນະຈັດຕັ້ງກິດຈະກຳຮຽບຮຽງປຶ້ມຄວາມ ຊົງຈຳຂອງທະຫານ...
ຕອນບ່າຍວັນທີ 20/4, ທ່ານປະທານປະເທດຫວຽດນາມ ເຈືອງເຕີ້ນຊາງ ໄດ້ພົບປະກັບຄະນະຜູ້ແທນຄະນະຈັດຕັ້ງກິດຈະກຳຮຽບຮຽງປຶ້ມຄວາມຊົງຈຳຂອງທະຫານ ພ້ອມກັບຄະນະຕິດຕໍສື່ສານສະມາຄົມເພື່ອຮ່ວມກົມກອງ, ນັກຮົບເກົ່າກອງພົນ 5 ເຂດທາງທິດຕາເວັນອອກພາກໃຕ້. ກ່າວຄຳເຫັນນະທີ່ນີ້, ທ່ານປະທານປະເທດຫວຽດນາມ ເຈືອງເຕີ້ນຊາງ ໄດ້ສະເໜີຄະນະຊີ້ນຳ ແລະ ຄະນະຈັດຕັ້ງກິດຈະກຳຮຽບຮຽງປຶ້ມຄວາມຊົງຈຳຂອງທະຫານ ຕ້ອງກວດກາຢ່າງລະອຽດ, ຊັດເຈນກ່ຽວກັບຊື່ທ້ອງຖິ່ນ, ຊື່ຂອງບຸກຄົນ, ປະຕິບັດຕາມການຊີ້ນຳຂອງພັກ ແລະ ລັດເພື່ອສ້າງປຶ້ມປະຫວັດສາດທີ່ມີຄວາມຈິງກ່ຽວກັບການຕໍ່ສູ້ຍາດເອົາເອກະລາດ, ອິດສະຫຼະພາບມາໃຫ້ປະເທດຊາດ. ທ່ານປະທານປະເທດຫວຽດນາມ ເຈືອງເຕີ້ນຊາງ ຢືນຢັນວ່າ ພັກ, ລັດຍາມໃດກໍຈາລຶກບຸນຄຸນຂອງຜູ້ທີ່ມີຄຸນງາມຄວາມດີຕໍ່ປະເທດຊາດ.
(ແຫຼ່ງຄັດຈາກ VOV)


text:
ຮອງນາຍົກລັດຖະມົນຕີຈິ້ງດິ່ງຢຸງຕ້ອນຮັບຮອງນາຍົກລັດຖະມົນຕີ Uzbekistan
ທ່ານຮອງນາຍົກລັດຖະມົນຕີຈິ້ງດິ່ງຢຸງ
ຕ້ອນຮັບຮອງນາຍົກລັດຖະມົນຕີ Uzbekistan
(ພາບ: TTXVN)
ວັນທີ 10/02, ຢູ່ສຳນັກງານລັດຖະບານ, ທ່ານຮອງນາຍົກລັດຖະມົນຕີ ຈິ້ງດິ່ງຢຸງ ຕ້ອນຮັບທ່ານຮອງນາຍົກລັດຖະມົນຕີ Uzbekistan, Mirzaev Zoiyr ມາຢ້ຽມຢາມ ແລະ ເຮັດວຽກຢູ່ຫວຽດນາມ. ທີ່ການຕ້ອນຮັບ, ທ່ານຮອງນາຍົກລັດຖະມົນຕີ ຈິ້ງດິ່ງຢຸງ ປາດຖະໜາວ່າ 2 ປະເທດສືບຕໍ່ເພີ່ມທະວີການພົບປະ, ຄົ້ນຄວ້າ, ຊຸກຍູ້ບັນດາການພົບພັນຮ່ວມມືກ່ຽວກັບດ້ານເສດຖະກິດ, ການຄ້າ, ການລົງທຶນ, ການສຶກສາ, ວັດທະນະທຳ, ສັງຄົມ ໃຫ້ເໝາະສົມກັບຄວາມສາມາດບົມຊ້ອນ, ທ່າແຮງ ແລະ ຄວາມມຸ່ງມາດຖະໜາຂອງແຕ່ລະປະເທດ. 2 ຝ່າຍຕ້ອງຈັດຕັ້ງຊຸມວັນວັດທະນະທຳຂອງປະເທດນີ້ຢູ່ປະເທດຂອງກັນ, ຈາກນັ້ນໂຄສະນາພາບພົດປະເທດຊາດ ແລະ ປະຊາຊົນຂອງກັນ, ຜ່ານນັ້ນຊຸກຍູ້ການຮ່ວມມືດ້ານການທ່ອງທ່ຽວ, ກ້າວໄປເຖິງການເປີດສາຍການບິນໂດຍກົງລະຫວ່າງ 2 ປະເທດ.
ສ່ວນທ່ານຮອງນາຍົກລັດຖະມົນຕີ Uzbekistan, Mirzaev Zoiyr ໃຫ້ຮູ້ວ່າ, ໃນການຢ້ຽມຢາມຄັ້ງນີ້, ທ່ານຮອງນາຍົກລັດຖະມົນຕີ Uzbekistan ແລະ ຄະນະຜູ້ແທນຈະສຸມໃສ່ຊອກຮູ້ບົດຮຽນຂອງຫວຽດນາມ ໃນການດຶງດູດການລົງທຶນຈາກຕ່າງປະເທດ; ການຜະລິດ, ປຸງແຕງ, ສົ່ງອອກບັນດາຜະລິດຕະພັນກະເສດ… ຄຽງຂ້າງນັ້ນ, Uzbekistan ກໍ່ປາດຖະໜາຢາກຊອກຮູ້ບົດຮຽນຂອງຫວຽດນາມ ໃນການພັດທະນາວິສາຫະກິດຂະໜາດກາງ ແລະ ນ້ອຍ, ສົ່ງເສີມການເລີ່ມທຸລະກິດ; ສ້າງເງື່ອນໄຂສະດວກເພື່ອຊຸກຍູ້ການຮ່ວມມືລະຫວ່າງບັນດາວິສາຫະກິດຂອງ 2 ປະເທດ.
(ແຫຼ່ງຄັດຈາກ VOV)


text:
ໜັງສືພິມລາຍສັບປະດາ Al Messa ດ້ວຍພາສາ ອາຣັບ, ເຊິ່ງແມ່ນໜັງສືພິມດຶງດູດຜູ້ອ່ານ ອີຢິບ ນັບລ້ານຄົນ ສະບັບອອກວັນທີ 25/2 ມີບົດວິຈານດ້ວຍຫົວຂໍ້ວ່າ “APEC 2017: ກາລະໂອກາດການຮ່ວມມື ອີຢິບ - ອາຊີປາຊີຟິກ”. ຕາມທ່ານ Refaat, ຮອງຫົວໜ້າບັນນາທິການໃຫຍ່ຂອງ ໜັງສືພິມລາຍສັບປະດາ Al Messa, ທັງເປັນຜູ້ຂຽນບົດດັ່ງກ່າວແລ້ວ, ເລື່ອງ ຫວຽດນາມ ໄດ້ເປັນເຈົ້າພາບຈັດຕັ້ງເວທີປາໄສ APEC ຄັ້ງທີ 2 ນັ້ນສະແດງໃຫ້ເຫັນຄວາມເຊື່ອໝັ້ນຂອງປະຊາຄົມໂລກ ສຳລັບ ຫວຽດນາມ. ເຫດການໄດ້ປະກອບສ່ວນຍົກສູງບົດບາດ, ທີ່ຕັ້ງຂອງ ຫວຽດນາມ ຢູ່ໃນໂລກ, ກໍ່ຄືເປີດກາລະໂອກາດແຫ່ງການຮ່ວມມືດ້ານເສດຖະກິດໃໝ່ລະຫວ່າງບັນດາປະເທດສະມາຊິກ APEC ແລະ ລະຫວ່າງ APEC ກັບບັນດາທະວີບອື່ນໆ.
ກ່ຽວກັບການພົວພັນ ຫວຽດນາມ - ອີຢິບ, ບົດໜັງສືພິມ ໄດ້ຕີລາຄາວ່າ ນີ້ແມ່ນການພົວພັນສຳເລັດຜົນພໍສົມຄວນ, ໃນນັ້ນ ຫວຽດນາມ ແມ່ນຂົວຕໍ່ນຳ ອີຢິບ ໄປເຖິງບັນດາປະເທດ ອາຊີ, ອາຊຽນ. ຜູ້ຂຽນໄດ້ຄັດສະເໜີ ຄຳເຫັນຂອງທ່ານນາຍົກລັດຖະມົນຕີ ອີຢິບ Shrif Ismail ໄລຍະມໍ່ໆມານີ້ທີ່ຢັ້ງຢືນວ່າ: ອີຢິບ ປາດຖະໜາຢາກຮ່ຳຮຽນເອົາບົດຮຽນພັດທະນາເສດຖະກິດຂອງ ຫວຽດນາມ, ພິເສດໃນຂົງເຂດສິນໃນນຳ້, ກະສິກຳ.
(ແຫຼ່ງຄັດຈາກ VOV)


text:
ຕອນບ່າຍວັນທີ 11 ພຶດສະພາ, ຢູ່ນະຄອນໂຮ່ຈິມິນ, ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນ ໄດ້ໃຫ້ການຕ້ອນຮັບປະທານສະຫະພັນລັດຖະສະພາສາກົນ (IPU) Saber Chowdhury ແລະ ທ່ານເລຂາທິການໃຫຍ່ IPU Martin Chungong.
ທ່ານປະທານສະພາແຫ່ງຊາດ ຫງວຽນທິກິມເງິນ
ຕ້ອນຮັບການນຳສະຫະພັນລັດຖະສະພາສາກົນ
(ພາບ: TTXVN)
ທີ່ການຕ້ອນຮັບ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ເນັ້ນໜັກວ່າ, ຍາມໃດຫວຽດນາມ ກໍ່ໃຫ້ບຸລິມະສິດພັດທະນາຢ່າງໝັ້ນຄົງ, ນຳເອົາບັນດາຄາດໝາຍພັດທະນາສະຫັດສະວັດ, ບັນດາຄາດໝາຍພັດທະນາແບບຍືນຍົງເຂົ້າບັນດາເອກະສານດ້ານກົດໝາຍ… ສະພາແຫ່ງຊາດຫວຽດນາມ ໃຫ້ຄຳໝັ້ນສັນຍາສືບຕໍ່ແມ່ນສະມາຊິກຕັ້ງໜ້າ ແລະ ມີຄວາມຮັບຜິດຊອບໃນ IPU ພິເສດແມ່ນເສີມຂະຫຍາຍບົດບາດເປັນສະມາຊິກຄະນະບໍລິຫານງານ IPU ອາຍຸການ 2016 – 2019. ກ່ຽວກັບຝ່າຍ IPU, ທ່ານປະທານ IPU Saber Chowdhury ຢືນຢັນວ່າ, ດ້ວຍບັນດາການເຄື່ອນໄຫວເຊິ່ງຫວຽດນາມ ພວມຜັນຂະຫຍາຍປະຕິບັດ, ຫວຽດນາມ ແມ່ນຜູ້ອອກສະໝັກຮັບເລືອກຕັ້ງຢ່າງແຮງຢູ່ອາຊີ - ປາຊີຟິກ.
(ແຫຼ່ງຄັດຈາກ VOV)


text:
Insulator preformed ສາຍພົວພັນ
Jera ຜະລິດ insulator ສາຍພົວພັນ preformed ສໍາລັບ conductors overhead ເປົ່າແລະ insulated, ທີ່ຄວນຈະໄດ້ຮັບການ secured ກັບ insulators ຂອງປະເພດທີ່ແຕກຕ່າງກັນ: insulators polymer ເຄື່ອງເຄືອບດິນເຜົາ spool insulator, insulator spool ceramic, Shackle insulator, insulator butterfly, ໄປສະນີປະເພດ insulators ແລະອື່ນໆ
ສາຍພົວພັນການແຜ່ກະຈາຍ preform ສໍາລັບ insulator ກໍາລັງ tying conductors ທີ່ມີຄໍຫຼືຫົວຂອງ insulator ຈາກເທິງຫຼືສ່ວນຂ້າງ
ແນ່ນອນດ້ານ Guy ສໍາລັບ insulators ນີ້ແມ່ນສອດຄ່ອງກັບປະເພດນໍາໃຊ້: ACCC, ASCR, ABC insulated. ປະເພດຂອງອິດທິພົນ conductor overhead ໃນລັກສະນະຂອງ insulation ສາຍພົວພັນ insulator helical, ແລະປະຫວັດສາດ.
Jera ເສັ້ນສາມາດສະຫນອງ polymer insulated galvanized ສາຍພົວພັນ helical insulator, ສາຍພົວພັນອາລູມິນຽມນ້ໍາ, ສາຍພົວພັນດ້ານເທິງ helical, ສາຍພົວພັນ spool helical, ສາຍພົວພັນດ້ານ helical ເພື່ອຮັບປະກັນ ACCC, ASCR, conductors ABC ສຸດ insulator, ການ towers ຫຼື Pole ໄມ້ໃນການກໍ່ສ້າງໃນການແຈກຢາຍພະລັງງານໄຟຟ້າແລະ ເຄືອຂ່າຍລະບົບສາຍສົ່ງ.
preformed ສາຍພົວພັນ insulator ປົກກະຕິຂອງອຸປະກອນການດຽວກັນເປັນ conductor, ຊຶ່ງເຂົາເຈົ້ານໍາໃຊ້: ອະລູມິນຽມ, ເຫຼັກກາກບອນສັງກະສີ. ທີ່ສະຫນອງການຄອບຄອງທີ່ເຫນືອກວ່າແລະປະສິດທິພາບໄຟຟ້າທີ່ມີລັກສະນະ insulation ທີ່ດີທີ່ສຸດຂອງພາກໃຊ້.
ເປັນເອກະລັກ, ການອອກແບບຫນຶ່ງສິ້ນໂດຍບໍ່ມີການປະຕູຫຼືຄວາມກົດດັນສູງຖືອຸປະກອນຮັບປະກັນການຕິດຕັ້ງງ່າຍກັບໄລຍະເວລາຊີວິດຍາວຂອງສາຍພົວພັນ insulator preform.
Jera ສາມາດທີ່ຈະພັດທະນາແນ່ນອນດ້ານສາຍ preform ຕາມຂໍ້ກໍາຫນົດສາຍແລະໄລຍະຫ່າງລະຫວ່າງ poles ຂອງທ່ານ. ທັງຫມົດຂອງອຸປະກອນສາຍຮູບແບບຂອງພວກເຮົາໄດ້ຮັບການທົດສອບກັບການຮ່ວມມືຂອງບໍລິສັດໄຟຟ້າເພື່ອຕອບສະຫນອງຄວາມຕ້ອງການໃນທ້ອງຖິ່ນຂອງລູກຄ້າຂອງພວກເຮົາ. ຍິ່ງໄປກວ່ານັ້ນ, Jera ມີລະດັບທີ່ສົມບູນຂອງສະຖານທີ່ການທົດສອບການດໍາເນີນການທົດສອບຂອງສາຍ scan ນັ້ນ.
ແຕ່ລະມື້ພວກເຮົາປັບປຸງອຸປະກອນເສີມເສັ້ນ preform ຂອງພວກເຮົາເພື່ອໃຫ້ບັນລຸສິ່ງທ້າທາຍໃຫມ່ຂອງຕະຫຼາດຈໍາຫນ່າຍໄຟຟ້າໃນທົ່ວໂລກ.
ພວກເຮົາມີຄວາມມຸ່ງເນັ້ນໄປທີ່ມີຄຸນນະພາບແລະວິທີແກ້ໄຂສໍາເລັດສໍາລັບລູກຄ້າຂອງພວກເຮົາ.
ຍິນດີຕ້ອນຮັບການຕິດຕໍ່ພວກເຮົາ


text:
ພິທີປິດຊຸດອົບຮົມວຽກງານ ໂຄສະນາ ແລະ ປາຖະກະຖາ ໄລຍະສັ້ນ ຄັ້ງທີ I ຂອງກອງບັນ ຊາການທະຫານແຂວງຫຼວງພະ ບາງ ພາຍຫຼັງທີ່ໄດ້ດໍາເນີນມາ ເປັນເວລາ 3 ວັນ ໄດ້ອັດລົງ ໃນວັນທີ 9 ກຸມພາ 2018 ຜ່ານມາ ໂດຍການ ເປັນປະທານຂອງ ພັນເອກ ບຸນຊູ ດວງຄໍາມີ ກຳມະການຄະນະປະຈໍາພັກແຂວງ, ເລຂາຄະນະພັກ, ຫົວໜ້າການເມືອງກອງບັນຊາການທະຫານ ແຂວງຫຼວງພະບາງ, ມີຄະນະພັກ-ຄະນະບັນຊາບັນດາອົງ ການກົມກອງອ້ອມຂ້າງ, ມີພະ ນັກງານຫຼັກແຫຼ່ງ, ຜູ້ເຮັດວຽກ ງານໂຄສະນາ ແລະ ປາຖະກະຖາ
ຈາກກົມກອງທົ່ວທະຫານ ແຂວງຫຼວງພະບາງເຂົ້າຮ່ວມ.
ພັນໂທ ຈັນທາ ພັນຄໍາຜີວ ກຳມະ ການຄະນະພັກກອງບັນຊາການ, ຮອງຫົວໜ້າຫ້ອງການເມືອງທະ ຫານແຂວງ ໄດ້ຂຶ້ນຜ່ານບົດສະຫຼຸບຕີລາຄາການຈັດຕັ້ງເຝິກອົບ ຮົມ ໂດຍຈັດຕັ້ງປະຕິບັດຕາມ ຄໍາສັ່ງແນະນໍາຂອງກົມໂຄສະ ນາ-ອົບຮົມກົມໃຫຍ່ການເມືອງ ກອງທັບ ວ່າດ້ວຍການຈັດຕັ້ງ ເຝິກອົບຮົມວຽກງານໂຄສະນາ- ປາຖະກະຖາໃຫ້ກໍາລັງຫຼວງ ແລະ ກໍາລັງທ້ອງຖິ່ນໃນທົ່ວກອງ ທັບ ເວົ້າສະເພາະແມ່ນອີງຕາມ ແຜນການຂອງຫ້ອງການເມືອງ ກອງບັນຊາການທະຫານແຂວງ ວ່າດ້ວຍການຈັດຕັ້ງເຝິກອົບຮົມ ໄລຍະສັ້ນວຽກງານໂຄສະນາ- ປາຖະກະຖາຄັ້ງທີ 1 ໃຫ້ພະນັກ ງານການເມືອງໃນທົ່ວທະຫານ ແຂວງ ເພື່ອໂຄສະນາເຜີຍແຜ່ວັນ ບຸນທີ່ສໍາຄັນຕ່າງໆທາງປະຫວັດ ສາດ ຂອງຊາດ, ຂອງພັກ ໂດຍ ສະເພາະແມ່ນມູນເຊື້ອການຕໍ່ສູ້ ອັນພິລາດອາດຫານ ກໍຄື ຜົນ ງານ ແລະ ໄຊຊະນະອັນໃຫຍ່ ຫຼວງ ທີ່ກອງທັບປະຊາຊົນລາວ ຍາດມາໄດ້ຕະຫຼອດໄລຍະ 70 ປີທີ່ຜ່ານມາ ໃຫ້ມີເນື້ອໃນເລິກ ເຊິ່ງ ແລະ ກ້ວາງຂວາງ, ແນໃສ່ ເຮັດໃຫ້ນາຍ ແລະ ພົນທະຫານ, ນາຍ ແລະ ພົນຕຳຫຼວດ ແລະ ພໍ່ແມ່ປະຊາຊົນບັນດາເຜົ່າໄດ້ ຮັບຮູ້ ແລະ ເຂົ້າໃຈຢ່າງເລິກເຊິ່ງ ທີ່ຊຸດອົບຮົມໃນຄັ້ງນີ້ໄດ້ສຸມໃສ່ ຄົ້ນຄ້ວາເນື້ອໃນ ບັນດາເອກະ ສານວຽກງານໂຄສະນາ-ປາຖະ ກະຖາ 4 ບົດຄື: ເນື້ອໃນບັນຫາ ພື້ນຖານຂອງວຽກງານໂຄສະ ນາ, ການກະກ່ຽມ ແລະ ສະເໜີ ບົດປາຖະກະຖາ, ບັນຫາພື້ນ ຖານຂອງການໂຄສະນາດ້ວຍ ປາກ, ເນື້ອໃນຄຸນລັກສະນະ ແລະສິລະປະໃນການປາກເວົ້າຂອງ ນັກປາຖະກະຖາ.
ໃນນັ້ນເຝິກຫັດຕົວຈິງເຄິ່ງ ວັນ ແລະ ມີພະນັກງານຂຶ້ນຫ້ອງ 4ສະຫາຍ, ຊຸດອົບຮົມສາມາດຕີ ລາຄາຜົນໄດ້ຮັບຄື: ດ້ານຄວາມ ຮັບຮູ້ເຂົ້າໃຈທິດສະດີສະເລ່ຍຂັ້ນ ດີກວມເອົາ 85% ແລະ ດ້ານ ການຈັດຕັ້ງຝຶກຫັດປະຕິບັດພາກ ຕົວຈິງຂັ້ນດີກວມ 70% ບົດສະ ຫຼຸບຍັງຍົກໃຫ້ເຫັນສາເຫດທີ່ພາ ໃຫ້ມີຈຸດດີ ແລະ ຈຸດອ່ອນຂໍ້ຄົງ ຂ້າງເພື່ອເປັນບ່ອນອີງໃນການ ຈັດຕັ້ງປະຕິບັດໃນຕໍ່ໜ້າໃຫ້ໄດ້ ຮັບຜົນດີຂຶ້ນລື່ນເກົ່າ.
ໃນຕອນທ້າຍພິທີຍັງໄດ້ຮັບ ຟັງການໂອ້ລົມ ເນັ້ນໜັກຫຼາຍບັນ ຫາທີ່ສໍາຄັນ ຈາກພັນເອກ ບຸນຊູ ດວງຄໍາມີ ໄດ້ຮຽກຮ້ອງໃຫ້ສໍາ ມະນາກອນຕ້ອງກໍາແໜ້ນ ເນື້ອ ໃນທິດສະດີຫຼັກການທີ່ອົບຮົມ ເພື່ອຈັດຕັ້ງເຜີຍແຜ່ໃນກົມກອງ ຂອງຕົນໃຫ້ບັນລຸຕາມຈຸດປະສົງ ຄາດໝາຍທີ່ວາງໄວ້, ພ້ອມກັນ ນີ້ກໍຕ້ອງຍົກສູງບົດບາດຄວາມ ຮັບຜິດຊອບ ເຮັດໃຫ້ກົມກອງ ແລະ ຂອບເຂດຄວາມຮັບຜິດ ຊອບມີສະຖຽນລະພາບມີຄວາມ ສະຫງົບປອດໄພໂດຍພື້ນຖານ, ພະນັກງານຂັ້ນບັນຊາ-ນໍາພາ ຕ້ອງຍົກສູງສະຕິ ແລະ ມີຄວາມ ກ້າຫານ, ກ້າເຮັດ, ກ້າເວົ້າ ແລະ ກ້າຮັບຜິດຊອບ, ພາຍຫຼັງທີ່ກັບ ຄືນກົມກອງກໍຕ້ອງເຮັດວຽກ ງານກະກຽມບັນດາເອກະສານ ຕ່າງໆເພື່ອໂຄສະນາປາຖະກະ ຖາໃຫ້ພະນັກງານ-ນັກຮົບກົມ ກອງຂອງຕົນ ແລະ ພ້ອມກັນນີ້ ກໍຕ້ອງສ້າງໃຫ້ໄດ້ພະນັກງານ ປາຖະກະຖາຜູ້ສືບທອດທີ່ດີເດັ່ນ.
ໂດຍ: ສົມພອນ ສຸວັນທອນ


text:
ຂປລ. ປັດຈຸບັນ, ກະຊວງການເງິນ ໄດ້ເອົາໃຈໃສ່ຢ່າງຕັ້ງໜ້າ ໃນການຄຸ້ມຄອງ, ປ້ອງກັນພະນັກງານ-ລັດຖະກອນ ໃຫ້ມີລະບຽບວິໄນເຂັ້ມງວດ, ຮັກສາໄດ້ຈັນຍາບັນ-ຈັນຍາທຳ ແລະ ນ້ຳໃຈຮັບໃຊ້ຊາດ ຮັບໃຊ້ປະຊາຊົນ, ຍົກສູງບົດບາດ ແລະ ຄວາມສາມາດ ຂອງພະນັກງານ-ລັດຖະກອນ ຂະແໜງການເງິນ. ເພື່ອຮັບປະກັນ ໃຫ້ພະນັກງານລັດຖະກອນ, ການຈັດຕັ້ງຂັ້ນຕ່າງໆ ຂອງຂະແໜງການເງິນ ມີຄວາມໂປ່ງໃສ, ເຂັ້ມແຂງ, ໜັກແໜ້ນ, ເຂັ້ມງວດ ໃນການປະຕິບັດກົດໝາຍ ແລະ ລະບຽບການທີ່ກ່ຽວຂ້ອງ ເປັນຢ່າງດີ.
ທ່ານ ສົມດີ ດວງດີ ຮອງນາຍົກລັດຖະມົນຕີ, ລັດຖະມົນຕີ ກະຊວງການເງິນ ຍັງໄດ້ອອກຂໍ້ຕົກລົງ ສະບັບເລກທີ 1124/ກງ ລົງວັນທີ 10 ເມສາ 2017 ເຊິ່ງປະກອບດ້ວຍ 10 ຂໍ້ຫ້າມ ແລະ ມາດຕະການຕ່າງໆ ຂອງພະນັກງານ-ລັດຖະກອນ ຂະແໜງການເງິນ ນັບແຕ່ສູນກາງຮອດທ້ອງຖິ່ນ. ພ້ອມລະບຸວ່າ ຫາກຜູ້ໃດເປັນແບບຢ່າງ ໃນການຈັດຕັ້ງປະຕິບັດ ຂໍ້ຕົກລົງສະບັບນີ້ ຈະໄດ້ຮັບການຍ້ອງຍໍສັນລະເສີນ ຕາມນະໂຍບາຍລວມທີ່ ພັກ-ລັດ ໄດ້ວາງອອກ. ແຕ່ຫາກມີພຶດຕິກໍາຂັດ ຫລື ລະເມີດ ຈະຖືກສຶກສາອົບຮົມ, ສໍາຫລວດກວດກາ ຫລື ປະຕິບັດວິໄນ ທັງລົງໂທດຕາມກົດໝາຍ ແລະ ລະບຽບການຕາມແຕ່ລະກໍລະນີ ເບົາ ຫລື ໜັກ. ຢ່າງໃດກໍຕາມ ຫາກກວດກາພົບເຫັນ ການກະທໍາຜິດ ສະຖານເບົາ ແລະ ເປັນຄັ້ງທໍາອິດ ທີ່ບໍ່ສ້າງຄວາມເສຍຫາຍຫລວງຫລາຍ ຫລື ສ້າງຄວາມເສຍຫາຍ ທີ່ມີມູນຄ່າເປັນເງິນ ບໍ່ເກີນ 5 ລ້ານກີບ ແຕ່ຜູ້ກະທໍາຜິດຈິງໃຈ ລາຍງານຮັບສາລະພາບ ການກະທໍາຜິດຂອງຕົນ ແລະ ສົ່ງເງິນຄືນຄົບຖ້ວນ ຕາມຈໍານວນ ແລະ ທັນຕາມເວລາກໍານົດ ຈະໄດ້ຮັບການສຶກສາອົບຮົມ ຫລື ສໍາຫລວດກວດກາ. ໃນຂະນະທີ່ມີການກະທໍາຜິດ ໃນມູນຄ່າເປັນເງິນ ບໍ່ເກີນຕົວເລກດັ່ງກ່າວ ແຕ່ບໍ່ຈິງໃຈລາຍງານ ບໍ່ຮັບສາລະພາບ ຈະຖືກລົງວິໄນຕາມກົດໝາຍ ແລະ ລະບຽບການອື່ນທີ່ກ່ຽວຂ້ອງ.
ພະນັກງານ-ລັດຖະກອນ ຜູ້ໃດລະເມີດຂໍ້ຫ້າມ ທີ່ໄດ້ກໍານົດໄວ້ໃນ ຂໍ້ຕົກລົງສະບັບນີ້ ເປັນການກະ ທໍາຜິດສະຖານໜັກ ພາຍຫລັງ ໄດ້ດໍາເນີນການກວດກາ, ສືບສວນ-ສອບສວນ ເຫັນວ່າມີຂໍ້ມູນ, ຫລັກຖານໜັກແໜ້ນ, ຮັດກຸມແລ້ວ ຕ້ອງຖືກດໍາເນີນຄະດີ ຕາມຂັ້ນຕອນຂອງກົດໝາຍ ແລະ ລະບຽບການ. ນອກຈາກຈະໄດ້ຮັບໂທດ ທາງອາຍາແລ້ວ ຍັງຈະຕ້ອງໄດ້ຮັບໂທດທາງແພ່ງ ໂດຍການໃຊ້ແທນ ຄ່າເສຍ ຫາຍທີ່ຕົນໄດ້ ກໍ່ຂຶ້ນຢ່າງຄົບຖ້ວນ, ທັນຕາມກໍານົດເວລາ ແລະ ຊັບສິນທີ່ໄດ້ຮັບມາຈາກ ການກະທໍາຜິດ ຈະຖືກຮິບເປັນຂອງລັດ ທັງໝົດຕາມທີ່ກົດໝາຍ ກໍານົດໄວ້./.
ຂ່າວ: ຣາຊະວົງ
ເນື້ອໃນ: ຂປລ


text:
ງານໂຮມຊຸມນຸມມິດຕິງສະເຫຼີມສະຫຼອງ 55 ປີແຫ່ງວັນສ້າງຕັ້ງການພົວພັນທາງການທູດ ຫວຽດນາມ - ລາວ
ຕອນເຊົ້າວັນທີ 18 ກໍລະກົດ, ງານໂຮມຊຸມນຸມມິດຕິງສະເຫຼີມສະຫຼອງ 55 ປີແຫ່ງວັນສ້າງຕັ້ງການພົວພັນທາງການທູດ ຫວຽດນາມ - ລາວ (5/9/1962 – 5/9/2017), 40 ປີແຫ່ງວັນເຊັນສົນທິສັນຍາມິດຕະພາບ ແລະ ການຮ່ວມມື ຫວຽດນາມ - ລາວ (18/7/1977 – 18/7/2017) ໄດ້ຈັດຕັ້ງຢູ່ຮ່າໂນ້ຍ.
ທ່ານເລຂາທິການໃຫຍ່ ຫງວຽນຟູ໋ຈ້ອງ ກ່າວຄຳເຫັນທີ່ພິທີ
ທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດ ຫວຽດນາມ ຫງວຽນຟູ໋ຈ້ອງ, ທ່ານປະທານປະເທດ ເຈີ່ນດ້າຍກວາງ, ທ່ານນາງປະທານສະພາແຫ່ງຊາດ ຫງວຽນທິກິມເງິນ ພ້ອມກັບບັນດາອະດີດການນຳພັກ, ລັດ, ສະພາແຫ່ງຊາດຜ່ານໄລຍະຕ່າງໆໄດ້ເຂົ້າຮ່ວມ. ສ່ວນທາງຝ່າຍ ສປປ ລາວ ມີທ່ານ ພັນຄຳ ວິພາວັນ, ຜູ້ປະຈຳການຄະນະເລຂາສູນກາງພັກປະຊາຊົນປະຕິວັດລາວ, ຮອງປະທານປະເທດ ລາວ, ທ່ານ ທອງສະຫວັນ ພົມວິຫານ, ເອກອັກຄະລັດຖະທູດແຫ່ງ ສປປ ລາວ ປະຈຳ ຫວຽດນາມ ພ້ອມກັບການນຳກະຊວງ, ຄະນະ, ຂະແໜງການ, ທ້ອງຖິ່ນຕ່າງໆກໍ່ໄດ້ເຂົ້າຮ່ວມພິທີ.
ກ່າວຄຳເຫັນທີ່ພິທີ, ບັນດາຜູ້ແທນພ້ອມກັນໄດ້ຫວນຄືນປະຫວັດສາດແຫ່ງການພົວພັນແບບພິເສດ, ຄວາມສະໜິດຕິດພັນ, ບໍລິສຸດຜຸດຜ່ອງລະຫວ່າງປະຊາຊົນ 2 ປະເທດ ຫວຽດນາມ - ລາວ ໂດຍປະທານ ໂຮ່ຈີມິນ ແລະ ປະທານ ໄກສອນ ພົມວິຫານ ເປັນຜູ້ກໍ່ຕັ້ງ. ວັນທີ 5 ກັນຍາ 1962, 2 ປະເທດໄດ້ສ້າງຕັ້ງການພົວພັນທາງການທູດ. ນີ້ແມ່ນເຫດການປະຫວັດສາດມີຄວາມສຳຄັນຍິ່ງ, ເປັນຂີດໝາຍໄລຍະພັດທະນາໃຫມ່ ແລະ ຢືນຢັນຄວາມສະໜິດຕິດພັນຊາຕະກຳລະຫວ່າງ 2 ປະເທດ. ໃນຕະຫຼອດໄລຍະທາງແຫ່ງການຕໍ່ສູ້ ຍາດເອົາເອກະລາດແຫ່ງຊາດໃນເມື່ອກ່ອນ, ຫວຽດນາມ - ລາວ ຍາມໃດກໍ່ຮຽງບ່າຮຽງໄຫຼ່ນຳກັນ, ຊ່ວຍເຫຼືອກັນບົນຈິດໃຈບໍລິສຸດຜຸດຜ່ອງ, ຮັກແພງ, ອຸ້ມຊູ່ຊ່ວຍເຫຼືອເຊິ່ງກັນ ແລະ ກັນ, ເຊື່ອໝັ້ນຕໍ່ກັນ, ບົນຈິດໃຈຮ່ວມເປັນຮ່ວມຕາຍ, ເຂົ້າເມັດຫັກ, ຜັກເສັ້ນດຽວກໍ່ແບ່ງກັນກິນ. ວັນທີ 18 ກໍລະກົດ 1977, ຫວຽດນາມ - ລາວ ໄດ້ເຊັນສົນທິສັນຍາມິດຕະພາບ, ການຮ່ວມມື. 40 ປີທີ່ຜ່ານມາ, ສົນທິສັນຍາໄດ້ສ້າງພື້ນຖານນິຕິກຳໃຫ້ແກ່ການຮັດແໜ້ນການພົວພັນທີ່ເປັນມູນເຊື້ອ, ຄວາມສາມັກຄີແບບພິເສດ, ການຮ່ວມມືຮອບດ້ານລະຫວ່າງ 2 ປະເທດ, ແມ່ນພື້ນຖານໃຫ້ແກ່ການເພີ່ມທະວີສາຍພົວພັນຮ່ວມມືຮອບດ້ານຂອງ 2 ພັກ, 2 ລັດ ແລະ ປະຊາຊົນ 2 ປະເທດໃນໄລຍະໃໝ່.
ລາຍການສະແດງສິລະປະທີ່ພິທີ
ກ່າວຄຳເຫັນທີ່ພິທີ, ທ່ານເລຂາທິການໃຫຍ່ ຫງວຽນຟູ໋ຈ້ອງ ໄດ້ຢືນຢັນວ່າ:
“ຫວນຄືນໄລຍະທາງປະຫວັດສາດ 55 ປີທີ່ຜ່ານມາ, ພວກເຮົາສາມາດມີຄວາມເອກອ້າງທະນົງໃຈກ່ຽວກັບວິວັດການສ້າງຕັ້ງ ແລະ ພັດທະນາຂອງການພົວພັນແບບພິເສດ, ຫາຍາກລະຫວ່າງ 2 ຊາດ. ຍ້ອນເຫດນັ້ນ, ສາຍພົວພັນໄດ້ພັດທະນາແບບຍືນຍົງຈາກການພົວພັນທີ່ເປັນມູນເຊື້ອຢ່າງສະໜິດແໜ້ນກາຍເປັນການພົວພັນແບບພິເສດ. ນັ້ນແມ່ນການພົວພັນສະແດງໃຫ້ເຫັນຄວາມມຸ່ງມາດປາດຖະນາຂອງປະຊາຊົນ 2 ປະເທດ ແມ່ນຄວາມສາມັກຄີຊ່ວຍເຫຼືອກັນຕ້ານສັດຕູໂຕດຽວ, ສ້າງຕັ້ງການພົວພັນຮ່ວມມືມິດຕະພາບ, ຄວາມສະເໝີພາບ, ຕ່າງຝ່າຍຕ່າງມີຜົນປະໂຫຍດລະຫວ່າງ 2 ຊາດ. ນັ້ນແມ່ນການພົວພັນຮ່ວມມືແບບຍືນຍົງມີລັກສະນະລຸລ່ວງໃນຕະຫຼອດໄລຍະປະຫວັດສາດ, ນຳມາເຊິ່ງບັນດາໄຊຊະນະປະຫວັດສາດໃຫ້ແກ່ 2 ປະເທດໃນພາລະກິດຕໍ່ສູ້ຍາດເອົາເອກະລາດແຫ່ງຊາດໃນເມື່ອກ່ອນ ແລະ ພາລະກິດແຫ່ງການປ່ຽນແປງໃໝ່, ສ້າງສາປະເທດຊາດໃນປະຈຸບັນ.”
ສ່ວນທ່ານ ພັນຄຳ ວິພາວັນ, ຜູ້ປະຈຳການຄະນະເລຂາສູນກາງພັກປະຊາຊົນປະຕິວັດ ລາວ, ຮອງປະທານປະເທດ ລາວ ຢືນຢັນວ່າ: ພັກ, ລັດ ແລະ ປະຊາຊົນລາວ ຈະເຮັດຈົນສຸດຄວາມສາມາດຂອງຕົນ ເພື່ອຮັກສາ, ສາຍພົວພັນມິດຕະພາບ, ນ້ຳໃຈສາມັກຄີແບບພິເສດ ລາວ - ຫວຽດນາມ. ເຖິງວ່າສະພາບການມີການຜັນແປຄືແນວໃດກໍ່ຕາມ, ນ້ຳໃຈມິດຕະພາບລະຫວ່າງ 2 ປະເທດລາວ - ຫວຽດນາມ ຈະບໍລິສຸດຜຸດຜ່ອງ, ຍືນຍົງຄົງຕົວ ແລະ ສະໜິດແໜ້ນຕາມການເວລາຕະຫຼອດໄປ.
(ແຫຼ່ງຄັດຈາກ VOV)


text:
(ພາບປະກອບ / TTXVN)
“ງານຕະຫລາດນັດການທ່ອງທ່ຽວສາກົນ Brussels 2017” ພວມດຳເນີນໄປຢູ່ສູນງານຕະຫລາດນັດວາງສະແດງ Heysel ຂອງປະເທດ ແບນຊິກ ໃນລະຫວ່າງວັນທີ 02 – 05/02. ກ່າວຄຳເຫັນ ເມື່ອມາຢ້ຽມຢາມຮ້ານວາງສະແດງຂອງ ຫວຽດນາມ ໃນມື້ທຳອິດຂອງງານຕະຫລາດນັດ, ທ່ານ ເວືອງເທື່ອຟອງ ເອກອັກຄະລັດຖະທູດ ຫວຽດນາມ ປະຈຳລາຊະອານາຈັກ ແບນຊິກ ໃຫ້ຮູ້ວ່າ: ລັດ ຫວຽດນາມ ພ້ອມແລ້ວທີ່ຈະສ້າງເງື່ອນໄຂສະດວກໃຫ້ແຂກທ່ອງທ່ຽວ, ພິເສດແມ່ນປັບປຸງລະບຽບການເຮັດວີຊາໃຫ້ແຂກທ່ອງທ່ຽວ ເມື່ອປະກາດໃຊ້ດຳລັດສະບັບໜຶ່ງ ທີ່ອະນຸຍາດປະຕິບັດທົດລອງຮູບການວີຊາເອເລັກໂຕນິກ ຫຼື ກຳນົດກ່ຽວກັບການຍົກເວັ້ນວີຊາໃຫ້ບາງເປົ້າໝາຍໃນເຂດຈຸດສູມກ່ຽວກັບການທ່ອງທ່ຽວຢູ່ ເອີລົບ. ທ່ານເອກອັກຄະລັດຖະທູດ ເຊື່ອໝັ້ນວ່າ ບັນດາມາດຕະການນີ້ ຈະຊ່ວຍດຶງດູດແຂກທ່ອງທ່ຽວຈາກ ເອີລົບ ມາ ຫວຽດນາມ ໃຫ້ຫລາຍກ່ວາເກົ່າ.
ຕາມທ່ານ Pascal Van de Moortel Vietnam Airlines ສາຂາຢູ່ ແບນຊິກ ແລ້ວ, ມີຫລາຍສາຍເຫດທີ່ພາໃຫ້ແຂກທ່ອງທ່ຽວ ເອີລົບ ຢາກມາທ່ຽວ ຫວຽດນາມ. ຫວຽດນາມ ແມ່ນປະເທດທີ່ມີດິນຟ້າອາກາດສະດວກສະບາຍ ແລະ ພິເສດແມ່ນສະພາບ ການເມືອງເປັນປົກກະຕິ. ຄວາມມີສະຖຽນລະພາບດ້ານການເມືອງແມ່ນທ່າສະດວກຊ່ວຍໃຫ້ ຫວຽດນາມ ສະໜອງບັນດາຜະລິດຕະພັນການທ່ອງທ່ຽວວັດທະນະທຳ, ບັນເທີງ, ພັກຜ່ອນບຳລຸງສຸຂະພາບທີ່ເໝາະສົມກັບແຂກທ່ອງທ່ຽວທຸກເປົ້າໝາຍ.
(ແຫຼ່ງຄັດຈາກ VOV)


text:
ກອງປະຊຸມຮ່ວມມືສອງຝ່າຍລະຫວ່າງກະຊວງປ້ອງກັນຄວາມສະຫງົບ ສປປ ລາວ ແລະ ກະຊວງພາຍໃນ ຣາຊະອານາຈັກດຳປູເຈຍ
ກອງປະຊຸມຮ່ວມມືສອງຝ່າຍລະຫວ່າງກະຊວງປ້ອງກັນຄວາມສະຫງົບ ແຫ່ງ ສປປ ລາວ ແລະ ກະຊວງພາຍໃນ ແຫ່ງຣາສະອານາຈັກກຳປູເຈຍ ປະຈຳປີ 2018 ໄດ້ຈັດໃນວັນ 17 ມັງກອນ 2018 ທີ່ນະຄອນຫຼວງວຽງຈັນ ພາຍໃຕ້ການເປັນປະທານຂອງ ພົຕ ສົມແກ້ວ ສີລາວົງ ລັດຖະມົນຕີ ກະຊວງປ້ອງກັນຄວາມສະຫງົບ ແຫ່ງ ສປປ ລາວ ແລະ ສົມເດັດ ກຼໍ່ລາໂຮມ ຊໍ ເຄັງ ຮອງນາຍົກລັດຖະມົນຕີ ລັດຖະມົນຕີກະຊວງພາຍໃນ ແຫ່ງຣາຊະອານາຈັກກຳປູເຈຍ, ມີຄະນະຜູ້ແທນສອງຝ່າຍເຂົ້າຮ່ວມຮ່ວມ.
ກອງປະຊຸມຄັ້ງນີ້, ຄະນະຜູ້ແທນທັງສອງຝ່າຍໄດ້ຜັດປ່ຽນກັນແຈ້ງສະພາບ ແລະ ທົບທວນຄືນຜົນການຈັດຕັ້ງປະຕິບັດບົດບັນທືກການຮ່ວມມື ລະຫ່ວາງກະຊວງ ປະຈຳປີ 2017 ທີ່ຜ່ານມາ ແລະ ພ້ອມກັນປືກສາຫາລືແລກປ່ຽນຄຳຄິດຄຳເຫັນເຊີ່ງກັນ ແລະ ກັນຢ່າງກົງໄປກົງມາໃນຫຼາຍດ້ານ ເປັນຕົ້ນແມ່ນ: ການຮ່ວມມືຮັກສາຄວາມສະຫງົບ ແລະ ຄວາມເປັນລະບຽບຮຽບຮ້ອຍຕາມສາຍແດນ, ການຮ່ວມມືໃນການກວດກາ ແລະ ຄວບຄຸມຢາເສບຕິດ, ການຮ່ວມມືດ້ານວຽກງານການຄ້າມະນຸດ, ການຮ່ວມມືອຳນວຍຄວາມສະດວກ ແລະ ຄວາມເປັນລະບຽບຮຽບຮ້ອຍໃນການເຂົ້າ-ອອກເມືອງ, ການຮ່ວມມືແລກປ່ຽນຢ້ຽມຢາມຄະນະຜູ້ແທນເຊີງກັນ ແລະ ກັນ, ການຮ່ວມມືດ້ານການກໍ່ສ້າງກຳລັງ ແລະ ການຮ່ວມມືດ້ານອື່ນໆ. ສຳລັບການຮ່ວມມືໃນການກວດກາ ແລະ ຄວບຄຸມຢາເສບຕິດໃນໄລຍະຜ່ານມາໜ່ວຍງານທີ່ກ່ຽວຂ້ອງທັງສອງຝ່າຍທັງລະດັບສູນກາງ ແລະ ທ້ອງຖີ່ນໄດ້ພ້ອມກັນຈັດຕັ້ງປະຕິບັດຕາມບົດບັນທືກວ່າດ້ວຍການຮ່ວມມືໃນການກວດກາ ແລະ ຄວບຄຸມຢາເສບຕິດທີ່ສອງຝ່າຍໄດ້ລົງນາມຮ່ວມກັນໄດ້ດີພໍສົມຄວນ, ເຈົ້າໜ້າທີ່ປາບປາມຢາເສບຕິດລະດັບແຂວງ ແລະ ເມືອງກໍ່ໄດ້ມີການແລກປ່ຽນຂໍ້ມູນຂ່າວສານ, ປະສານງານ ແລະ ຮ່ວມມືກັນໃນການປ້ອງກັນສະກັດກັ້ນກຸ່ມຄົນບໍ່ດີທີ່ເຄື່ອນໄຫວຂົນສົ່ງ ແລະ ຄ້າຂາຍຢາເສບຕິດຢູ່ບໍລິເວນຊາຍແດນສາມາດຈັບກຸ່ມເປົ້າໝາຍທີ່ມີການເຄື່ອນໄຫວກະທຳຜິດມາດຳເນີນຄະດີຕາມກົດໝາຍໄດ້ຈຳນວນໜື່ງ.
ຜ່ານມາການຮ່ວມກັນຂອງສອງຝ່າຍສາມາດປະກອບສ່ວນເຮັດໃຫ້ສາຍພົວພັນມິດຕະພາບຖານບ້ານໃກັເຮືອນຄຽງທີ່ດີຕໍ່ກັນລະຫ່ວາງສອງຊາດກໍ່ຄືປະຊາຊົນສອງປະເທດນັບມື້ນັບແໜ້ນແຟ້ນ, ກຳລັງຕຳຫຼວດລາວ-ກຳປູເຈຍສາມາດຮັກສາຄວາມສະຫງົບ, ຄວາມເປັນລະບຽບຮຽບຮ້ອຍ ແລະ ຄວາມໝັ້ນຄົງຂອງຊາດເຮັດໃຫ້ຊາຍແດນລະຫວ່າງສອງປະເທດເປັນເສັ້ນຊາຍແດນແຫ່ງສັນຕິພາບ, ມິດຕະພາບ ແລະ ຮັກສາຄວາມປອດໄພໃຫ້ປະຊາຊົນສອງປະເທດສາມາດໄປມາຫາສູ່ກັນໄດ້ຢາງສະດວກສະບາຍ.
ໂອກາດດຽວກັນ, ທັງສອງຝ່າຍກໍ່ໄດ້ເປັນເອກະພາບກັນຮັບຮອງ ແລະ ລົງນາມໃນບົດບັນທືກວ່າດ້ວຍການຮ່ວມມືລະຫວ່າງກະຊວງປ້ອງກັນຄວາມສະຫງົບ ແຫ່ງ ສປປ ລາວ ແລະກະຊວງພາຍໃນ ແຫ່ງຣາຊະນາຈັກກຳປູເຈຍ ປະຈຳປີ 2018 ຝ່າຍ ສປປ ລາວ ລົງນາມໂດຍ ພົຕ ສົມແກ້ວ ສີລາວົງ ລັດຖະມົນຕີ ກະຊວງປ້ອງກັນຄວາມສະຫງົບ ແລະ ຝ່າຍກຳປູເຈຍ ລົງນາມໂດຍ ສົມເດັດ ກຼໍລາໂຮມ ຊໍ ເຄັງ ຮອງນາຍົກລັດຖະມົນຕີ ລັດຖະມົນຕີກະຊວງພາຍໃນ.
ໃນນີ້, ທັງສອງຝ່າຍໄດ້ເປັນເອກະພາບກັນໃນບົດບັນທືກ ໂດຍຈະສືບຕໍ່ຮ່ວມມືຮັກສາຄວາມສະຫງົບ ແລະ ຄວາມເປັນລະບຽບຮຽບຮ້ອຍຕາມຊາຍແດນ, ຮ່ວມມືກວດກາ ແລະ ຄວບຄຸມຢາເສບຕິດ, ຮ່ວມມືດ້ານວຽກງານຕ້ານການຄ້າມະນຸດ, ຮ່ວມມືອຳນວຍຄວາມສະດວກ ແລະ ຄວາມປອດໄພໃນການເຂົ້າ-ອອກເມືອງ, ຮ່ວມມືແລກປ່ຽນການຢ້ຽມຢາມຂອງຄະນະຜູ້ແທນ, ຮ່ວມມືດ້ານການກໍ່ສ້າງກຳລັງ ພ້ອມກັນນຳເອົາເນືອໃນຈິດໃຈຂອງບົດບັນທືກໄປຈັດຕັ້ງປະຕິບັດໃຫ້ເປັນຮູບປະທຳຫຼາຍຂື້ນກ່ວາເກົ່າ ເພື່ອຜົນປະໂຫຍດລວມຂອງປະຊາຊົນສອງຊາດ ແລະ ເສີມຂະຫຍາຍສາຍພົວພັນມິດຕະພາບ ການຮ່ວມມືລະຫວ່າງສອງປະເທດລາວ-ກຳປູເຈຍ, ກຳປູເຈຍລາວໃຫ້ນັບມື້ນັບດີຂື້ນຢ່າງບໍ່ຢຸດຢັ້ງ.